Total Containment Zone In Assam: কণ্টেইনমেণ্ট জিলাৰ তালিকাত থকা যোৰহাটৰ বাবে আছে ভাল খবৰ! আনসমূহ জিলাত কি হ'ব? জানি লওক Total-Containment-Zones-In-Assam-may-be-some-relaxation-from-monday-tvgautom-hb– News18 assam\nযোৰহাট জিলাত ২২ জুলাই পৰ্যন্ত ১৮ বছৰ উৰ্ধ্বৰ নিৰ্ধাৰিত লক্ষ্যৰ প্ৰায় ৭১ শতাংশ লোকক ভেকচিন প্ৰদান কৰা হৈছে ।\nLast Updated : July 24, 2021, 08:51 IST\nকণ্টেইনমেণ্ট জিলাৰ তালিকাত থকা যোৰহাটলৈ অহা সপ্তাহত আহিব পাৰে ভাল খবৰ । বৰ্তমান ২৪ ঘণ্টাই সান্ধ্য আইন বলৱৎ থকা জিলাখনত ক্ৰমাৎ উন্নত হ'বলৈ ধৰিছে কোভিড পৰিস্থিতি। আগন্তুক দিনকেইটাত কভিড সংক্ৰমনৰ হাৰ বৃদ্ধি নহ'লে যোৰহাট জিলা ৰেড ডিষ্ট্ৰিক্টৰ তালিকাৰ পৰা বাহিৰ হোৱাৰ লগতে আন বহু ক্ষেত্ৰত জিলাখনত বৰ্তমান বলৱৎ থকা নিষেধাজ্ঞাসমূহ দূৰ হোৱাৰ পূৰ্ণ সম্ভাৱনা আছে। আনহাতে কোভিডৰ সংক্ৰমণৰ হাৰে যোৰহাটবাসীক জৰ্জৰিত কৰিলেও ইয়াৰ সমান্তৰালকৈ যোৰহাটবাসীলৈ আছে আন এটা ভাল খবৰ ।\nবিগত কিছুদিনত যোৰহাটত কোভিডৰ সংক্ৰমনৰ হাৰে উদ্বিগ্ন কৰি ৰাখিছিল সকলোকে। অৱশ্যে নগৰ অঞ্চলৰ বিপৰীতে গ্ৰাম্যাঞ্চল তথা কোভিডৰ স্পৰ্শকাতৰ অঞ্চল ৰূপে চিহ্নিত অঞ্চলসমূহতে সংক্ৰমণৰ হাৰ অধিক বৃদ্ধি পোৱা পৰিলক্ষিত হৈছিল। কিন্তু শেহতীয়াকৈ যোৰহাটত হ্ৰাস পাইছে সংক্ৰমনৰ হাৰ। 22 জুলাইত জিলাখনত সংক্ৰমনৰ হাৰ আছিল 1.62 শতাংশ । সেইদিনা ৬,২২৪ টা ৰেপিড এণ্টিজেন টেষ্ট কৰা হৈছিল আৰু ইয়াৰে ১০১ জন লোকৰ শৰীৰত কোভিড পজিটিভ পোৱা গৈছিল। 23 জুলাইৰ দিনটোতো যোৰহাটত সংক্ৰমনৰ হাৰ হ্ৰাস পাই ১.১৬ শতাংশ হৈছে। শুকুৰবাৰে যোৰহাটত কৰা ৬,৫৬৫টা ৰেপিড এণ্টিজেন টেষ্টৰ ৭৬টা কোভিড পজিটিভ পোৱা গৈছে। এনেদৰে সংক্ৰমন হ্ৰাস হৈ থাকিলে আগন্তুক সপ্তাহটোত যোৰহাট জিলালৈ বহুখিনি ভাল খবৰ অহাটো নিশ্চিত। সেয়েহে যোৰহাট জিলা প্ৰশাসনে যোৰহাটবাসী ৰাইজক কোভিড প্ৰোটকলসমূহ মানি চলিবলৈ পুনৰ আহ্বান জনাইছে ।\n" সকলো নিৰ্ভৰ কৰিছে যোৰহাটবাসী ৰাইজৰ ওপৰত। দুদিন ক্ৰমাগত ভাৱে কোভিড সংক্ৰমণৰ হাৰ বহুখিনি হ্ৰাস পাইছে। বৰ্তমান আমাৰ লক্ষ্য হ'ব লাগে যে, আগন্তুক দিনসমূহত যাতে এই হাৰ কোনো প্ৰকাৰে বৃদ্ধি নহয়। তেতিয়া যোৰহাট ৰেড ডিষ্ট্ৰিক্টৰ তালিকাৰ পৰা মুক্ত হোৱাৰ লগতে জিলাখনত বলৱৎ থকা নিষেধাজ্ঞা বহুখিনি শিথিল হোৱাৰো সম্ভাৱনা আছে । কিন্তু এই সকলোবোৰ নিৰ্ভৰ কৰিছে ৰাইজে কোভিড প্ৰোটকল মানি চলাৰ ওপৰত। "-,যোৰহাটৰ অতিৰিক্ত উপায়ুক্ত দামোদৰ বৰ্মণে এনেদৰে কয়।\nইফালে যোৱা বৃহস্পতিবাৰে মুখ্যমন্ত্ৰী ড০ হিমন্ত বিশ্ব শৰ্মাই বৰ্তমান সম্পূৰ্ণ কণ্টেইনেণ্টত থকা ৫খন জিলাৰ সন্দৰ্ভত গুৰুত্বপূৰ্ণ মন্তব্য কৰে। সম্পূৰ্ণ কণ্টেইনমেণ্ট (Total Containment)হৈ থকা জিলা ৫খনত সোমবাৰৰ পৰা কাৰ্ফিউ শিথিল কৰাৰ বাবে চৰকাৰে চিন্তা চৰ্চা কৰি আছে বুলিও জনায় মুখ্যমন্ত্ৰী হিমন্ত বিশ্ব শৰ্মাই।\nকিন্তু ৫ আগষ্টৰ পূৰ্বে খোলা নহয় আন্তঃজিলা যাতায়াত (Inter District Transport)।\nঅৱশ্যে মুখ্যমন্ত্ৰী শৰ্মাই সপ্তাহত এদিন বা দুদিনকৈ আন্তজিলা যাতায়াত খোলাৰ ব্যৱস্থা কৰা হ'ব পাৰে বুলিও মন্তব্য কৰিছে।\ncorona virusjorhatLockdownTotal Containment Districts in Assam


সত্ৰীয়া পৰিৱেশ্য কলা (মৃণালজ্যোতি গোস্বামী) - সাহিত্য ডট অৰ্গ\nDecember 15, 2014 March 10, 2021 1 Comment\nসত্ৰীয়া পৰিৱেশ্য কলা সম্পৰ্কে আলোচনাত প্ৰবৃত হোৱাৰ আগতে আমি পৰিৱেশ্য কলা মানেনো কি সেই বিষয়ে থূলমূল ধাৰণা এটি লৈ লোৱা সমীচীন হ’ব৷ সাধাৰণভাৱে ক’বলৈ হ’লে যিবোৰ কলা গীত, নৃত্য আৰু অভিনয়ৰ জৰিয়তে পৰিৱেশন কৰা হয় সেইবোৰই পৰিৱেশ্য কলা৷ প্ৰাথমিক অৱস্থাত সকলো ধৰণৰ পৰিৱেশ্য কলাই সৃষ্টি হৈছিল লোকসমাজত৷ লোকসমাজ প্ৰধানতঃ কৃষিভিত্তিক৷ কৃষিভিত্তিক সমাজৰ দৈনন্দিন জীৱনৰ লগত জড়িত হৈ আছে বিভিন্ন বিশ্বাস, আচাৰ-অনুষ্ঠান, বিভিন্ন ধৰ্মীয় পৰম্পৰা তথা লোকমনোৰঞ্জন৷ কৃষিকাৰ্যৰ আৰম্ভণিৰ পৰা আৰম্ভ কৰি শস্য চপোৱালৈকে নাৰী-পুৰুষৰ উৰ্বৰতাজনিত বিবিধ লোকাচাৰ, ধৰ্মীয় পৰম্পৰা, লোকমনোৰঞ্জন, কৰ্মস্পৃহা বৃদ্ধি আদি বিভিন্ন কাৰকৰ আধাৰতেই গীত, নৃত্য আৰু নাট্যৰ সৃষ্টি হয়৷ এই গীত, নৃত্য আৰু লোকনাট্যৰ সমষ্টিকেই লোকপৰিৱেশ্য কলা বোলা হয়৷ পৰৱৰ্তী সময়ত এনে ধৰণৰ কলাৰ লগতে, পৰিৱৰ্তিত সময়ত নতুনকৈ সৃষ্টি হোৱা বহু কলা কেতবোৰ নিৰ্দিষ্ট নীতি-নিয়মেৰে সংস্কাৰবদ্ধ কৰি ধ্ৰুপদী, মাৰ্গীয় বা শাস্ত্ৰীয় শৈলীৰ সৃষ্টি কৰা হয়৷ এই দিশৰ পৰা ক’ব পাৰি যে, শাস্ত্ৰীয় পৰিৱেশ্য কলাসমূহ সম্পূৰ্ণৰূপে ব্যাকৰণসন্মত আৰু ৰীতিবদ্ধ, ই যাদৃচ্ছিক নহয়, আঞ্চলিকতাৰ সীমা অতিক্রম কৰি সাৰ্বজনীন ৰূপ পৰিগ্ৰহ কৰে আৰু সংখ্যাত সীমিত; আনহাতে লোকপৰিৱেশ্য কলা ইমান বেছি ৰীতিসিদ্ধ নহয়, ই প্ৰধানতঃ যাদৃচ্ছিক আৰু আঞ্চলিক তথা সংখ্যাত অসীম৷ পৰিৱশ্যে কলা সম্পৰ্কে ভাৰতৰ এগৰাকী প্ৰখ্যাত কলাতত্ত্ববিদ কপিলা ব্যাৎসায়নৰ এষাৰ মন্তব্য উল্লেখ কৰিব পাৰি ‘‘গ্ৰাম্যসমাজৰ, মূলতঃ কৃষিকৰ্মৰ জড়িত এচাম পাৰদৰ্শী গায়ক, নৰ্তক, অভিনেতা ক্রমান্বয়ে এনে পৰিৱেশ্য কলাসমূহৰ ধাৰক তথা বাহকৰ স্বাৰ্থত কৃষিকৰ্মৰ সৈতে বিছিন্ন হৈ এই কলাসমূহৰ বৃত্তিধাৰী হৈ পৰিল৷ এই লোকসকলে ভাৰতৰ বিভিন্ন ঠাই পৰিভ্ৰমণ কৰিছিল আৰু জনসমাজত নাট, ভাট, গন্ধৰ্ব, বৈৰাগী, বীণকাৰ আদি পৰিচয়ৰে জনাজাত হৈ পৰিল৷ পাণিনিৰ দিনত এওঁলোক স্বীকৃতিপ্ৰাপ্ত হৈ ভাৰতীয় আন্তঃগাঁথনিত সংঘটিত সংস্কাৰ আন্দোলনৰ বাহক হিচাপে চিহ্নিত হ’ল৷ কালক্রমত এওঁলোকৰ পৰিৱেশ্য কলাসমূহে ভাৰতৰ সামাজিক, সাংস্কৃতিক পৰিৱৰ্তনৰ আহিলা হিচাপে গুৰুত্বপূৰ্ণ ভূমিকা পালন কৰে৷’’\nবৈদিক যুগৰ পৰাই ভাৰতৰ পৰিৱেশ্য কলাসমূহৰ বিকশিত ৰূপ প্ৰতিভাত হয়৷ ভৰত মুনিৰ ৰচনা বুলি খ্যাত পঞ্চম বেদস্বৰূপ নাট্যশাস্ত্ৰই ইয়াৰ প্ৰমাণ দাঙি ধৰে৷ তেওঁ প্ৰতিখন বেদৰ, ক্রমে ঋকবেদৰ পৰা বিষয়বস্তু, সামবেদৰ পৰা সংগীত, যজুৰ্বেদৰ পৰা অংগী-ভংগী আৰু অথৰ্ববেদৰ পৰা ৰস গ্ৰহণ কৰি নাট্যশাস্ত্ৰ লিখি উলিয়ায়৷ নাট্যশাস্ত্ৰত লোকনাট্য পৰম্পৰাৰ কথা প্ৰসংগক্রমে উল্লেখ কৰি প্ৰধানতঃ মাৰ্গীয় বা শাস্ত্ৰীয় শৈলীৰ কথাই ব্যক্ত কৰা হৈছে৷ প্ৰসংগক্রমে উল্লেখ কৰি থোৱা ভাল যে, নাট্যকলাত নৃত্য-গীত-বাদ্য আৰু অভিনয় জড়িত থকাৰ বাবে ইয়াক পৰিৱেশ্য কলাৰ সম্পূৰ্ণ ৰূপ বোলা হয়৷ আৰু এটি কথা মন কৰিবলগীয়া যে, পৰিৱৰ্তনশীল সময়ৰ বুকুত লোকপৰিৱেশ্য কলা আৰু শাস্ত্ৰীয় পৰিৱেশ্য কলাৰ মাজত পাৰস্পৰিক সংযোগ সংঘটিত হৈছে৷ বৰ্তমান সমাজত নগৰীয়া দৰ্শক-শ্ৰোতাৰ বাবে বেছি আকৰ্ষণীয় হৈ পৰিছে লোকপৰিৱেশ্য কলাসমূহ৷ এইবোৰক আধাৰ হিচাপে লৈয়েই আধুনিক পৰিৱেশ্য কলাসমূহত ন ন ধাৰণাৰ উন্মেষ ঘটিছে৷\nঅতি প্ৰাচীন কালৰে পৰা পৃথিৱীৰ অন্যান্য সমাজবোৰত প্ৰচলিত থকা লোকপৰিৱেশ্য কলাৰ সমগোত্ৰীয় বিভিন্ন লোকপৰিৱেশ্য কলা অসমতো প্ৰচলিত হৈ আহিছে৷ ইয়াৰ প্ৰাচীনত্বৰ কথা আমি গম পাব পাৰোঁ ভৰতমুনিৰ নাট্যশাস্ত্ৰত থকা উল্লেখৰ পৰা –\nচতুৰ্বিধা প্ৰবৃত্তিশ্চ প্ৰোক্তা নাট্য প্ৰয়োগতঃ৷\nআবন্তী দাক্ষিণাত্যাশ্চ পাঞ্চলী ওড্ৰমাগধী৷৷\nইয়াৰে ‘ওড্ৰমাগধী’ নামৰ প্ৰবৃত্তিটো অংগ, বংগ, কলিংগ, ওড্ৰ, মগধ, পুণ্ডু, নেপাল, প্ৰাগ্‌জ্যোতিষ আদি ঠাইত প্ৰচলিত আছিল৷ ঠিক সেইদৰে নান্দিকেশ্বৰৰ অভিনয় দৰ্পনত পাৰ্বতীয়ে ঊষাক লাস্য নৃত্য শিকোৱাৰ কথা উল্লেখ আছে৷ চীনা পৰিব্ৰাজক হিউৱেনচাঙৰ টোকাতো ভাস্কৰবৰ্মাৰ ৰাজসভাত তেওঁক প্ৰতিদিনেই নৃত্য-গীতেৰে আপ্যায়িত কৰিছিল বুলি ব্যক্ত কৰি গৈছে৷ অসমত পোৱা বিভিন্ন তাম্ৰশাসন তথা অনুশাসন, কিছু ভাস্কৰ্য, কালিকা পুৰাণৰ দৰে পুথিয়েও এই ক্ষেত্ৰত প্ৰমাণ দাঙি ধৰে৷ সেইবোৰৰ পৰাই আমি সিদ্ধান্ত ল’ব পাৰোঁ যে আতি প্ৰাচীন কালৰে পৰাই অসমত পৰিৱেশ্য কলাৰ পৰম্পৰা প্ৰৱহমান৷\nএই সকলোবোৰ পৰম্পৰা যে কেৱল মাৰ্গীয় আছিল তেনে নহয়৷ পণ্ডিতসকলে ‘‘বৰং ইতিহাসে দি যোৱা সাক্ষ্য অনুসৰি বৈদিক যুগত অসমৰ নৃত্য-গীত জনজাতীয় ৰীতিপুষ্ট আছিল বুলি ভবাৰ অৱকাশহে অধিক৷ অৱশ্যে খ্ৰীষ্টীয় প্ৰথম শতিকা মানৰ পৰা অৰ্থাৎ এই ভূখণ্ডত আৰ্যসংস্কৃতিৰ প্ৰভাৱ ব্যাপক আৰু গভীৰ হোৱাৰপৰা অসমত মাৰ্গীয় ৰীতি-পুষ্ট নৃত্য ধাৰাই জনপ্ৰিয়তা অৰ্জন কৰিবলৈ ধৰিলে’’ বুলি মত পোষণ কৰে৷ মহেশ্বৰ নেওগ প্ৰমুখ্যে বিভিন্নজন পণ্ডিতে অসমত মাৰ্গীয় শৈলীৰ প্ৰতিষ্ঠিত পৰম্পৰা বহন কৰিব পৰা তিনিটা ধাৰা আছে বুলি মত পোষণ কৰিছে (ক) নটী বা দেৱদাসী, (খ) ওজাপালি আৰু (গ) সত্ৰীয়া শৈলী৷ নটী বা দেৱদাসী অসমত দেৱালয়, মন্দিৰ আদিত পূজা-সেৱাৰ অংগ হিচাপে ব্যৱহৃত হৈছিল যদিও বিভিন্ন কাৰণবশতঃ বিংশ শতিকাৰ আদি ভাগত এই নৃত্য একেবাৰে লোপ পাইছিল৷ অৱশ্যে ১৯৫৮ চনত ৰত্নেশ্বৰ তালুকদাৰে কেইগৰাকীমান শিল্পীৰ সহযোগত সেয়া পুনৰ উদ্ধাৰ কৰে৷ এই নৃত্যশৈলীটোৰ কিছু অংশ সত্ৰীয়া নৃত্যৰ লগতো মিল থকা দেখা যায়৷ মহেশ্বৰ নেওগে এই নৃত্য-শৈলীটোৰ মূল্য ‘কহিনুৰৰ’ দৰে বুলি মন্তব্য কৰিছে৷ আনহাতে ওজাপালি গীত, নৃত্য সম্বলিত এক ধৰণৰ অৰ্ধ-নাটকীয় অনুষ্ঠান৷ ওজাপালি মূলতঃ ধৰ্মীয় অনুষ্ঠানৰ অনুষংগ ৰূপে পৰিৱেশন কৰা হয়৷ ইয়াৰ দুটা প্ৰধান ধাৰা দেখিবলৈ পোৱা যায়৷ উল্লেখযোগ্য যে এই শৈলীটোত যথেষ্ট পৰিমাণে লোকৰীতিৰো উপাদান সংযোজিত হৈ আছে৷ এই প্ৰবন্ধটোৰ আলোচ্য বিষয় সত্ৰীয়া পৰিৱেশ্য কলা হোৱা বাবে সেয়া বহলাই আলোচনা কৰা নহ’ল৷\nমাৰ্গীয় শৈলীৰ তৃতীয়টো ধাৰা হ’ল সত্ৰীয়া শৈলী৷ আপুনি নিশ্চয় জানে যে, নৱ-বৈষ্ণৱ আন্দোলনৰ ফলত ভাৰতবৰ্ষৰ বিভিন্ন প্ৰদেশৰ দৰে অসমতো বিভিন্ন ধৰণৰ পৰিৱেশ্য কলাৰ সৃষ্টি হয়৷ মূলতঃ জনসমাজক ওচৰ চপাই আনিবৰ বাবেই শংকৰদেৱকে প্ৰমুখ্য কৰি বৈষ্ণৱ কবিসকলে বিভিন্ন পৰিৱশ্য কলাৰ সৃষ্টি কৰিলে৷ সত্ৰীয়া পৰিৱেশ্য কলাক আমি কেইটামান ভাগত বিভাজিত কৰি আলোচনা কৰিব পাৰোঁ সত্ৰীয়া সংগীত, সত্ৰীয়া নৃত্য আৰু বাদ্য তথা অংকীয়া নাট তথা ভাওনা৷ তলত এই বিষয়ে বহলাই আলোচনা কৰা হ’ল৷\nসত্ৰীয়া সংগীত সম্পৰ্কে আলোচনা কৰা আগতে আমি সংগীত মানেনো কি সেই বিষয়ে সম্যক ধাৰণা লাভ কৰিলে কথাখিনি বুজি পোৱাত সহজসাধ্য হ’ব৷ শাৰংগদেৱৰ সংগীত ৰত্নাকৰ পুথিত সংগীতৰ সংজ্ঞা দিয়া হৈছে এনেদৰে ‘‘গীতং বাদ্যং তথা নৃত্তম ত্ৰয়ম্ সংগীতমুচ্যতে৷’’ অৰ্থাৎ সংগীত বুলি ক’লে আমি বুজোঁ যে ই গীত, বাদ্য আৰু নৃত্যৰ সমষ্টি৷ এতিয়া প্ৰশ্ন হ’ব পাৰে গীত, বাদ্য আৰু নৃত্য মানে কি? সাধাৰণতে সুৰ সঞ্চাৰ কৰি বাদ্য-যন্ত্ৰৰ সহযোগত পৰিৱেশন কৰা কবিতাই গীত৷ ইয়াত গীতৰ ভাব আৰু ৰস দৰ্শকৰ চিত্তলৈ কঢ়িয়াই নিবৰ বাবে যিখিনি অভিনয় আৰু অভিনয় প্ৰকাৰ্যৰ সংযোগ কৰা হয় সেয়াই নৃত্য৷ আনহাতে সংগীতৰ ক্ষেত্ৰত ধ্বনি সৃষ্টি কৰিবৰ বাবে ব্যৱহাৰ কৰা যিকোনো উপাদনকে বাদ্য-যন্ত্ৰ বোলা হয়৷ এই তিনিটাৰ সহযোগত সৃষ্টি হয় সংগীতৰ৷ অৱশ্যে পৰৱৰ্তী সময়ত ‘সংগীত’ শব্দৰ অৰ্থৰ সংকোচন ঘটি কেৱল ‘গীত’ শব্দৰ সমাৰ্থক অৰ্থতহে প্ৰয়োগ হ’বলৈ ল’লে৷ আমি আমাৰ এই আলোচনাতো সাম্প্ৰতিক সময়ৰ অৰ্থটোকে গ্ৰহণ কৰিম৷\nসংগীত আৰু সুকুমাৰ-কলা সত্ৰৰ এক অন্যতম অংগ৷ এইবোৰৰ সাধনা আৰু বিকাশৰ ক্ষেত্ৰত সত্ৰসমূহে উল্লেখযোগ্য ভূমিকা গ্ৰহণ কৰি আহিছে৷ প্ৰধানকৈ মহাপুৰুষ শংকৰদেৱে আৰম্ভ কৰা অংকীয়া ভাওনাক কেন্দ্ৰ কৰিয়েই সত্ৰীয়া সংগীত আৰু সুকুমাৰ কলা গঢ় লৈ উঠিছিল৷ অৱশ্যে এয়া অসমত আৰম্ভ হোৱা নৱ-বৈষ্ণৱ আন্দোলনৰ ফলশ্ৰুতি বুলিয়েই ক’ব পাৰি৷ শ্ৰীকৃষ্ণৰ জীৱন আৰু কাৰ্যকলাপক কেন্দ্ৰ কৰি আৰু ভক্তিৰ পৱিত্ৰতাক প্ৰস্ফুটিত কৰি শংকৰদেৱে ভালেখিনি ধৰ্ম সংগীত ৰচনা কৰিলে৷ শংকৰ-মাধৱদেৱ প্ৰমুখ্যে নৱ-বৈষ্ণৱ আন্দোলনৰ নেতাসকলে সাহিত্যৰ দৰে সংগীতকো প্ৰচাৰৰ মাধ্যম ৰূপে গ্ৰহণ কৰিছিল৷ সৰ্বভাৰতীয় নৱ-বৈষ্ণৱ আন্দোলনৰ লগত সম্বন্ধ ৰাখিবলগীয়া হোৱাত গীত আৰু আন নাট্য সাহিত্যত গহীন, গধুৰ ভক্তিৰ ভাব প্ৰকাশৰ কাৰণে গহীন অথচ মধুৰ ভাষা ব্ৰজবুলিৰ আশ্ৰয় ল’লে৷ শংকৰ-মাধৱৰ দ্বাৰা ব্ৰজবুলিত ৰচিত গীতসমূহ পৰৱৰ্তী যুগত বৰগীত নামে জনাজাত হয়৷ বৰগীতৰ ভাষা ব্ৰজবুলি বা ব্ৰজাৱলী৷ বৰগীতসমূহ অসমৰ ধ্ৰুপদী বা ক্লাছিকেল সংগীত৷ শংকৰদেৱ বিৰচিত গীতবোৰে কেনেকৈ শিষ্যসকলক তেওঁৰ ওচৰলৈ আকৰ্ষণ কৰি আনিছিল সেই কথা চৰিতপুথিসমূহত সবিস্তৰে পোৱা যায়৷\nউল্লেখযোগ্য যে, অসমৰ সত্ৰীয়া সংগীতক প্ৰধানতঃ দুটা ভাগত ভাগ কৰিব পাৰি বুলি কেশৱানন্দ দেৱগোস্বামীয়ে মত পোষণ কৰিছে, (ক) শাস্ত্ৰীয় পৰ্যায়ৰ সংগীত আৰু (খ) লঘু পৰ্যায়ৰ সংগীত৷ মহাপুৰুষ দুজনাই দি যোৱা বৰগীত আৰু নাটৰ গীতসমূহৰ উপৰি সত্ৰত পালিত, বৰ্ধিত আৰু বৰগীতৰ আৰ্হিত বিকশিত হোৱা সংগীত শাখাকো সত্ৰীয়া সংগীতৰ পৰিসীমাত ধৰা হয়৷ বৰগীত আৰু সেই পৰ্যায়ৰ গীতখিনি তথা নাটত ব্যৱহৃত গীতসমূহক মাৰ্গীয় বা শাস্ত্ৰীয় সংগীতৰ শাৰীত ধৰা হয়৷ আনহাতে দিহা নামসমূহক লঘু পৰ্যায়ত অন্তৰ্ভুক্ত কৰা হৈছে৷ উল্লেখযোগ্য যে পুৰুষ আৰু মহিলাভেদে দিহানামসমূহ প্ৰধানতঃ দুটা ভাগত ভাগ কৰা হয় আৰু গোৱাৰ উপলক্ষ্য অনুযায়ী ইহতকো পুনৰ সৰু সৰু উপ বিভাগত বিভাজন কৰা হৈছে৷ কোনো কোনো ক্ষেত্ৰত বৰগীত বা নাটৰ গীত (যেনে কেশৱ হামাকেৰি ৰাখহু প্ৰাণ ৰুক্মিণী হৰণ নাট), নামঘোষা (যেনে কৰুণাময় ৰাম কৰুণাময়), কীৰ্তন (ইবাৰ কৰুণাময় নকৰাঁ নৈৰাশ এহে)ৰ পদো দিহা হিচাপে গোৱা হয়৷\nশাস্ত্ৰীয় পৰ্যায়ৰ গীতসমূহৰ ভিতৰত বৰগীতসমূহ উল্লেখযোগ্য৷ বৰগীত বুলিলে আমি ভক্তি ধৰ্মৰ প্ৰচাৰ আৰু প্ৰসাৰৰ অৰ্থে মহাপুৰুষ দুজনাই যি গীতিকবিতা ৰচনা কৰিলে সেই গীতিকবিতাখিনিকে বুজোঁ৷ এফালৰ পৰা চাবলৈ গ’লে ক’ব পাৰি এই গীতসমূহক এক সুকীয়া মৰ্যাদা দি ‘বৰগীত’ বোলা হৈছে৷ অৱশ্যে গুৰু দুজনাই ‘বৰগীত’ অভিধাতো প্ৰয়োগ কৰা নাছিল, তেওঁলোকে ‘গীত’ বুলিহে কৈছিল (চৰিতপুথিত উল্লেখ আছে ‘অনেক শ্ৰমকৈ গীতখানি কৈইলো’)৷ পৰৱৰ্তীসময়ত তেওঁলোকৰ শিষ্য-প্ৰশিষ্যসকলে এই মহত্বপূৰ্ণ গীতসমূহক শ্ৰেষ্ঠত্বসূচক ‘বৰ’ বিশেষণটো সংযোগ কৰি বৰগীত আখ্যা দিয়ে৷ মন কৰিবলগীয়া যে, এই গীতসমূহত সাধাৰণ প্ৰেম-বিৰহ বা শৃঙ্গাৰ ৰসৰ প্ৰাদুৰ্ভাৱে নাই৷ গুৰু দুজনাই ৰচনা কৰা বৰগীতৰ সংখ্যাৰ ক্ষেত্ৰত বিভিন্ন পণ্ডিতৰ মাজত মতবিৰোধ আছে৷ চৰিতপুথি মতে শংকৰদেৱে ৰচনা কৰা গীতসমূহ কমলা বায়নে আওৰবালৈ নিওঁতে বনপোৰা জুইত সকলো জাহ গ’ল৷ তাৰে ভিতৰত ভকতসকলৰ মুখত ৩৫ টা (কাৰোবাৰ মতে ৩৪ টা) গীতহে ৰ’ল৷ মনৰ দুখত শংকৰদেৱে প্ৰিয় শিষ্য মাধৱদেৱক এনে গীত ৰচনা কৰিবলৈ আজ্ঞা দিয়ে৷ তেওঁ গুৰু আজ্ঞা শিৰোধাৰ্য কৰি নকুৰি এঘাৰটা গীত ৰচনা কৰে৷ অৱশ্যে বৰ্তমানলৈকে তাৰে ১৮২ টা গীতহে উদ্ধাৰ হৈছে৷ অৱশ্যে খেনোৰ মতে এই সংখ্যাতো তাৰতম্য আছে৷\nএই গীতসমূহক বাণীকান্ত কাকতিয়ে ‘Noble Numbers’, কালিৰাম মেধিয়ে ‘The great song or song celestial’, দেবেন্দ্ৰনাথ বেজবৰুৱাই ‘Holy song’, মহেশ্বৰ নেওগে ‘অসমৰ ক্লাচিকেল সংগীত’ আৰু ৰাজমোহন নাথে ‘Classical song’ বুলি কৈছে৷ বৰগীতৰ ভাষা, বিষয়বস্তুৰ সংৰক্ষণশীলতা, সুৰ, চৈধ্য প্ৰসঙ্গৰ পৰিক্রমাত স্থান, সীমাবদ্ধপবিত্ৰতা আৰু ভক্তিৰ গাঢ়তা এই ছটা বিশেষত্বৰ বাবে অন্যান্য গীতৰ পৰা পৃথক কৰি ৰাখিছে৷ বৰগীতত শ্ৰীকৃষ্ণৰ মাহত্ম্য ফুটি উঠাৰ লগতে শান্ত, বাৎসল্য আৰু দাস্য ভাবে প্ৰধানভাৱে প্ৰকাশিত হৈছে৷ অসমৰ এগৰাকী প্ৰসিদ্ধ সংগীতজ্ঞ তথা শিক্ষাবিদ বীৰেন্দ্ৰ নাথ দত্তই সত্ৰীয়া সংগীত বা বৰগীতত দুটা সুকীয়া পৰম্পৰাৰ অস্তিত্ব আছে বুলি মত পোষণ কৰি সেয়া সৰ্বভাৰতীয় পৰম্পৰা আৰু আনটো হ’ল অসমীয়া পৰম্পৰা বুলি উল্লেখ কৰি গৈছে৷ বৰগীতৰ সংগীত পদ্ধতিত সৰ্বভাৰতীয় ৰাগ সংগীত পদ্ধতিৰ এক বিশেষ ৰূপ ৰক্ষিত হৈছে, উদাহৰণস্বৰূপে আমি বৰগীতত থকা শ্যাম, কল্যাণ, অহিৰ, ললিত, বসন্ত, ধনশ্ৰী আদি ৰাগৰ কথা উল্লেখ কৰিব পাৰোঁ৷ এই ৰাগবোৰ ভাৰতীয় শাস্ত্ৰীয় সংগীততো সুপ্ৰচলিত; কিন্তু কিছু ক্ষেত্ৰত বৰগীতৰ মাজত এই ৰাগবোৰে নিজস্ব ৰূপ পৰিগ্ৰহ কৰিছে৷ দুই এখন তালো (ৰূপক, একতাল) হিন্দুস্থানী বা কৰ্ণাটকী শৈলীৰ তালৰ নামৰ লগত মিল আছে৷ অৱশ্যে আনবিলাক তালৰ প্ৰয়োগ বিধিৰ ফালৰ পৰা ভাৰতীয় শাস্ত্ৰীয় সংগীতৰ তাল-বিধিৰ ওপৰতে প্ৰতিষ্ঠিত৷\nশংকৰদেৱে ৰচনা কৰা গীতসমূহৰ বিবিধ ভাগৰ (বৰগীত, ভটিমা, টোটয় আৰু চপয়) আন দুটা ভগো সত্ৰীয়া সংগীতৰ উল্লেখযোগ্য সম্পদ৷ ভটিমা মানে স্তুতি বা প্ৰশস্তি৷ ভাট নামৰ গায়কসকলে পৰিৱেশন কৰা ভক্তিমূলক গীতসমূহেই ভটিমা৷ মহাপুৰুষজনাই ‘নাট-ভটিমা’, ‘দেৱ ভটিমা’ আৰু ‘ৰাজ ভটিমা’ বুলি তিনিশ্ৰেণীৰ ভটিমা সৃষ্টি কৰিছিল৷ দেৱতাক স্তুতি কৰা গীতসমূহ দেৱ ভটিমা, ৰজাৰ স্তুতি কৰা ভটিমাসমূহ ৰাজ ভটিমা আৰু নাটবোৰ কাহিনীৰ স্বাৰ্থত কাৰোবাৰ স্তুতি বা প্ৰশস্তিত গোৱা গীতসমূহ নাট ভটিমা৷ উল্লেখ্য যে পৰৱৰ্তী সময়ত মাধৱদেৱে শংকৰদেৱক স্তুতি কৰাৰ নিমিত্তে ‘গুৰু ভটিমা’ সংযোগ কৰি চতুৰ্থটো ভটিমাৰ সৃষ্টি কৰে৷ ‘টোটয়’ পদটো সংস্কৃত ‘টোটক’ পদৰ পৰা আহিছে৷ ই এবিধ সংস্কৃত ছন্দ বিশেষ৷ নৰনাৰায়ণৰ ৰাজসভাত থাকোঁতে বিষ্ণুৰ মহিমা প্ৰকাশক এক শ্ৰেণীৰ শ্লোক লিখিছিল শংকৰদেৱে আৰু সেয়াই টোটক৷ উদাহৰণস্বৰূপে ‘মধু-দানৱ-দাৰণ দেৱ বৰম্’ শ্লোকটিৰ কথা ক’ব পাৰি৷ আনহাতে ‘চপয়’ ছন্দত ৰচিত স্তৱ বা গুণানুকীৰ্তনমূলক গীতবোৰেই চপয়৷\nসত্ৰীয়া নৃত্য আৰু বাদ্য\nভাৰতবৰ্ষৰ আন আন ঠাইৰ দৰে অসমতো অতি প্ৰাচীন কালৰে পৰা নৃত্যৰ ‘মাৰ্গী’ আৰু ‘দেশী’ এই দুয়োটা ধাৰা হাতত ধৰাধৰিকৈ চলি আহিছে৷ অসমৰ মাৰ্গীয় বা শাস্ত্ৰীয় নৃত্য বুলিলে সত্ৰীয়া নৃত্য, দেৱদাসী নৃত্য, ওজাপালি নৃত্যকে বুজা যায় বুলি ইতিপূৰ্বে কৈ অহা হৈছে৷ মূলতঃ অংকীয়া ভাওনাক কেন্দ্ৰ কৰিয়েই শংকৰদেৱে ইয়াৰ জন্ম দিয়ে৷ অৱশ্যে সেয়া কেৱল জন বিনোদনৰ বা ধৰ্ম প্ৰচাৰাৰ্থেই সৃষ্টি কৰিছিল বুলি ভাবিলে ভুল কোৱা হ’ব৷ ইয়াৰ অন্তৰালত যে অসমৰ কলা সংস্কৃতিক ন-ৰূপেৰে সৰ্বভাৰতীয় প্ৰেক্ষাপটত তুলি ধৰাৰ সচেতন প্ৰচেষ্টা নিহিত আছিল সেই কথাও বিভিন্ন ধৰণে অনুধাৱন কৰিব পাৰি৷ কাৰণ অসমত ইমানবোৰ জনপ্ৰিয় লোকপৰিৱেশ্য কলা থকাৰ পাছতো তেওঁ কিয়নো এই নব্য ধাৰাটোৰ সৃষ্টি কৰিব; ইয়াৰ অন্তৰালত নিশ্চয় আমি পূৰ্বতে কৰা মন্তব্যটোৱেই ক্রিয়া কৰি আছিল৷ উল্লেখযোগ্য যে শংকৰদেৱে কীৰ্তনত উল্লেখ কৰি গৈছে ‘‘মোৰ যশ গায়া যিটো কৰে গীত নৃত্য নাহি তাৰ শঙ্কা সিটো ভৈল কৃত্য কৃত্য৷৷’’ এয়া ভাগৱতৰ পদৰ অনুৰণন (পদ ১১২৭৪৪)৷ ইয়াৰ পৰাই উপলদ্ধি কৰিব পাৰি যে মহাপুৰুষজনাই ভাগৱত পুৰাণৰ সূত্ৰ অনুধাৱন কৰিয়েই এই অভিনৱ নৃত্য শৈলীটোৰ শুভাৰম্ভ কৰে৷\nশংকৰদেৱৰ পিছত তেৰাৰ প্ৰধান শিষ্য মাধৱদেৱেও গুৰুৰ পদাংক অনুসৰণ কৰি তেওঁৰ উন্মেষশালিনী প্ৰতিভাৰে অৱদান আগবঢ়াই থৈ গৈছে৷ তেওঁ নাটৰ নাচৰ উপৰি অতি কম আয়াসতে অনুষ্ঠিত কৰিব পৰা নাচৰ সৃষ্টি কৰিলে, যেনে চালি নাচ৷ এই ক্ষেত্ৰত মন কৰিবলগীয়া যে মাধৱদেৱে নতুন নাচ সৃষ্টি কৰোতে কিন্তু শংকৰদেৱে তৈয়াৰ কৰি যোৱা নাচৰ নীতি-নিৰ্বন্ধ বা বৈয়াকৰণিক ৰীতিবোৰৰ পৰা আঁতৰি অহা নাছিল৷ প্ৰসংগক্রমে উল্লেখযোগ্য যে তেওঁ বৰপেটাত ৰঙ্গিয়াল গৃহ নামেৰে এক কাৰুকাৰ্যখচিত কীৰ্তন ঘৰ সাজি উলিয়াই তাত এই নৃত্য ধাৰাটোৰ চৰ্চা কৰিছিল৷ কিন্তু ৰাজৰোষত পৰি তেওঁৰ অনেক লটি-ঘটি হ’ল৷ সেইবাবে এই নাচৰ চৰ্চাৰ বিকাশত বাধাপ্ৰাপ্ত ঘটিল৷ অৱশ্যে তেওঁৰেই শিষ্য পদ্ম আতা (কমলাবাৰী সত্ৰৰ প্ৰতিষ্ঠাপক)ই এই নাচ বৰপেটাত শিকি আহি উজনি অসমত প্ৰচাৰ কৰিবলৈ লোৱাত লুপ্ত নোহোৱাকৈ থাকিল৷ গুৰুদুজনাৰ তিৰোভাৱৰ পৰৱৰ্তী সময়তো এই পৰম্পৰা ব্যাহত নহ’ল৷ শংকৰদেৱৰ ছত্ৰছায়াতে আৰম্ভ হোৱা সত্ৰ আৰু নামঘৰসমূহে এই ক্ষেত্ৰত গুৰুত্বপূৰ্ণ ভূমিকা গ্ৰহণ কৰি আহিছে৷ প্ৰসংগক্রমে উল্লেখ কৰি থোৱা হ’ল যে, সত্ৰসমূহে গুৰুদুজনাই সৃষ্টি কৰি যোৱা মূল নাচসমূহৰ আধাৰত পৰিৱৰ্তিত সময়ৰ লগত খাপখোৱাই নতুন নতুন নাচৰো সৃষ্টি কৰিলে৷ যেনে ভিন ভিন প্ৰৱেশৰ আৰু নাটৰ কাহিনীৰ আধাৰৰ নাচ (উদাহৰণ লৱনু চুৰি নাচ, কংসৰ প্ৰৱেশ নাচ), সত্ৰীয়া ওজাপালি, বিভিন্ন নটুৱা নাচ, ৰজাঘৰীয়া চালি নাচ ইত্যাদি৷ একোখন তালক বিভিন্ন প্ৰকাৰে অলংকৃত কৰি নতুন নতুন বাজানা তৈয়াৰ কৰিলে৷ ৰজাঘৰেও সত্ৰানুষ্ঠান কিছুমানক ৰাজমৰ্যাদা প্ৰদান কৰাৰ লগতে সত্ৰীয়া নৃত্যক সত্ৰৰ পৰা উলিয়াই নি ৰাজ হাউলিত ঠাই দিলে৷ ৰাজসভাত প্ৰদৰ্শনৰ কালত ভক্তিৰ গাঢ়তাতকৈ কলাত্মক দিশত লক্ষ্য ৰখাত নতুন নৃত্যভংগীমাৰ সৃষ্টি হ’ল৷ কমলাবাৰী সত্ৰৰ ‘ৰজাঘৰীয়া চালি’ ইয়াৰ প্ৰকৃষ্ট উদাহৰণ৷ ৰাজেশ্বৰ সিংহৰ ৰাজসভাত ৰাজ আতিথ্যত থকা মণিপুৰৰ ৰজা ভাগ্যচন্দ্ৰৰ সন্মানাৰ্থে ৰজাই কমলাবাৰী সত্ৰক চালি নাচ পৰিৱেশন কৰিবলৈ আমন্ত্ৰণ জনোৱাত সত্ৰই পুৰণি নাচ ভাগ হুবহু ৰূপত নপঠিয়াই নতুন বাজানা আৰু নাচেৰে সজাই পৰিৱেশন কৰিলে৷ এনেদৰেই সৃষ্টি হ’ল এই ৰজাঘৰীয়া চালি নাচ ভাগ৷\nএই আলোচনাৰ আঁত ধৰিয়েই ক’ব পাৰি যে, সত্ৰীয়া নৃত্য ‘‘শংকৰ-মাধৱৰ দিনৰপৰা এক অবিচ্ছিন্ন পৰম্পৰাৰ মাধ্যমেদি বিভিন্ন সময়ত গঢ় লৈ উঠা৷’’ অৱশ্যে শংকৰদেৱে তেওঁৰ সৃষ্টিৰাজিৰ মাজেৰে অসমীয়া মাৰ্গীয় বা শাস্ত্ৰীয় পৰিৱেশ্য কলাক জনসমাজত প্ৰতিষ্ঠা কৰি গ’ল৷ পৰৱৰ্তী সময়ত সত্ৰসমূহে এই শাস্ত্ৰীয় ধাৰাটোৰ বাহক তথা সংৰক্ষক হিচাপে কাম কৰি গ’ল৷ অৱশ্যে শংকৰোত্তৰ কালৰ সত্ৰীয়া সাধকসকলে ইয়াত আপোন মনৰ, প্ৰতিভাৰ চানেকিও সংযোজিত কৰি পৰম্পৰাটো অধিক সমৃদ্ধ কৰি তুলিলে৷ এক কথাত ক’ব পাৰি এই সময়ছোৱাতে ‘‘সংৰক্ষণশীলতাৰ সমান্তৰালভাৱে আদৰ্শানুগ, সম্পৰীক্ষামূলক নতুন সৃষ্টি, সংযোগ আৰু সম্প্ৰসাৰণৰ যুগপৎ প্ৰক্রিয়া এটাও চলি আছিল৷’’ সেইবাবেই এই ধাৰাটোক ‘সত্ৰীয়া নৃত্য’ অভিধাৰে অভিহিত কৰা হয়৷ উল্লেখযোগ্য যে, বহু পণ্ডিতে পিছে এই অভিধাটো মানি ল’ব নিবিচাৰি ‘শংকৰী নৃত্য’ হিচাপে অভিহিত কৰিব বিচাৰে৷ ‘সত্ৰীয়া সংগীত’ৰ ক্ষেত্ৰটো এই কথাষাৰ প্ৰযোজ্য৷ এই বিষয়ে যথেষ্ট বাদানুবাদ আছে বাবে বহলাই আলোচনা কৰা নহ’ল৷ উল্লেখ কৰি যোৱা হ’ল যে, ১৯৯৫ চনত ডিব্ৰুগড় বিশ্ববিদ্যালয়ে অসমীয়া বিভাগত অধীনত সত্ৰীয়া সংগীতৰ ২ -৩ বছৰীয়া পাঠ্যক্রমৰ এটা স্বতন্ত্ৰ ধাৰা প্ৰস্তুত কৰাৰ সময়ত অসমৰ এগৰাকী বিশিষ্ট সংস্কৃতিবিদ বীৰেন্দ্ৰনাথ দত্তক বিশেষজ্ঞ হিচাপে লৈ বিভিন্নজনৰ মতামত গ্ৰহণ কৰে৷ সেই মতামতসমূহৰ আধাৰত ‘সত্ৰীয়া নৃত্য’ অভিধাটো বাস্তৱসন্মত বুলি বীৰেন্দ্ৰনাথ দত্তই পৰামৰ্শ প্ৰদান কৰে আৰু বিশ্ববিদ্যালয়ৰ একাডেমিক কাউন্সিলেও সেয়া গ্ৰহণ কৰি মান্যতা প্ৰদান কৰে৷ অৱশ্যে এতিয়াও শ্ৰীমন্ত শংকৰদেৱ সংঘই ‘শংকৰী নৃত্য’ অভিধাৰে তেওঁলোকৰ নিজা পাঠ্যক্রম চলাই আছে৷\nসত্ৰীয়া নৃত্যই সৰ্বভাৰতীয় পটভূমিত শাস্ত্ৰীয় নৃত্য হিচাপে স্বীকৃতি পোৱা বেছি বছৰ হোৱা নাই৷ মহেশ্বৰ নেওগে শাস্ত্ৰীয় নৃত্য হিচাপে স্বীকৃতি বিচাৰি বাট কাটি যোৱা প্ৰক্রিয়াটো পৰৱৰ্তী সময়ত ভূপেন হাজৰিকাকে প্ৰমুখ্য কৰি বিভিন্নজন অসমীয়া পণ্ডিতৰ প্ৰচেষ্টাত ফলৱতী হ’ল৷ ২০০০ চনৰ ১৪ নৱেম্বৰ তাৰিখে ৰাষ্ট্ৰীয় ‘সংগীত নাটক অকাডেমি’য়ে সত্ৰীয়া নৃত্যক ভাৰতৰ প্ৰধান শাস্ত্ৰীয় নৃত্য ধাৰাৰ এটা বুলি গ্ৰহণ কৰে আৰু ১৫ নৱেম্বৰ তাৰিখে গুৱাহাটীৰ ৰবীন্দ্ৰ ভৱনত অনুষ্ঠিত এক নৃত্য সমাৰোহত সেই কথা সেই সময়ৰ অকাডেমিৰ সচিবে আনুষ্ঠানিকভাৱে ঘোষণা কৰে৷\nসত্ৰীয়া নৃত্য প্ৰধানকৈ ভাওনাৰ লগত জড়িত, এক কথাত ক’ব পাৰি অংকীয়া ভাওনাই হ’ল সত্ৰীয়া নৃত্যৰ মূল ভেটি৷ সত্ৰীয়া নৃত্যক আমি দুই ধৰণে ভগাব পাৰোঁ (ক) নাটৰ পৰা উদ্ভৱ হোৱা নৃত্য আৰু (খ) স্বতন্ত্ৰভাৱে সৃষ্টি হোৱা নৃত্য৷ ভাওনাৰ বিভিন্ন নাচসমূহ নাটৰ পৰা উদ্ভৱ হোৱা নৃত্য৷ ভাওনাৰ বাহিৰেও কোনো কোনো সত্ৰত বিভিন্ন উপলক্ষ্যত পৰিৱেশন কৰা নটুৱা নাচ, চালি নাচ, ৰজাঘৰীয়া চালি, নাদু-ভংগী, সত্ৰীয়া ওজাপালি আদি নাচ প্ৰচলিত আছে; এইবোৰ স্বতন্ত্ৰভাৱে সৃষ্টি হোৱা নৃত্য৷\nসত্ৰীয়া নৃত্যৰ পৰিৱৰ্ধনত সৃষ্টি হোৱা ভংগী বাজানা বোৰৰ আধাৰতেই সত্ৰানুষ্ঠানবোৰত এক ধৰণৰ বিশেষ শিক্ষা পদ্ধতিৰ আৰম্ভ হয় আৰু কালক্রমত প্ৰণালীবদ্ধ শিক্ষণ ব্যৱস্থাৰ গঢ় লৈ উঠিল৷ সেই শিক্ষণ প্ৰণালীটো হ’ল ‘মাটি আখৰা’৷ সত্ৰভেদে মাটি আখৰাৰ বিভিন্ন প্ৰকাৰভেদ তথা সংখ্যাৰ তাৰতম্য থকা দেখা যায় যদিও বৰ্তমান সৰ্বসন্মতি ক্রমে ৬৪ খন মাটি আখৰা আছে বুলি স্বীকৃতি দিয়া হৈছে ৷ ইয়াৰে কেইখনমান হ’ল কাছ বান্ধ, মতা ওৰা, মাইকী ওৰা, বুকুচোৱা, হাড় ভঙা, পচলা তোলা, গেৰোৱা চোৱা, পানী সিঁচা, উধালন, কাটিলন, বাঘ জাপ, জলক, থিয়লন, কাটিলন, তেলটুপী, উধা পাক, শাৰী পাক, ম’ৰাই পানী খোৱা ইত্যাদি৷ উল্লেখযোগ্য যে এই মাটি আখৰাসমূহ ৮টা ভাগত (ওৰা, চটা, জলক, চিচিকা, পাক, জাপ, লন আৰু খৰ) বিভক্ত কৰা হয়৷\nসত্ৰীয়া নৃত্য কৌশলক প্ৰধানকৈ শুদ্ধ নাচ (নৃত্ত), অভিনয়যুক্ত নাচ (নৃত্য) আৰু নাট্যাভিনয় এই তিনিটা বহল ভাগত বিভক্ত কৰিব পাৰি৷ এক কথাত ক’ব পাৰি সত্ৰীয়া নৃত্যত নৃত্ত, নৃত্য আৰু নাট্য এই তিনিওটা শাস্ত্ৰীয় উপাদানৰ সমাহাৰ ঘটিছে৷ নৃত্ত মানে তাল-লয়াশ্ৰিত, ভাব আৰু অভিনয়হীন নাচ; নৃত্য মানে তাল-লয়াশ্ৰিত, ৰস তথা ভাবাশ্ৰিত আৰু অভিনয় যুক্ত নাচ আৰু নাট্য হ’ল ৰসাশ্ৰিত আৰু অভিনয় প্ৰধান সংলাপযুক্ত পৰিৱেশন৷ সত্ৰীয়া নৃত্যৰ আন এটা উল্লেখযোগ্য বৈশিষ্ট্য হ’ল ইয়াত ব্যৱহাৰ কৰা হস্ত প্ৰদৰ্শন৷ ইয়াত সৰ্বমুঠ ৭৬ খন মূল হস্তৰ প্ৰয়োগ দেখা যায়, তাৰে ৪৪ খন নৃত্যহস্ত (অসংযুক্ত ২৯খন আৰু সংযুক্ত ১৫খন) আৰু ৩২ খন নৃত্তহস্ত৷\nপ্ৰত্যেকটো নৃত্য শৈলীৰে একোটা নিজাববীয়াকৈ প্ৰাথমিক থিয় হোৱাৰ ভংগী থাকে৷ সত্ৰীয়া নৃত্যত এই অৱস্থাক ‘ওৰা’ বোলে৷ ই সত্ৰীয়া নৃত্য গাঁথনিৰো মূল ভেটি৷ পুৰুষ সুলভ নৃত্য ভংগীমাৰ বাবে ‘মতা ওৰা’ আৰু স্ত্ৰী সুলভ ভংগীমাৰ বাবে ‘মাইকী ওৰা’ৰ প্ৰচলন আছে৷ নাট্যশাস্ত্ৰত পদচালনা ৰীতিক ‘চাৰি’ বোলে৷ সত্ৰীয়া নৃত্যত ইয়াক খোজ দিয়া বা ভৰিমান বুলিছে৷ দেহৰ ভৰ ঊৰ্ধ্বমুখী কৰি তাৰে দেহলৈ লঘিমা গুণ আনি নৃত্য কৰাটো এই নাট্যধাৰাৰ এটা প্ৰধান লক্ষণ আৰু ইয়াক উলাহ বুলি কোৱা হয়৷ উল্লেখযোগ্য যে, এই নৃত্যৰ জ্যামিতিক বিন্যাস অৰ্ধবৃত্তাকাৰ৷ অতীজতে এই নৃত্য পুৰুষ প্ৰধান আছিল, অৰ্থাৎ কেৱল পুৰুষেহে পৰিৱেশন কৰিছিল৷ সাম্প্ৰতিক সময়ত মহিলা বা ছোৱালীয়েও এই নাচ নাচে৷ অৱশ্যে পুৰুষ প্ৰধান হ’লেও ইয়াত লাস্য নৃত্য বৰ্তমান৷ এই নৃত্যশৈলীৰ প্ৰধান ৰস হ’ল ভক্তি৷ সত্ৰীয়া নৃত্য কোনো এখন বিশেষ প্ৰাচীন শাস্ত্ৰৰ আধাৰত সংৰচনা কৰা হোৱা নাই৷ ইয়াত প্ৰাচীন বিভিন্ন নৃত্য-নাট্য বিষয়ক শাস্ত্ৰৰ উপাদানৰ লগতে স্থানীয় উপাদানৰো সংমিশ্ৰণ ঘটিছে৷ সত্ৰীয়া নৃত্যৰ আহাৰ্যৰ বৈবিধ্যতা মন কৰিবলগীয়া৷ এই নৃত্য ধাৰাত নৃত্যবৈবিধ্য থকাৰ বাবে প্ৰতিটো নৃত্যৰ আহাৰ্য প্ৰকৰণতো বৈচিত্ৰ্য বৰ্তমান৷ অৱশ্যে সম্প্ৰতি সংগীত নাটক অকাডেমিয়ে শাস্ত্ৰীয় মৰ্যাদা প্ৰদান কৰাৰ পিছত আৰু স্থান-কালৰ সীমাবদ্ধতাৰ প্ৰতি লক্ষ্য ৰাখি এক নিৰ্দিষ্ট ৰূপ প্ৰদান কৰিবলৈ যত্ন কৰা দেখা গৈছে৷\nসত্ৰীয়া নৃত্যৰ নৃত্য প্ৰকৰণসমূহক বিভিন্নজনে বিভিন্ন ধৰণে বিভাজিত কৰিছে৷ ইয়াৰে কিছু নাট্য আধাৰিত আৰু কিছুমান স্বতন্ত্ৰৰীয়৷ নাট্য আধাৰিত প্ৰধান নৃত্য প্ৰকৰণসমূহ হ’ল গায়ন-বায়ন বা ধেমালিৰ নাচ, সূত্ৰধাৰী নাচ, গোসাঁই প্ৰৱেশৰ নাচ বা কৃষ্ণ নাচ, বেহাৰ বা গোপী প্ৰৱেশৰ নাচ, বিভিন্ন ভাৱৰীয়া প্ৰৱেশৰ নাচ, শ্লোক-গীত-ভতিমাৰ নাচ, যুদ্ধৰ নাচ, ভংগী নাচ আৰু গোঁসাইৰ অন্যান্য নাচ (যেনে ৰামৰ ধনুভঙা নাচ, কৃষ্ণৰ কালী শিৰৰ নাচ ইত্যাদি)৷ আনহাতে স্বতন্ত্ৰৰীয়া নাচবোৰ হ’ল ঝুমুৰা নাচ (৪ প্ৰকাৰ), চালি নাচ (৮ প্ৰকাৰ), ৰজাঘৰীয়া নাচ (৪ প্ৰকাৰ), নাদু-ভংগী, বৰ প্ৰৱেশৰ নাচ, নটুৱা নাচ (২ প্ৰকাৰ), সত্ৰীয়া ওজাপালি, অপ্সৰা বা ইন্দ্ৰাভিষেক নাচ, ঘোষা কীৰ্তনৰ নাচ, মানচোক নাচ ইত্যাদি৷ বিভিন্নজনে অৱশ্যে এই প্ৰকৰণসমূহ বেলেগ বেলেগ ধৰণেও শ্ৰেণী বিভাজন কৰিছে৷ প্ৰদীপ চলিহাই ইয়াক থোৰতে ‘নটুৱা নাচ’, ‘সূত্ৰধাৰী নাচ’, ‘কৃষ্ণভংগী’ আৰু ‘গোপীভংগী’ এইকেইটা ভাগত ভাগ কৰিছে৷ অৱশ্যে এই বিষয়ে আৰু বহল আলোচনাৰ বাট মুকলি হৈ আছে৷\nসত্ৰীয়া পৰিৱেশ্য কলাত খোল, মৃদংগ, ডবা, নেগেৰা আদি ‘অৱনদ্ধ বাদ্য’; পাতি তাল, ভোৰতাল, বৰকাঁহ, খুটি তাল, মন্দিৰা আদি ‘ঘন বাদ্য’; চাৰেংদাৰ আৰু ৰবাব নামৰ ‘তত বাদ্য’ তথা শংখ, কালি ‘সুষিৰ বাদ্য’ ব্যৱহাৰ কৰা হয়৷ পূৰ্বৰে পৰা এনে বাদ্য ব্যৱহৃত হৈ অহাৰ কথা আমি চৰিতপুথিসমূহতো উল্লেখ পাওঁ৷প্ৰাচীন সাহিত্যত মৃদংগৰ কথা উল্লেখ থকাৰ পৰা সেয়া অতি পুৰণি বাদ্যযন্ত্ৰ বুলি সহজেই ধাৰণা কৰিব পাৰি৷ কিন্তু শংকৰদেৱে তেওঁৰ সৃজনশীলতাৰ পৰিচয় দাঙি ধৰি চিহ্নযাত্ৰা পৰিৱেশন কৰিবৰ বাবেই খোল নিৰ্মাণ কৰোৱাই অসমীয়া সংগীতৰ ক্ষেত্ৰখনত এক নতুন বাদ্যযন্ত্ৰ সংযোগ কৰিলে৷ সেই বাদ্যযন্ত্ৰ আজি অসমীয়া সংস্কৃতিৰ ঐতিহ্যৰ বাহক ৰূপে চিহ্নিত আৰু সমাদৃত হৈছে৷ এই সম্পৰ্কে শংকৰ চৰিতত উল্লেখ আছে\nশুনু এক সৰ্বজনে৷৷\nবোলা এবে তাক\nচানেকি পথায়া দিয়া৷\nসাজিলা আনন্দ হয়া৷৷\nকথা-গুৰু চৰিতখনত শংকৰদেৱে দিয়া খোলৰ জোখ উল্লেখ আছে ‘‘সোঁহাতত আঘাট স্থল সাত আঙুল আৰ বাওঁহাতৰ তেৰ আঙুল৷’’ ঠিক সেইদৰে বিভিন্ন ৰাগৰ গীত গাই তাত খোল-তাল সংগত কৰাৰ কথা উল্লেখ আছে৷ নাটৰ পাত্ৰ-পাত্ৰীসকলেও এক নিৰ্দিষ্ট ছেৱে ছেৱে বজোৱা সংগীতৰ তালে তালে নৃত্য ভংগিমাৰে ৰংগভূমিত প্ৰৱেশ কৰিছিল বুলি ইতিমধ্যেই উল্লেখ কৰি অহা হৈছে৷ সেই দিশৰ পৰা ধাৰণা কৰিব পাৰি যে পূৰ্বতে সত্ৰীয়া সংগীতত মৃদংগৰ প্ৰয়োগ নাছিল৷ কিন্তু ৰজাঘৰীয়া চালি নাচৰ বোল মৃদংগৰ, সেয়ে অনুমান কৰিব পাৰি যে, শংকৰোত্তৰ কালত হে মৃদংগই সত্ৰীয় সংগীতত ঠাই পায়৷ ঠিক সেইদৰে মূলতঃ চালি নাচ তথা ঘোষা-প্ৰংসগতহে নাগাৰাৰ প্ৰয়োগ হোৱা দেখা যায়৷ পাতি তাল, ভোৰতাল, বৰকাঁহ, মন্দিৰা আদি ঘন বাদ্য বিভিন্ন প্ৰসংগত কৰা হয় যদিও খুটি তালৰ প্ৰয়োগ প্ৰধানতঃ সত্ৰীয়া ওজাপালি নৃত্যত কৰা দেখা যায়; এয়া ওজাপালিৰ প্ৰভাৱপুষ্ট বুলি অনুমান কৰাত অকনোৱেই অসুবিধা নহয়৷ বৰগীতৰ পৰিৱেশনত সাৰেংদাৰ বা চাৰিন্দা, ৰবাব (ৰুদ্ৰবীণা) বজোৱাৰ কথা চৰিতপুথিত উল্লেখ আছে৷ সম্প্ৰতি গীত পৰিৱেশন আৰু ভাওনাত বাঁহী আৰু বেহেলাৰ ব্যৱহাৰ কৰা দেখা যায়, সেয়া অতি অৰ্বাচীন প্ৰয়োগ৷ গায়ন-বায়নৰ ধেমালিত কেইখনমান সত্ৰত কালি বজোৱা দেখা যায়৷\nএই আলোচনাটিত আৰু এটা কথা স্পষ্ট হৈছে যে, পুৰণি অসমীয়া সাহিত্য-সংস্কৃতিলৈও সত্ৰৰ অৱদান ৰাজকীয় পৃষ্ঠপোষকতাতকৈ কোনো গুণে কম নহয়৷ বৰং কোনো কোনো দিশত অধিক বুলিয়েই ক’ব লাগিব৷ আপুনি নিশ্চয় জানে যে, পুৰণি অসমীয়া সাহিত্য সৃষ্টিৰ অনুপ্ৰেৰণাৰ উৎস আছিল প্ৰধানকৈ দুটা সত্ৰ আৰু ৰজাঘৰ৷ শঙ্কৰ-মাধৱদেৱৰ নেতৃত্বত যি ধৰ্মীয় সাহিত্য গঢ়ি উঠিছিল সেই সাহিত্যৰ সৃষ্টিত সত্ৰানুষ্ঠানৰ প্ৰত্যক্ষ আৰু পৰোক্ষ প্ৰভাৱ অনস্বীকাৰ্য৷ নাট, গীত, চৰিত সাহিত্য আদি সৃষ্টিৰ ক্ষেত্ৰত ঈৰ্ষা কৰিবলগীয়া স্থান সত্ৰই অধিকাৰ কৰি আছে৷ এই আলোচনাৰ পৰা আৰু এটা কথা স্পষ্ট হ’ল যে, অংকীয়া নাটক কেন্দ্ৰ কৰিয়েই খোলৰ বোল, তাল, নাচ, গীত অভিনয়ৰ বিভিন্ন অংগ বিকশিত হৈ উঠিল৷ অসমীয়া সংস্কৃতি ন-ৰূপেৰে উদ্ভাসিত হ’ল আৰু অসমে এক নব্য মাৰ্গীয় পৰিৱেশ্য কলা লাভ কৰিলে৷ সেই বাবেই ক’ব পাৰি মহাপুৰুষ শংকৰদেৱে অসমীয়া জাতিটোৰ প্ৰতিজনাক স্বৰূপতে গায়ক, ভাৱৰীয়া, নাট-নটুৱা কৰি থৈ গ’ল৷\nঅংকীয়া নাট আৰু ভাওনা\nঅংকীয়া নাট শংকৰদেৱৰ সৃজনীশীল প্ৰতিভাৰ উৎকৃষ্ট স্বাক্ষৰ৷ তেৰাই আৰম্ভ কৰা নৱ-বৈষ্ণৱ ধৰ্মৰ আন্দোলন সফল কৰি তোলাত এক গভীৰ ভূমিকা পালন কৰিছিল এই নব্য নাট্য ধাৰাটোৱে৷ সংস্কৃত নাট, অসমত প্ৰচলিত বিভিন্ন অৰ্ধ-নাটকীয় ধাৰাসমূহৰ পৰা সমল সংগ্ৰহ কৰি পঞ্চদশ শতিকাৰ মাজভাগত শংকৰদেৱে অংকীয়া নাটৰ মাধ্যমেৰে অসমীয়া নাটকৰ শুভাৰম্ভ ঘটায়৷ এক কথাত ক’ব পাৰি শংকৰদেৱ অসমীয়া নাটকৰ জনক৷ চৰিতপুথিত উল্লেখ থকা মতে মহাপুৰুষজনাই ঊনৈশ বছৰ বয়সত আলিপুখুৰীত থকা কালতে চিহ্নযাত্ৰা ভাওনা মঞ্চস্থ কৰে আৰু ইয়াৰ দ্বাৰাই নব্য ধাৰণাৰে ধৰ্ম প্ৰচাৰৰ প্ৰক্রিয়া আৰম্ভ কৰে৷ তেওঁৰ হাততেই সৃষ্ট অংকীয়া নাটৰ পৰাই অসমীয়া নাটকৰ পূৰ্ণাংগ আৰু ধাৰাবাহিক ইতিহাস দেখিবলৈ পোৱা যায়৷ অংকীয়া নাটৰ সৃষ্টিৰ ক্ষেত্ৰত শংকৰদেৱে বিভিন্ন লোকনাট্যৰ পৰা সমল সংগ্ৰহ কৰিছিল৷ এই সম্পৰ্কে এষাৰ মন্তব্য উল্লেখযোগ্য ‘‘But the ultimate source of the Assamese drama, divested of outward form is in all probability the choral performance of the Assamese Ojapali. Sankardeva appears to have improved this kind of performance and to have given birth to the Assamese Drama.’’ শংকৰদেৱৰ কাপৰ পৰা নিসৃত হয় পত্নীপ্ৰসাদ, কালিদমন, কেলিগোপাল,ৰুক্মিণীহৰণ, পাৰিজাতহৰণ আৰু ৰামবিজয় নাট৷ পৰৱৰ্তী সময়ত তেওঁৰ প্ৰধান শিষ্য মাধৱদেৱ প্ৰমুখ্যে শিষ্য-প্ৰশিষ্যসকলে এই নাট্য ধাৰাটিৰ চৰ্চা অব্যাহত ৰাখিলে৷ এই ক্ষেত্ৰটো বিশেষ ভূমিকা পালন কৰিছিল সত্ৰসমূহে৷ মহাপুৰুষ দুগৰাকীৰ আৰ্হিত পৰৱৰ্তী বৈষ্ণৱ সন্ত-মহন্তসকলেও অলেখ নাট ৰচনা আৰু অভিনয় কৰি গৈছে৷ সকলো সত্ৰত সঞ্চিত হৈ থকা নাটসমূহ একগোট কৰিলে পুৰণি নাটৰ এটা সৰু গ্ৰন্থাগাৰেই হৈ যায়৷\nআপুনি নিশ্চয় জানে যে, ‘নাট’ শব্দটো প্ৰথমতে বহুলভাৱে ব্যৱহৃত হৈছিল যদিও পিছলৈ ‘অঙ্কীয়া নাট’ শব্দটো জনপ্ৰিয় হৈ উঠে৷ এই নাটসমূহ যথাৰ্থতে গীতি-নৃত্য-নাট৷ অংকীয়া নাটৰ উৎপত্তি, ইয়াৰ প্ৰধান বৈশিষ্ট্য, নাট ৰচনাৰ কলা-কৌশল আদিৰ বিষয়ে ইতিমধ্যে বহু বিদ্বানে বহলভাৱে আলোচনা কৰি গৈছে সেয়ে ইয়াত সেয়া আৰু পুনৰাই আলোচনা কৰা নহ’ল৷ ইয়াত কেৱল অংকীয়া নাটৰ পৰিৱেশন সম্পৰ্কেহে আলোকপাত কৰা হ’ব৷\nঅংকীয়া নাট পৰিৱেশন কৰা কাৰ্যকে ভাওনা বোলা হয়৷ কেশৱানন্দ দেৱগোস্বামীৰ ভাষাৰে ক’ব পাৰি ‘‘বৰ্তমান নাটক ভাওনা বোলা হয় আৰু ৰচনা কাৰ্য্যক নাট-কটা বা নাট লেখা বুলিহে কোৱা হয়৷ গতিকে যাত্ৰা বা ভাওনাই বৰ্তমান অভিনয়কে মাথোন বুজায়৷’’ উল্লেখযোগ্য যে, মহাপুৰুষ শংকৰদেৱৰ আগলৈকে অসমত ভাওনা বা নাট্যানুষ্ঠান অনুষ্ঠিত হোৱাৰ কোনো ধৰণৰ উল্লেখযোগ্য প্ৰমাণ পোৱা নাযায়৷\nএতিয়া পৰিৱেশনগত দিশৰ পৰা ভাওনা সম্পৰ্\n← জ্যোতিষ আৰু দেশৰ আইন – ৰক্তিম শৰ্মা\nঅন্ধবিশ্বাসৰ বলি ফেঁচা (জলি ৰুমী বৰা) →\nখুউব সুন্দৰ লেখনি । লেখকলৈ ধন্যবাদ জ্ঞাপন কৰিছো ইমানখিনি তথ্য সহকাৰে সত্ৰীয়া লোক-কলাৰ বিষয়ে জ্ঞাত কৰাৰ বাবে । আগলৈও এনে লেখাৰ আশা কৰিলোঁ ।


মৰম বিচাৰি~ মানস প্ৰতীম মালী\nbyRinku Rajowar Posted at Saturday, February 27, 2021\nমৰম দিলেহে মৰম পায় ।\nমৰম এনেকুৱা এটা অনুভূতি যাক মাত্ৰ হেৰাই গলেহে উপলব্ধি কৰিব পাৰি ।\nমানুহৰ পৰা মৰম পাই থাকিলে মৰমৰ অনুভৱ কৰিব নোৱাৰি , কিন্তু মানুহজন যদি আঁতৰি যায় , তেতিয়াহে তেওঁৰ মৰমবোৰ বুজি পায় ।\nকোনোবা আপোন মানুহ এজন দুৰলৈ গুচি গলেহে মানুহজনৰ মূল্য বুজিব পাৰি । যেতিয়া আপোন মানুহ এজনে শত্ৰুজ্ঞান কৰি আমাৰ পৰা আতঁৰি যায় তেতিয়াহে বুজা যায় , দুখ কি ?\nমানুহ এজনৰ পৰা আতঁৰি যাবৰ বাবে কাৰণ বহুত থাকিব পাৰে , কিন্তু মানুহজনৰ লগত একলগ হৈ থকাৰ এটা কাৰণ থাকিব নোৱাৰেনে ?\nসকলো একেলগে মৰমৰ বান্ধোনত বান্ধ খাই থাকিলে সকলোৱে সকলো সমস্যা একলগ হৈ সমাধান কৰিব পাৰে , কিন্তু আপোন মানুহবোৰৰ পৰা আতঁৰি গৈ এসময়ত মৰম বিচাৰি হাবাথুৰি খাব লগা হয় । মৰম বিচাৰি থকা মানুহ এজনে কোনোবা আপোন মানুহৰপৰা মৰম পাবলৈ উট্টাৱল\nহৈ থাকে ।\nযেনেকৈ জীৱনত দুখ আহিলেহে সুখৰ উপলব্ধি কৰা যায় , ঠিক তেনেকৈ মৰম অবিহনেহে মৰমৰ মূল্য বুজি পায় ।\nসুখ আৰু মৰম দুয়োটা বেলেগ বেলেগ অনুভূতি , কিন্তু দুয়োটাৰ অবিহনে মানুহ এজনৰ হৃদয়খন শিলৰ দৰে কঠিন হৈ যায় । সুখ আৰু মৰম অবিহনে মানুহ এজন বলিয়াৰ দৰে হৈ পৰে ।\nজীৱনত সুখ শান্তি থাকিলে জীৱনটো ৰঙীন হৈ পৰে । জীৱনটোত যেনেকৈ সকলো সময়তে সুখ উপভোগ কৰিব লাগে , ঠিক তেনেকৈ জীৱনত সকলোকে মৰম দিব লাগে । আনক মৰম কৰিলেহে নিজেও আনৰপৰা মৰম পায় । তুমি যদি আনক মৰম দিয়া তেন্তে তুমি কেতিয়াও কাৰো পৰা মৰম বিচাৰিব নালাগে ।\n🖋 মানস প্ৰতীম মালী


ক্ষমতাৰ বিকল্প কেন্দ্রস্থলসমূহ Class 12 (সম্পূৰ্ণ প্ৰশ্নোত্তৰ) দ্বাদশ শ্ৰেণী\nপাঠৰ নাম ক্ষমতাৰ বিকল্প কেন্দ্রস্থলসমূহ\nপাঠৰ নং (Chapter) 4\nক্ষমতাৰ বিকল্প কেন্দ্রস্থলসমূহ\nখালী ঠাই পূৰ কৰা: (Final-15)\n(ক) ১৯৬২ চনৰ চীন আৰু ভাৰতৰ মাজৰ সীমা বিবাদ প্রধানত অৰুণাচল প্রদেশ আৰু লাডাখৰ আকচাই অঞ্চলৰ বাবে হৈছিল।\nপ্রঃ ভাৰত আছিয়ানASEANৰ এখন সদস্য ৰাষ্ট্র। (হয় অথবা নহয়) (Final-15) উঃ নহয়।\nপ্রঃ মুক্ত দ্বাৰ নীতি বা খােলা দুৱাৰ কি? (Final-15/16)\nউ : ১৯৭৮ চনত সেই সময়ৰ চীনৰ নেতা ডেং ডিয়াঅ’ পিঙে চীনত মুক্ত দ্বাৰ’ (Open Door) নীতি ঘােষণা কৰিছিল। এই নীতি আছিল বিদেশৰ পৰা অনা মূলধন আৰু প্ৰযুক্তিবিদ্যা বিনিয়ােগ কৰি উচ্চ উৎপাদনশীলতা সৃষ্টি কৰা ।\nপ্রঃ আছিয়ান কোন চনত গঠন হৈছিল আৰু আৰম্ভণিত ইয়াৰ কিমান সদস্য আছিল? (Final-17)\nআছিয়ান সম্প্রদায় কি? ইয়াৰ প্ৰধান সংস্থাকেইটাৰ বিষয়ে লিখা। (Final-18/19)\nউঃ ১৯৬৭ চনত দক্ষিণ-পূর্ব এছিয়া অঞ্চলৰ কেইখনমান ৰাষ্ট্র অর্থাৎ ইন্দোনেছিয়া, মালয়েছিয়া, ফিলিপাই, ছিংগাপুৰ আৰু থাইলেণ্ডে সম্মিলিতভাৱে ইয়াৰ জন্ম দিছিল। আছিয়ানৰ প্ৰধান তিনিটা সংস্থা হৈছে ক্রমে নিৰাপত্তা কমিউনিটি, আর্থিক কমিউনিটি আৰু সামাজিক- সাংস্কৃতিক কমিউনিটি।\nআছিয়ান নিৰাপত্তা কমিউনিটিঃ (ক) এই কমিউনিটিৰ প্ৰধান লক্ষ্য হৈছে দক্ষিণ এছীয়া ৰাষ্ট্ৰসমূহৰ মাজত শান্তি আৰু নিৰাপত্তা ৰক্ষা কৰা। নিৰাপত্তা বিষয়ত এইৰাষ্ট্ৰসমূহ প্রায়ে মিলিত হৈ নিজৰ নিৰাপত্তাজনিত সমস্যাসমূহ সমাধান কৰে। (খ) এইৰাষ্ট্রসমূহে তেওঁলােকৰ এই অঞ্চলক শান্তিৰ অঞ্চল হিচাপে গঢ়ি তুলিব বিচাৰে। সেয়ে সন্ত্রাসবাদী আৰু উগ্ৰপন্ঠী সমস্যাসমূহ দমন কৰাৰ বাবে এওঁলােকে সম্মিলিতভাৱে কার্য নির্বাহ কৰে।\nআছিয়ান অর্থনৈতিক কমিউনিটি : (ক) ইয়াৰ লক্ষ্য হৈছে আছিয়ান ৰাষ্ট্ৰসমূহৰ বাবে এখন সমূহীয়া বজাৰ আৰু উৎপাদনস্থলী গঢ়ি তােলা আৰু এই অঞ্চলৰ সামাজিক আৰু আর্থিক উন্নতিৰ বাবে সহায়-সহযােগিতা আগবঢ়োৱা। (খ) ইয়াৰ আন এটা লক্ষ্য হৈছে মুক্ত বাণিজ্য অঞ্চল স্থাপন কৰা যত ধন, শ্রমিক আৰু বিভিন্ন ধৰণৰ সেৱাৰ বিনিয়োেগ সম্ভৱ।\nআছিয়ানৰ সামাজিক-সাংস্কৃতিক কমিউনিটি : (ক) আছিয়ান দেশসমূহে পৃথিৱীৰ সকলাে অঞ্চলৰ লগত ঘনিষ্ঠ সাংস্কৃতিক সম্পর্ক ৰক্ষা কৰিব বিচাৰে। আছিয়ান আৰু অ-আছিয়ান ৰাষ্ট্ৰসমূহৰ মাজত প্ৰায়ে খেলুৱৈ দল, সাংস্কৃতিক গােষ্ঠীৰ আদান-প্রদান হয়। (খ) তেওঁলােকে ভাৱে যে ঘনিষ্ঠ সাংস্কৃতিক সম্বন্ধইআজ্জিান ৰাষ্ট্ৰসমুহৰ মাজত ঐক্যৰ বান্ধোন আৰু অধিক শক্তিশালী কৰিব। আছিয়ান অঞ্চলৰ ভিতৰত তেওঁলােকে সাহিত্যিক বঁটা প্ৰদানৰ ব্যৱস্থাও কৰিছে।\nহয় অথবা নহয় লিখা। (Final-18)\nপ্রঃ চীনে “মুক্ত দুৱাৰ” নীতি গ্রহণ কৰিছিল। উঃ হয়।\nপ্রঃ ভাৰত-চীন সম্পর্কৰ বিষয়ে বহলাই আলােচনা (Final-15/18)\nউঃ ভাৰত আৰু চীন হৈছে এছিয়া মহাদেশৰ দুই বৃহৎ শক্তি। ভাৰত আৰু চীনে সমসাময়িকভাৱে ক্রমে ১৯৪৭ চন আৰু ১৯৪৯ চনত স্বাধীনতা লাভ কৰিছিল। দুয়ােখন দেশেই পূর্বতে উপনিৱেশিক শাসকৰ অভিজ্ঞতা লাভ কৰিছিল। আনহতে, তৃতীয় বিশ্বৰ আগশাৰীৰ দেশ হিচাপেও দুয়ােখন দেশৰ মাজত সাদৃশ্য আছে। চীন হৈছে পৃথিৱীৰ বৃহৎ সাম্যবাদী দেশ। আনহতে, ভাৰত হৈছে পৃথিৱীৰ বৃহত্তম গণতান্ত্রিক দেশ। স্বাধীনতাৰ ঠিক পিছইে দুয়ােখন দেশৰ মাজত বন্ধুত্বপূর্ণ সম্পর্ক স্থাপন হয় আৰু ১৯৫৪ চনত দুয়ােখন দেশৰ মাজত ঐতিহাসিক পঞ্চশীল চুক্তি স্বাক্ষৰ হৈছিল। কিন্তু, ১৯৫০ চনত তিব্বতক চীনে দখল কৰা কাৰ্যই আৰু দালাই লামাক ভাৰতত আশ্রয় দিয়া কথাটোৱে আৰু দুয়ােখন দেশৰ মাজৰ সীমা সমস্যাই ভাৰত-চীন সংঘাত তীব্রতৰ কৰি তুলিলে আৰু ১৯৬২ চনত দুয়ােখন দেশৰ মাজতে এখন পূর্ণকালীন যুদ্ধ হৈছিল। তাৰ পৰৱৰ্তী সময়ত ১৯৪৭ চনলৈকে দুয়ােখন দেশৰ মাজত কূটনৈতিক আৰু ব্যৱসায়িক সম্পর্ক খুউব দুর্বল আছিল। তাৰ পিছত ৮০ দশকৰ পৰা দুয়ােখন দেশৰ মাজত সীমা আৰু অন্যান্য দ্বি-পাক্ষিক বিষয়সমূহ আলােচনাৰ মাধ্যমেৰে সমাধানৰ প্ৰচেষ্টা কৰা হয়। ১৯৮৮ চনৰ ডিচেম্বৰ মাহত ৰাজীৱ গান্ধীৰ চীন ভ্রমণে ভাৰত-চীন সম্পর্ক উন্নত কৰাত অৰিহণা যােগাইছিল। তেতিয়াৰ পৰা দুয়োখন চৰকাৰে সীমান্ত বিৰােধ আঁতৰাই শান্তি আৰু স্থিৰতা ৰক্ষাৰ বাবে ব্যৱস্থা গ্রহন কৰিছে। তেওঁলােকে সাংস্কৃতিক বিনিময় আৰু বিজ্ঞান আৰু প্রযুক্তিবিদ্যাৰ ক্ষেত্ৰত সহযােগিতাৰ চুক্তি স্বাক্ষৰ কৰিছে আৰু বাণিজ্যৰ বাবে চাৰিটা সীমান্ত চকী মুকলি কৰিছে। ১৯৯৯ চনৰ পৰা ভাৰত আৰু চীনৰ মাজৰ বাণিজ্য প্রত্যেক বছৰে শতকৰা ৩০ ভাগকৈ বাঢ়ি অহাত চীনৰ লগত থকা সম্পৰ্কত অধিক ইতিবাচক দিশৰ সূচনা হৈছে। বর্তমান, ভাৰত আৰু চীন হৈছে বৃহৎ ব্যৱসায়িক সহযােগী। তাৰােপৰি, এতিয়াও কেতবােৰ বিষয় আছে যিবিলাকৰ বাবে ভাৰত-চীন সম্পর্ক তিক্ত হৈ আছে। যেনে—পাকিস্তানলৈ চীনৰ বর্ধিত সাহাৰ্য আৰু শ্রীলংকা, ম্যানমাৰ, বাংলাদেশত ক্রমাগতভাৱে বৃদ্ধি পােৱা খােপনিয়ে দুয়ােখন দেশৰ সম্পৰ্কত সমস্যা আনিছে। শেহতীয়াকৈ, অৰুণাচলকে ধৰি অসমৰ তেজপুৰলৈ চীনে নিজৰ বুলি দাবী কৰা আৰু লাখ অঞ্চলত ই আৰম্ভ কৰা ব্যাপক নির্মাণ আঁচনিয়ে দুয়ােখন দেশৰ মাজৰ সম্পর্ক বেয়া কৰিছে। আনহাতে, ব্ৰহ্মপুত্ৰক ভেটি চীনে নির্মাণ কৰিবলগীয়া বৃহৎ নদীবান্ধসমূহে ভাৰতৰ উত্তৰ-পূব তথা বাংলাদেশৰ জলৰাশিত ব্যাপক প্রভাৱ পেলােৱাৰ আশংকায়াে দুয়ােখন দেশৰ সম্পর্ক আৰু বেছি বেয়া কৰিছে।\nSee also দ্বি ৰাষ্ট্ৰবাদৰ অৱসান Class 12 Chapter2Question Answer Assamese\nClass 12 Political Science Chapter4Question Answer In Assamese\nপ্র : বিশ্বৰ এখন উন্নয়নশীল দেশ হিচাপে চীনৰ বিষয়ে লিখা। (Final-19)\nচীনা অর্থনীতি সম্পর্কে বহলাই আলােচনা কৰা।\nউঃ ১৯৪৯ চনত গণপ্রজাতান্ত্রিক চীনৰ মাও-চে-টুঙৰ নেতৃত্বত জন্ম লাভ হয়। সাম্যবাদী আদৰ্শৰ ভিত্তিত চীন দেশৰ আর্থসামাজিক আৰু ৰাজনৈতিক বিষয়সমূহ স্থিৰ কৰা হৈছে। বর্তমান বিশ্ব অর্থনীতিত চীনৰ স্থান আমেৰিকাৰ পিছতেই। তাৰােপৰি, বিশ্ব বাণিজ্য, প্রযুক্তিগত উন্নয়ন আৰু বিজ্ঞানসম্মত জনসংখ্যা নিয়ন্ত্রনে চীনা অর্থনীতিক বিশেষ ৰূপ দিবলৈ সক্ষম হৈছে। ১৯৭৮ চনত চীনৰ অর্থনৈতিক সংস্কাৰ আৰম্ভ হয়। এই সংস্কাৰৰ জৰিয়তে চীনৰ অৰ্থনীতিত পৃথিৱীৰ অন্যান্য আর্থিকভাৱে উন্নত দেশসমূহৰ লগত সম্পর্ক স্থাপন হয়। ইয়াৰ ফলত চীনা অর্থনীতিৰ দ্রুত প্রসাৰ আৰম্ভ হয়। উদাহৰণস্বৰূপে— ১৯৭২ চনত চীনে মার্কিন অর্থনীতিৰ লগত সম্পর্ক স্থাপন কৰে। কৃষি উদ্যোগ, বিজ্ঞান প্রযুক্তিবিদ্যা আৰু সামৰিক খণ্ডত ১৯৭৩ চনত চীনত আধুনিকীকৰণ প্রক্রিয়া আৰম্ভ হয়। এই প্রক্রিয়াত আৰু গতি প্রদান কৰি ১৯৭৮ চনত ডেং-জিয়ং-পিঙে চীনত মুক্ত দুৱাৰ (Open door) অর্থনীতিৰ সূচনা কৰে। তাৰ পিছত পর্যায়ক্রমে ১৯৮২ চনত চীন কৃষিখণ্ডৰ ব্যক্তিগতকৰণ প্ৰক্ৰিয়াৰ আৰম্ভণি ঘটিল। ১৯৯৮ চনত উদ্যোগৰ ব্যক্তিগতকৰণ কৰিছিল। আনহাতে, চীনে ইয়াৰ কিছু অঞ্চলত বিশেষ অর্থনৈতিক মণ্ডল হিচাপে (SEZ) ঘােষণা কৰিলে যত সহজতেই বিদেশী বিনিয়ােগ আৰম্ভ কৰিব পৰা যায়। উদ্যোগ আৰু কৃষিখণ্ডত ব্যক্তিগতকৰণৰ ফলত দুয়ােটা খণ্ডতে দ্রুত অর্থনৈতিক বিকাশ আৰম্ভ হ’ল। ইয়াৰ ফলত চীনত বৈদেশিক মুদ্রাৰ ভঁৰাল বৃদ্ধি\nপালে। ২০০১ চনত চীনে বিশ্ব বাণিজ্য সংস্থাৰ সদস্যপদ গ্রহণ কৰিলে আৰু বিশ্ব বাণিজ্য ক্ষেত্ৰৰ এক গুৰুত্বপূর্ণ শক্তিলৈ পৰিণত হল। তাৰােপৰি, চীনে ইয়াৰ ব্যাপক আর্থিক আৰু ৰাজনৈতিক সমতাক লগত লৈ আমেৰিকা, ৰাছিয়া, লেটিন আমেৰিকা, ইউৰােপ,ভাৰত, পাকিস্তান, মধ্য প্রাচ্য আদিৰ লগত সুসম্পর্ক স্থাপন কৰি বৃহৎ অর্থনীতি হিচাপে নিজকে চিনাকি দিব পাৰিছিল। প্রযুক্তিবিদ্যা আৰু সামৰিকভাৱেও চীন অত্যন্ত শক্তিশালী। বর্তমান ই ৰাষ্ট্ৰসংঘৰ নিৰাপত্তা পৰিষদৰ স্থায়ীসদস্য। বিশেষজ্ঞৰ অনুমান অনুসৰি ২০৪০ চনত চীনা অর্থনীতিয়ে আমেৰিকাৰ অর্থনীতিক চেৰ পেলাব। আনহতে, চীনে ইয়াৰ বৃহৎ জনসংখ্যাক কাৰিকৰীভাৱে অতি দক্ষ কৰি গঢ়ি তুলিছে যাৰ ফলত এই বৃহৎ সংখ্যক মানৱ সম্পদে অতি কম সময়ৰ ভিতৰত চীনা অর্থনীতিক ন ৰূপ\nদিব বুলি আশা কৰিব পাৰি।\nপ্র : আছিয়ানৰ লক্ষ্য উদ্দেশ্য তথা সফলতাসমূহ আলােচনা কৰা। (Final-20)\nউ : ১৯৬৭ চনত যেতিয়া আছিয়ান গঠন কৰা হৈছিল সেই সময়ছােৱাত দক্ষিণ পূব এছিয়াৰ দেশসমূহ ৰাজনৈতিক, আর্থ-সামাজিক আৰু সাংস্কৃতিকভাৱে বিচ্ছিন্ন আছিল। ম্যানমাৰ, লাওচ, ভিয়েটনাম, কম্বােডিয়া আদি দুখীয়া ৰাষ্ট্ৰ থকাৰ লগে লগে চীন আৰু জাপানৰ নিচিনা আর্থিকভাৱে ধনী তথা ছিংগাপুৰ, দক্ষিণ কোৰিয়াৰ নিচিনা উন্নয়নশীল অর্থনীতি এই অঞ্চলটোত আছিল। দক্ষিণ-পূর্ব এছিয়াৰ দেশসমূহ পূৰ্বৰে পৰা চীন, জাপান আৰু দক্ষিণ- কোৰিয়াৰ অৰ্থনীতিৰ লগত দূৰত্ব বজাই ৰাখিছিল। আছিয়ানে প্রথমে সাম্যবাদী চীন আৰু পুঁজিবাদী জাপানক লক্ষ্য কৰি নিৰাপত্তাজনিত আৰু আর্থিক দৃষ্টিকোণৰ পৰা\nসংগঠনটোৰ জন্ম দিছিল। এই আর্থিক সহযােগিতাই দেশকেইখনৰ মাজত থকা ৰাজনৈতিক আৰু নিৰাপত্তাজনিত দূৰত্ববােৰ কমাই আনিছিল। ASEANৰ সদস্য ৰাষ্ট্ৰসমূহৰ মাজৰ ব্যৱসায়িক উন্নতি আৰু প্রত্যক্ষ বিদেশী বিনিয়ােগৰ গােটেই কেইখন সদস্য ৰাষ্ট্ৰকো সহায় কৰিছিল। অর্থনৈতিক ক্ষেত্ৰৰ উপৰিও সামাজিক, গণতান্ত্রিক আৰু মানৱ অধিকাৰৰ ক্ষেত্ৰতাে ই ভাল কাম কৰিবলৈ সক্ষম হৈছে। বর্তমান সময়ত ASEAN-এ ইয়াৰ সদস্যসমূহৰ মাজত মুক্ত বাণিজ্য অঞ্চল (Free Trade Area) গঠন কৰিবলৈ সক্ষম হৈছে। বিশ্ব ৰাজনীতিত বর্তমান ASEAN এক কেন্দ্রীয় শক্তিত পৰিণত হােৱাৰ লগতে ৰাষ্ট্ৰসংঘৰ\nকার্যসূচীসমুহত ইয়াৰ সক্রিয় সমর্থনে ইয়াক এটি সন্মানীয় সংগঠনত পৰিণত কৰিছে। তাৰােপৰি, এটা আঞ্চলিক সংগঠন হিচাপে ই দক্ষিণ এছিয়াৰ দেশসমূহৰ মাজত আত্মনিৰ্ভৰশীলতা বৃদ্ধি কৰাৰ লগতে বৃহৎ শক্তিৰ প্ৰতিযােগিতাৰ পৰা আর্থ-ৰাজনৈতিক বিষয়ত সুস্থিৰতা প্রদান কৰি আহিছে। তাৰােপৰি, উন্নয়নশীল দেশৰ সংগঠন হিচাপেও ই ভাল কাম কৰি আছে।\nক্ষমতাৰ বিকল্প কেন্দ্রস্থলসমূহ Class 12\nপ্রঃ কোন চনত ইউৰােপীয় পৰিষদ Council of Europe প্রতিষ্ঠা কৰা হৈছিল? (Final-20)\nপ্রঃ ইউৰােপীয়ান ইউনিয়ন গঠন কৰাৰ দুটা কাৰণ উল্লেখ কৰা। (Final-12)\nউ : ইউৰােপীয়ান ইউনিয়ন গঠন কৰাৰ দুটা কাৰণ হল-\n(১) ইউৰােপীয় সংঘই নিজৰ সদস্য ৰাষ্ট্ৰসমূহৰ মাজত সুসম্পর্ক বজাই ৰখাৰ বাবে (২) সদস্য ৰাষ্ট্ৰসমূহৰ মাজত ৰাজনৈতিক, আর্থিক আৰু সামাজিক সাংস্কৃতিক সম্পর্ক দিশত উন্নয়নৰ ওপৰত গুৰুত্ব দিছিল।\nপ্র: ASEANৰ উদ্দেশ্য কি?\nউ : আছিয়ানৰ মুখ্য উদ্দেশ্য আছিল অর্থনৈতিক বৃদ্ধি খৰতকীয়া কৰা আৰু ইয়াৰ জৰিয়তে সামাজিক প্রগতি আৰু সাংস্কৃতিক বিকাশ’ৰ ব্যৱস্থা কৰা।\nপ্রঃ FTA মানে কি? ভাৰতে FTA স্বাক্ষৰ কৰা দুই ASEAN সদস্যৰ নাম লিখা।\nউঃ FTA মানে Free Trade Area, । FTAত স্বাক্ষৰ কৰা দুই ASEAN সদস্যৰ নাম হ’ল— ছিংগাপুৰ, থাইলেণ্ড।\nপ্রঃ কেতিয়া আৰু কাৰ নেতৃত্বত গণ প্রজাতান্ত্রিক চীন প্রতিষ্ঠা হয়?\nউ : মাও জে দংৰ নেতৃত্বত ১৯৪৯ চনত গণ প্রজাতান্ত্রিক চীন প্রতিষ্ঠা হয়।\nপ্রঃ OEEC, FDI মানে কি?\nউ : Organisation for European Economic Cooperation ইউৰােপীয় অর্থনৈতিক সহযােগিতাৰ সংগঠন।\nFDI মানে Foreign Direct Investment বিদেশৰ প্ৰত্যক্ষ বিনিয়োেগ।\nপ্রঃ কিমান চনত চীনে ভাৰত আক্ৰমণ কৰিছিল?\nপ্রঃ এছিয়াৰ দুই মহাশক্তিৰ নাম লিখা। উ:ভাৰত, চীন।\nপ্রঃ আছিয়ান পন্থা কাক বােলে বুজাই লিখা।\nউঃ আছিয়ান ৰাষ্ট্ৰবােৰ পাৰম্পৰিক সম্পৰ্ক ৰক্ষাৰ বাবে অনানুষ্ঠানিক, সংঘাত বিহীন আৰু সহযােগিতাপূর্ণ এটা বিশেষ ধৰণৰ পন্থা অৱলম্বন কৰি আহিছে আৰু ই ‘আছিয়ান পন্থা হিচাপে জনাজাত হৈছে।\nপ্রঃ এছিয়ান আঞ্চলিক মঞ্চৰ সদস্যসমূহ কোন কোন?\nউঃ এছিয়ান (ARF) (Asean Regional Forum) আঞ্চলিক মঞ্চ ১৯৯৪ চনত গঠন হয়। এছিয়ানৰ সদস্যভুক্ত ৰাষ্ট্ৰসমূহৰ মাজত নিৰাপত্তা আৰু বৈদেশিক নীতিৰ সমন্বয় সাধনৰ বাবে এই মঞ্চ গঠন হৈছিল। অর্থনৈতিক বৃদ্ধি খৰতকীয়া কৰা আৰু ইয়াৰ দ্বাৰা সামাজিক প্রগতি আৰু সাংস্কৃতিক বিকাশ সাধন কৰাই ইয়াৰ মুখ্য উদ্দেশ্য আছিল। ইয়াৰ প্ৰতিষ্ঠাপক সদস্য ৰাষ্ট্রসমূহ আছিল-ইণ্ডোনেছিয়া, মালয়েছিয়া, ফিলিপাইন, ছিংগাপুৰ আৰু থাইলেণ্ড। ইয়াৰ পিছত ব্রুণেই, ভিয়েটনাম, লাও, পি ডি আৰ, ম্যানমাৰ, কম্বােডিয়া ইয়াৰ সদস্য হােৱাৰ পিছত বর্তমান সদস্য সংখ্যা ১০ খন হয়।\nপ্রঃ এছিয়ানৰ ২০২০ লক্ষ্য কি কি লিখা।\nউঃ ১৯৬৭ চনত জন্মলাভ কৰা এছিয়ান বর্তমান বিশ্বৰ এক শক্তিশালী সংগঠন। দক্ষিণ পূর্ব এছিয়াৰ অনুন্নত আৰু উন্নয়নশীল দেশসমূহক লৈ গঠন হােৱা এছিয়ান বর্তমান সময়ত উন্নত আৰু ধনী দেশসমূহৰ এটা সংস্থা। তলত ASEAN- ২০২০ৰ লক্ষ্যসমূহ উল্লেখ কৰা হ’ল\n(১) ২০২০ চনৰ ভিতৰত দক্ষিণ এছিয়াৰ শান্তি স্বাধীনতা আৰু নিৰপেক্ষতাৰ কেন্দ্ৰ হিচাপে গঢ় দিয়াৰ চেষ্টা কৰা হ’ব।\n(২) ২০২০ চনৰ ভিতৰত দক্ষিণ পূর্ব এছিয়াৰ দেশসমূহক শান্তিৰ কেন্দ্ৰ হিচাপে গঢ় দিয়াৰ চেষ্টা কৰা হয়, য’ত সংঘাতসমূহ সুন্দৰভাৱে নিয়ন্ত্রণ কৰা হ’ব।\n(৩) ২০২০ চনৰ ভিতৰত ASEANৰ দেশসমূহৰ প্ৰাকৃতিক সম্পদসমূহক ইয়াৰ জনসাধাৰণৰ কল্যাণৰ অৰ্থে সম্পূর্ণ ৰূপে ব্যৱহাৰ কৰা হ’ব।\n(৪) ASEANক দ্বায়িত্বশীল আৰু গতিশীল সংগঠন হিচাপে গঢ় দিয়াৰ বাবে ২০২০ ভিতৰত আৰু প্ৰচেষ্টা কৰা হ’ব।\n২০২০ চনৰ ভিতৰত ASEANৰ উপাদানসমূহ হল-\n(ক) শান্তি-সহযােগিতা। (খ) গণতন্ত্র। (গ) সম্পদৰ উপযুক্ত ব্যৱহাৰ (ঘ) আঞ্চলিক সহযােগিতা আৰু বিশ্বশান্তি।\n(ক) ২০৪০ চনৰ ভিতৰত বৃহৎ অর্থনীতি হিচাপে চীনক প্রক্ষেপ কৰা হৈছে।\n(খ) চীনৰ অর্থনৈতিক সফলতা ১৯৭৮ চনত চনত আৰম্ভ\n(গ) চীনে আমেৰিকাৰ (এখন ডাঙৰ ৰাষ্ট্র) সৈতে ১৯৭২ চনত দ্বিপাক্ষিক সম্পর্কত প্ৰৱেশ কৰিছিল।\nপ্রঃ চীন আৰু ভাৰতৰ মাজত কি পার্থক্যৰ উদ্ভৱ হৈছিল?\nউ: ভাৰত স্বাধীন হােৱাৰ পিছতেই, ১৯৫০ চনত চীনে তিব্বত হস্তগত কৰা বাবে আৰু ভাৰত-চীন সীমান্ত চূড়ান্তভাৱে স্থিৰ কৰা বিষয়ক লৈ ভাৰত আৰু চীনৰ মাজত পার্থক্য উদ্ভৱ হৈছিল। ১৯৬২ চনত চীন আৰু ভাৰতে বিশেষকৈ অৰুণাচল প্রদেশ আৰু লাডাখৰ আকাচাই চীন অঞ্চলৰ ভূ-খণ্ডৰ দাবীত সীমা বিবাদত লিপ্ত হৈ পৰিছিল।\nপ্র : ইউৰােপীয় সংঘৰ প্ৰভাৱৰ দুটা প্রধান ক্ষেত্র উল্লেখ কৰা। ইউৰােপী সংঘৰ বিষয়ে লিখা। (Final-14/16/17/20)\nউঃ ১৯৯২ চনত ইউৰােপীয় সংঘ European Union গঠন হয়। ইউৰােপীয় সংঘৰ নিজৰ পতাকা, সঙ্গীত, প্রতিষ্ঠা দিৱস আৰু মুদ্রা আছে যদিও নিজৰ সংবিধান নাই। ১৯৪৮ চনত মার্চেল পৰিকল্পনাৰ অধীনত পশ্চিম ইউৰােপীয় ৰাষ্ট্ৰবােৰলৈ সাহার্য প্রবাহৰ বাবে ইউৰােপীয় অর্থনৈতিক সহযােগিতাৰ সংগঠন (Organisation for European Economic Coorperation OEEC) প্রতিষ্ঠা কৰা হৈছিল। ই পশ্চিম ইউৰােপৰ ৰাষ্ট্রবােৰে বাণিজ্যিক আৰু অর্থনৈতিক বিষয়ত সহযােগিতা আৰম্ভ কৰা মঞ্চ এখন হৈ পৰিল। আন ৰাষ্ট্ৰৰ লগত সম্পর্ক স্থাপনৰ ক্ষেত্ৰত ইয়াৰ কিছু পৰিমাণে উমৈহতীয়া বৈদেশিক আৰু প্ৰতিৰক্ষা নীতি আছে। ইউৰােপীয় সংঘই নতুন সদস্য বিশেষকৈ পূর্বৰ ছােভিয়েট গােষ্ঠীৰপৰা সদস্য অন্তর্ভুক্ত কৰি সহযােগিতাৰ ক্ষেত্ৰখন সম্প্ৰসাৰণ ঘটাবলৈ চেষ্টা চলাইছে। ইউৰােপীয় সংঘৰ প্ৰভাৱৰ ক্ষেত্ৰসমূহ প্ৰধানকৈ অর্থনৈতিক, ৰাজনৈতিক আৰু সামৰিক এই তিনিটা শিতানত আলােচনা কৰিব পাৰি। ২০০৫ চনত মুঠ ঘৰুৱা উৎপাদন ১২ মিলিয়ন ডলাৰেৰে ইউৰােপীয় সংঘ হৈছে পৃথিৱীৰ ভিতৰত আটাইতকৈ ডাঙৰ অর্থনীতি।\nইউৰােপীয় সংঘৰ ৰাজনৈতিক আৰু কূটনৈতিক প্ৰভাৱো আছে। ইউৰােপীয় সংঘৰ দুখন সদস্য ৰাষ্ট্র ব্রিটেইন আৰু ফ্রান্স ৰাষ্ট্ৰসংঘৰ নিৰাপত্তা পৰিষদৰ স্থায়ী\nসদস্য। নিৰাপত্তা পৰিষদৰ কেইবাখনাে অস্থায়ী সদস্য ৰাষ্ট্রও ইউৰােপীয় সংঘৰ সদস্য। ইয়াৰ ফলত বর্তমান সময়ত ইউৰােপীয় সংঘই ইৰাণৰ আণৱিক কার্যসূচীত আমেৰিকা যুক্তৰাষ্ট্ৰৰ স্থিতিৰ দৰে আমেৰিকা যুক্তৰাষ্ট্ৰৰ কিছুমান নীতিত প্ৰভাৱ পেলাবলৈ সক্ষম হৈছে। ইয়াৰ কূটনীতি অর্থনৈতিক বিনিয়োেগ আৰু আলােচনাবােৰ, ই গ্রহণ কৰা শাক্তিমূলক ব্যৱস্থা আৰু সামৰিক বাহিনীৰ তুলনাত অধিক ফলপ্রসূ হৈছে। উদাহৰণস্বৰূপে, চীনৰ মানৱ অধিকাৰ আৰু পৰিৱেশৰ অৱক্ষয় বিষয়ত ইয়াৰ দ্বিপাক্ষিক আলােচনা ফলপ্রসূ হৈছিল। সামৰিক দিশৰ পৰা, ইউৰােপীয় সংঘৰ সামৰিক বাহিনী পৃথিৱীৰ ভিতৰতে দ্বিতীয় স্থান দখল কৰিছে। প্ৰতিৰক্ষাৰ ক্ষেত্ৰত ইয়াৰ মুঠ ব্যয় দ্বিতীয় বৃহৎ, অর্থাৎ আমেৰিকাৰ পিছতে। ইউৰােপীয় সংঘৰ দুখন ৰাষ্ট্র বৃিটেইন আৰু ফ্ৰান্সৰ প্রায় ৫৫০ বিধ আণৱিক বিস্ফোৰক শীর্ষত থকা আণৱিক অস্ত্র আছে। মহাকাশ আৰু যােগাযােগ প্রযুক্তিৰাে ই হৈছে দ্বিতীয় গুৰুত্বপূৰ্ণ উৎস।\nএটা অধিৰাষ্ট্ৰীয় সংগঠন হিচাপে ইউৰােপীয় সংঘই অর্থনৈতিক, ৰাজনৈতিক আৰু সামাজিক ক্ষেত্ৰত হস্তক্ষেপ কৰিবলৈ সক্ষম।\nপ্রঃ চীনৰ নতুন অর্থনৈতিক নীতিৰ ৩টা অসুবিধা লিখা।\nউঃ নতুন অর্থনৈতিক নীতি চীন দেশত প্রয়ােগ কৰাৰ ফলত চীনৰ আর্থিক উন্নতি হৈছে যদিও দেশৰ সকলাে শ্ৰেণীয়ে এই সুবিধা সমানে পােৱা নাই। (ক) চীন দেশত নিবনুৱা সমস্যাই যথেষ্ট ভয়ংকৰ ৰূপ ধাৰণ কৰিছে। প্রায় ১০ কোটি মানুহে কর্ম সংস্থাপন বিচাৰি আছে। (খ) বর্তমান চীনৰ মহিলাৰ নিযুক্তি আৰু কৰ্মৰ অৱস্থা অষ্টাদশ আৰু ঊনবিংশ শতিকাৰ ইউৰােপৰ মহিলাৰ অৱস্থাৰ সমানেই বেয়া। (গ) পাৰিপাৰ্শ্বিকতাৰ অৱক্ষয় ঘটিছে আৰু দুর্নীতি বৃদ্ধি পাইছে।\nপ্রঃ ASEANৰ সম্পূর্ণ নাম লিখা।\nউ: Association of South East Asian Nations. (দক্ষিণ পূর্ব এছিয়াৰ জাতিসংঘৰ সংগঠন)।


new-education-policy-all-india-level-one-entrance-for-college-admission– News18 assam\nHome » photogallery » nation »মহাবিদ্যালয়ত নামভৰ্তিৰ বাবে সৰ্বভাৰতীয় পৰ্যায়ত হ’ব প্ৰৱেশিকা পৰীক্ষা, HSত নাথাকিব কলা, বিজ্ঞান, বাণিজ্য শাখা!\nমহাবিদ্যালয়ত নামভৰ্তিৰ বাবে সৰ্বভাৰতীয় পৰ্যায়ত হ’ব প্ৰৱেশিকা পৰীক্ষা, HSত নাথাকিব কলা, বিজ্ঞান, বাণিজ্য শাখা!\nআজি কেন্দ্ৰীয় কেবিনেটে অনুমোদন জনালে নতুন শিক্ষা নীতিক।\n| July 29, 2020, 20:41 IST\nআজি কেন্দ্ৰীয় কেবিনেটে অনুমোদন জনালে নতুন শিক্ষা নীতিক। যোৱা বছৰ ISROৰ প্ৰাক্তন মুৰব্বী কে কস্তুৰীৰংগন কমিটীয়ে ৰাষ্ট্ৰীয় শিক্ষা নীতিৰ খচৰা প্ৰস্তুত কৰি কেন্দ্ৰীয় চৰকাৰক জমা দিছিল।\nশিক্ষা নীতি অনুসৰি, শিক্ষা ব্যৱস্থাত মাতৃভাষা, আধুনিক ভাৰতীয় ভাষা, আঞ্চলিক ভাষা আৰু সংস্কৃত ভাষাক অধিক গুৰুত্ব আৰোপ কৰা হ’ব। সেই ভাষা সমূহ বিকাশৰ লগতে শিক্ষাদানৰ মাধ্যম হিচাপে পূৰ্বতকৈ অধিক মাত্ৰাত ব্যৱহাৰ হ’ব।\nএটা ৪ বছৰীয়া ‘all inclusive inter disciplinary B. Ed course’ আৰম্ভ কৰা হ’ব। স্নাতকৰ পাঠ্যক্ৰম সৰ্বমুঠ চাৰি বছৰৰ হ’ব । কিন্তু বিভিন্ন পৰ্যায়ত এই পাঠ্যক্ৰমৰ অন্ত পৰিব। অৰ্থাৎ multiple exit থাকিব। সেইদৰে MPhil ডিগ্ৰী বিশ্ববিদ্যালয় পদ্ধতিৰ পৰা কৰ্তন কৰা হৈছে।\nপঞ্চম শ্ৰেণী লৈকে ভাৰতীয় ভাষাত শিক্ষা দান আৰু তাৰ পাছত পঞ্চম শ্ৰেণীৰ পৰা অষ্টম শ্ৰেণী ইংৰাজী ঐচ্ছিক বিষয় হিচাপে থাকিব। GDP ৬ শতাংশ শিক্ষা খণ্ডত ব্যয় কৰা হ’ব।\nদেশৰ ৪৫,০০০ মহাবিদ্যালয়ক অধিক ক্ষমতা প্ৰদান কৰা হ’ব। মহাবিদ্যালয়ত নামভৰ্তিৰ কাৰণে গোটেই দেশতে এটাই entrance exam হ’ব।


খচৰা নাগা শান্তি চুক্তি সন্দৰ্ভত প্ৰকাশিত বাতৰিক লৈ ডিমা-হাচাওত প্ৰতিক্ৰিয়া\nখচৰা নাগা শান্তি চুক্তি সন্দৰ্ভত একাংশ সংবাদ মাধ্যমত প্ৰকাশিত বাতৰিক লৈ ডিমা-হাচাওত প্ৰতিক্ৰিয়া\nJanuary 20, 2018 8:05 pm\nনাগা-ভাৰত চৰকাৰ খচৰা চুক্তি ফাদিল হোৱা বুলি একাংশ সংবাদ মাধ্যমত প্ৰকাশিত বাতৰিত অসমৰ একমাত্ৰ পাহাৰীয়া জিলা ডিমা-হাচাও বৃহত্তৰ নাগালিমত পৰোক্ষভাৱে অন্তৰ্ভুক্ত হোৱা বুলি বাতৰি ওলোৱাত পাৰ্বত্য জিলা্খনত প্ৰতিক্ৰিয়াৰ সৃষ্টি হৈছে।\nবিভিন্ন দল-সংগঠনে এই সন্দৰ্ভত নিজৰ ক্ষোভ প্ৰকাশ কৰিছে।\nডিমাচা ছাত্ৰ ইউনিয়নৰ সভাপতি চিদুত নাইডিঙে এই সন্দৰ্ভত প্ৰতিক্ৰিয়া কৰি এন ই নাওক কয় যে ‘ডিমা হাচাও জিলা নগা অধ্যুষিত এলেকা হিচাপে যদি নাগালিমত অন্তৰ্ভুক্ত হৈছে তেতিয়াহ’লে অসমৰ আন আন জিলা কিয় বাদ পৰিল? ডিমা হাচাও জিলাক কিয় বাচি লোৱা হ’ল? চৰকাৰে ডিমা হাচাও জিলাৰ নাগালিমত অন্তৰ্ভুক্তিক লৈ স্পষ্টীকৰণ দিব লাগিব।’\nচৰকাৰক সকীয়াই নাইডুঙে কয় যে উপৰোক্ত খচৰা যদি সঁচা হয়, তেতিয়াহ’লে পাহাৰৰ বিভিন্ন দল-সংগঠন বহি নাথাকে।\nএকাংশ সংবাদ মাধ্যমৰ বাতৰি অনুসৰি চুক্তিখনত মণিপুৰৰ সাতখন জিলাৰ লগতে অৰুণাচল প্ৰদেশৰ দুখন আৰু অসমৰ একমাত্ৰ ডিমা হাচাও নগা অধ্যুষিত জিলা হিচাপে উল্লেখ কৰা হৈছে।\nউল্লেখযোগ্য যে যোৱা প্ৰায় ২০ বছৰ ধৰি নাগা শান্তি আলোচনাৰ কোনো চূড়ান্ত মীমাংসা হোৱা নাই। এই লৈ নাগা বিভিন্ন সংগঠনে নাগালেণ্ডৰ আগন্তুক বিধানসভা নিৰ্বাচনৰ পূৰ্বেই নাগা চুক্তি চূড়ান্ত কৰিবলৈ কেন্দ্ৰীয় চৰকাৰক দাবী জনাইছে।


Depotex in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Depotex ar byavahar, ppali, parshwakriya, upkaar, kriya-pratikriya aaru satarkatabani\nDepotex in Assamese\nसामग्री / साल्ट: Methylprednisolone (40 mg)\nDepotex 8 Tablet\nDepotex4Tablet\nDepotex 16 Tablet\nDepotex ৰ লাভ আৰু ব্যৱহাৰসমূহ - Depotex Benefits & Uses in Assamese- Depotex ar laabh aaru byavaharsamuh\nDepotex ৰ পালি আৰু সেয়া কেনেদৰে ল'ব - Depotex Dosage & How to Take in Assamese - Depotex ar paali aaru xeya kenedore lobo\nDepotex ৰ পাৰ্শ্চক্ৰিয়াসমূহ - Depotex Side Effects in Assamese- Depotex ar parshwakriyasamuh\nDepotex সংক্ৰান্ত সতৰ্কতাবাণীসমূহ - Depotex Related Warnings in Assamese- Depotex xonkranta xatarkatabanisamuh\nঅইন দৰৱৰ সৈতে Depotexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Depotex with Other Drugs in Assamese- Oinor xoite Depotex ar gurutor kriya-pratikriya\nDepotex মতভেদসমূহ - Depotex Contraindications in Assamese- Depotex nishedhsamuh\nDepotex ৰ বিষয়ে সততে সোধা প্ৰশ্নসমূহ - Frequently asked Questions about Depotex in Assamese- Depotex ar bikhoye satate xodha prashnasamuh\nখাদ্য আৰু মদৰ সৈতে Depotex ক্ৰিয়া-প্ৰতিক্ৰিয়া - Depotex Interactions with Food and Alcohol in Assamese- khadya aaru modor xoite Depotex kriya-pratikriya\nDepotex ৰ লাভ আৰু ব্যৱহাৰসমূহ - Depotex Benefits & Uses in Assamese - Depotex ar laabh aaru byavaharsamuh\nDepotex তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDepotex-ৰ উপাদানসমূহ - Depotex Active Ingredients in Assamese - Depotex-ar upadaansamuh\nDepotex ৰ পাৰ্শ্চক্ৰিয়াসমূহ - Depotex Side Effects in Assamese - Depotex ar parshwakriyasamuh\nগৱেষণাৰ ভিত্তিত, Depotex ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDepotex সংক্ৰান্ত সতৰ্কতাবাণীসমূহ - Depotex Related Warnings in Assamese - Depotex xonkranta xatarkatabanisamuh\nDepotex-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Depotexৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nDepotex-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Depotex ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Depotex গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Depotex কি প্ৰভাৱ দেখা গৈছে?\nবৃক্ক can be affected by Depotexৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nযকৃতত Depotex কি প্ৰভাৱ দেখা গৈছে?\nDepotexৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Depotex ৰ কি প্ৰভাৱ দেখা গৈছে?\nDepotexৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Depotexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Depotex with Other Drugs in Assamese - Oinor xoite Depotex ar gurutor kriya-pratikriya\nDepotex তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDepotex মতভেদসমূহ - Depotex Contraindications in Assamese - Depotex nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Depotex লোৱা অনুচিত যাতে -\nDepotex ৰ বিষয়ে সততে সোধা প্ৰশ্নসমূহ - Frequently asked Questions about Depotex in Assamese - Depotex ar bikhoye satate xodha prashnasamuh\nএই Depotex-এ অভ্য়াস বা নিচাৰ সৃষ্টি কৰে নেকি?\nনহয়, Depotexয়ে অভ্যাসৰ সৃষ্টি নকৰে।\nDepotex য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, চিকিত্সা পৰামৰ্শ অনুসাৰেহে Depotex লওক।\nনহয়, মানসিক ৰোগৰ চিকিত্সাৰ ক্ষেত্ৰত Depotex ব্যৱহৃত নহয়।\nখাদ্য আৰু মদৰ সৈতে Depotex ক্ৰিয়া-প্ৰতিক্ৰিয়া - Depotex Interactions with Food and Alcohol in Assamese - khadya aaru modor xoite Depotex kriya-pratikriya\nখাদ্য আৰু Depotexৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Depotex আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Depotexৰ মাজৰ প্ৰতিক্ৰিয়া\nDepotexৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।


ইন্টাৰনেটৰ তিতা মিঠা Class 10 দশম শ্ৰেণীৰ অসমীয়া সকলো প্ৰশ্নৰ উত্তৰ - Sebahslc.In\nJanuary 24, 2022 by sebahslc.in\nইন্টাৰনেটৰ তিতা মিঠা Class 10 | class 10 assamese lesson9question answer| দশম শ্ৰেণীৰ অসমীয়া ইন্টাৰনেটৰ তিতা মিঠা |\nপাঠ ইন্টাৰনেটৰ তিতা মিঠা\nইন্টাৰনেটৰ তিতা মিঠা class 10 Assamese Lesson9Question Answer\n১। চমুকৈ উত্তৰ লিখা ।\n(ক) দেউতাকে কুঁৱলীক কিয় কম্পিউটাৰ উপহাৰ দিছিল?\nউঃ নৱম শ্রেণীৰ পৰা দশম শ্রেণীলৈ প্ৰথম হৈ উত্তীর্ণ হােৱাৰ বাবে দেউতাকে কুঁৱলীক কম্পিউটাৰ উপহাৰ দিছিল।\n(খ) ইন্টাৰনেট কি?\nউঃ ইণ্টাৰনেট হৈছে কম্পিউটাৰ নেটৱৰ্কৰ বিশ্বব্যাপী ব্যৱস্থা। হাজাৰ হাজাৰ বিভিন্ন প্ৰকাৰ আৰু আকাৰৰ নেটৱৰ্কৰ সমষ্টিয়েই হৈছে ইণ্টাৰনেট।\n(গ) কুঁৱলীয়ে প্রথমে কালৈ ই-মেইল কৰিছিল?\nউঃ কুঁৱলীয়ে প্ৰথমতে মস্কোলৈ পঢ়িবলৈ যােৱা তাইৰ বান্ধৱী শ্বেৰেণলৈ ই-মেইল কৰিছিল।\n(ঘ) পূজাৰ বন্ধত কুঁৱলীহঁতে ক’লৈ যােৱাৰ সিদ্ধান্ত লৈছিল ?\nউঃ পূজাৰ বন্ধত কুঁৱলীহঁতে দক্ষিণ ভাৰতৰ ফালে ফুৰিবলৈ যােৱাৰ সিদ্ধান্ত লৈছিল।\n(ঙ) ভাইৰাছ কি?\nউঃ ভাইৰাছ হৈছে ধ্বংসাত্মক অভিপ্রায়েৰে প্ৰস্তুত কৰা একধৰণৰ কম্পিউটাৰ প্ৰ’গ্রাম।\n2। Www বা ৱেব কি?\nউঃ ৱর্ল্ড ৱাইড ৱেব বা ৱেব হৈছে সমগ্র বিশ্বজুৰি সিঁচৰতি হৈ থকা লাখ লাখ কম্পিউটাৰত মজুত থকা পৰস্পৰ সংলগ্ন বিভিন্ন তথ্য-পাতিৰ সামূহিক ভাণ্ডাৰ।\n৩। কুঁৱলীয়ে ই-মেইলৰ জৰিয়তে বান্ধৱীসকলৰ পৰা কি কি কথা জানিব পাৰিলে?\nউঃ কুঁৱলীয়ে ই-মেইলৰ জৰিয়তে মস্কোত থকা অন্তৰংগ বান্ধৱী শ্বেৰেণৰ খবৰ জানিব বিচৰাত লগে লগে শ্বেৰণৰ পৰা উত্তৰ আহিল ফটোৰ সৈতে।বন্ধত মাক-দেউতাকৰ সৈতে শ্বেৰণ গৈছিল ছেইণ্ট পিটাছৰ্বাৰ্গলৈ, তাৰেই ভ্রমণ অভিজ্ঞতাৰ সুন্দৰ বর্ণনা আৰু ফটোসমূহে কুঁৱলীক বাৰুকৈয়ে আনন্দ দিলে।\n৪। ইণ্টাৰনেটৰ সহায়ত কুঁৱলীয়ে কি কি নতুন অভিজ্ঞতা আহৰণ কৰিলে?\nউঃ ইণ্টাৰনেটৰ সহায়ত কুঁৱলীয়ে ন ন অভিজ্ঞতা অর্জন কৰিলে। ই-মেইলৰ দ্বাৰা প্রথমে বান্ধৱীৰ সঁহাৰি পােৱাৰ লগে লগে কুঁৱলীৰ মন আৰু নতুন অভিজ্ঞতাৰ বাবে উদগ্ৰীৱ হৈ পৰিল। এইবাৰ তাই ভিডিঅ’কলিঙৰ সােৱাদ ল’লে। বিজ্ঞান সম্পর্কীয় নন পৰীক্ষা-নিৰীক্ষাৰ বিষয়ে ইন্টাৰনেটত উপলব্ধ বিভিন্ন ৱেবছাইটৰ পৰা শিকিলে। ভাল বার্তা থকা পুৰণি চিনেমা, বিখ্যাত গায়কৰ চিৰযুগমীয়া গানবােৰৰ লগতে বিভিন্ন খেল উপভােগ কৰিলে তাই আজৰি পৰত।\nClass 10 Assamese ইন্টাৰনেটৰ তিতা মিঠা\n৫। ভাইৰাছে কম্পিউটাৰ এটাৰ কেনেদৰে বিজুতি ঘটাব পাৰে?\nউঃ ভাইৰাছ হৈছে এক কম্পিউটাৰ প্র’গ্রাম যাক সৃষ্টি কৰা হয় ধ্বংসৰ উদ্দেশ্যেৰে। কম্পিউটাৰৰ ক্ষেত্ৰতহে ই প্রযােজ্য। কোনাে কম্পিউটাৰত থকা সুস্থ প্র’গ্রাম বা ফাইলৰ লগত ভাইৰাছ সংযুক্ত কৰি সেই সুস্থ প্র’গ্রামবােৰত বিজুতি ঘটাব পাৰি। এনে কাম মূল ব্যৱহাৰকাৰীৰ অজ্ঞাতে কৰা হয়। ভাইৰাছ (virus) ৰ সম্পূৰ্ণ ৰূপ হৈছে Vital Information Resources Under Seize |\n৬। ইণ্টাৰনেটৰৰ মিঠা সুবিধাৰ লগতে তিতা অসুবিধাও আছে। – কথাষাৰৰ বক্তা কোন? ইণ্টাৰনেটৰ সুবিধা আৰু অসুবিধাৰ বিষয়ে পাঠটোৰ আধাৰত বুজাই লিখা।\nউঃ প্রশ্নোদ্ধৃত কথাষাৰৰ বক্তা হ’ল শ্বাৱানা বাইদেউ। ইণ্টাৰনেটৰ সুবিধা-অসুবিধাবা সুফল-কুফলৰ বিষয়ে ক’বলৈ গৈ প্রশ্নোত কথাষাৰৰ অৱতাৰণা কৰা হৈছিল।ইন্টাৰনেটৰ বহু সুবিধা আছে। ইয়াৰ ফলত ছ’চিয়েল মিডিয়াৰ ব্যৱহাৰৰ দ্বাৰা ভঁৰৰ বাতৰি উৰে লাভ কৰিব পাৰি। বিভিন্ন শৈক্ষিক কার্যক্রম, নীতিশিক্ষা পাব পৰা চিনেমা, চিৰযুগমীয়া গান, খেল, পৃথিৱীৰ বিভিন্ন প্রান্তত থকা মানুহৰ সৈতে যােগাযােগ, বিশ্বৰ বিভিন্ন ঠাই সম্পর্কে বিভিন্ন গুরুত্বপূর্ণ তথ্য ইত্যাদি পলকতে ইণ্টাৰনেটৰ যােগেদি পাব পাৰি। কিন্তু সুবিধাৰ দৰেই বহু অসুবিধাও আছে। ছ’চিয়েল মিডিয়াৰ অত্যধিক প্রয়ােগত ব্যস্ত থাকি আজিৰ প্রজন্ম কিতাপ পঢ়া আৰু খেলা-ধূলাৰ পৰা বহু পৰিমাণে আঁতৰি আহিছে। তদুপৰি এনে মাধ্যমত পলকতে বহু মিছা খবৰ বিয়পি সাম্প্রদায়িক সংঘর্ষ পর্যন্ত সৃষ্টি হৈছে। বহুতে ইণ্টাৰনেট সমৃদ্ধ ম’বাইলত ইমানেই ব্যস্ত থাকে যে বাটে- পথে দুর্ঘটনাৰাে সন্মুখীন হােৱা দেখা যায়। মুঠতে সূৰ্যৰ ৰশ্মিত যিদৰে প্রাণ নাশিব পৰা অতি বেঙুনীয়া ৰশ্মি আছে, আকৌ সূৰ্যৰ পােহৰ প্ৰাণীৰ প্রাণাে। একেদৰে ইণ্টাৰনেটৰ সুফল কুফল দুয়ােটাই আছে। ব্যৱহাৰকাৰীৰ ওপৰত নিৰ্ভৰ কৰে ইয়াৰ প্ৰভাৱ।\n৭। ‘ইণ্টাৰনেটৰ তিতা-মিঠা’ গল্পটোৰ নামকৰণৰ সার্থকতা বিচাৰ কৰা।\nউঃ লেখক ড° প্রণয়ী দত্তই গুণা-গঁথা কৰিয়েই পাঠটোৰ নাম ইণ্টাৰনেটৰ তিতা-মিঠা’ ৰাখিছে বুলি ক’ব পাৰি। লেখক নিজেও ইলেক্ট্রনিক মাধ্যমৰ হােৱা হেতুকে সেই মাধ্যমৰ সুবিধা-অসুবিধা দুয়াে দিশেই তেওঁৰ জ্ঞাত। সূর্যৰ পােহৰ আৰু শক্তি জীৱকূলৰ প্রাণ। আনহাতে, সূৰ্যৰ পােহৰত থকা অতি বেঙুনীয়া ৰশ্মি জীৱৰ মৃত্যুৰ কাৰণ। একেদৰে, একবিংশ শতিকাত তথ্য-প্রযুক্তিৰ ব্যাপক উত্তৰণৰ যুগত ইণ্টাৰনেটৰ প্ৰয়ােগ অপৰিহাৰ্য হৈ পৰিছে। ইণ্টাৰনেট অবিহনে যেন একোতে আগবাঢ়িব নােৱাৰি। ইণ্টাৰনেটে পৃথিৱীৰ সকলাে জ্ঞান-তথ্য পলকতে পাব পৰা কৰিছে। কিন্তু একে সময়তে প্রয়ােগৰ মাত্ৰাৰ আধিক্যই ছাত্র-ছাত্রী তথা মানুহৰ ক্ষতি সাধন কৰিছে। চকুৰ অসুখ, মূৰৰ বিষত ভুগিছে। সামাজিক পৰিৱেশৰ পৰা ছাত্রসমাজ দূৰলৈ আহিছে। বাস্তৱ পৃথিৱীতকৈ অধিক সময় কল্পনাৰাজ্যত বিচৰণ কৰিছে। পৰিয়ালৰ পৰা বিচ্ছিন্ন হৈছে। কর্মবিমুখতাই গা কৰি উঠিছে। মুঠতে নানা সমস্যাই আগুৰি ধৰিছে। ইন্টাৰনেটৰ সীমাহীন সুবিধাৰ লগতে ব্যৱহাৰকাৰীক ক্ষতি কৰা দিশসমূহাে লেখকে সমান্তৰালভাৱে বিশ্লেষণ কৰিছে। সেয়ে নিশ্চিতভাৱে ক’ব পাৰি যে পাঠটোৰ নামকৰণত লেখক সার্থক হৈছে।\n৮। ইন্টাৰনেটৰ অত্যধিক ব্যৱহাৰে ছাত্ৰ-ছাত্ৰীৰ জীৱনত কেনে প্ৰভাৱ পেলাব পাৰে পাঠটোৰ আধাৰত বুজাই লিখা।\nউঃ ইণ্টাৰনেটৰ অত্যধিক প্রয়ােগে ছাত্র-ছাত্রীৰ জীৱনত ব্যাপক অসুবিধাৰ সৃষ্টি কৰিব পাৰে। সমস্ত জীৱন প্ৰৱাহেই সলাই দিব পাৰে। ছাত্ৰ-ছাত্ৰীক দৈনন্দিন জীৱনৰ অন্য প্রয়ােজনীয় কথালৈ মন নিদি বেছিখিনি সময় ইন্টাৰনেটত ব্যস্ত হৈ থকা সততে দেখা যায়। ছ’চিয়েল মিডিয়াত এনেদৰে ব্যস্ত হৈ থাকে যে পঢ়া-শুনাৰ প্রতি আগ্রহ কমি যায়। ইন্টাৰনেটৰ আসক্তিয়ে খেলা-ধূলাৰ প্রতিও বিৰাগ জন্মায়। কোনাে ধৰণৰ অনুষ্ঠান-উৎসৱত ভাগ ল’বলৈ উৎসাহ\nনেদেখুৱায়। চকু আৰু মগজুৰ যথেষ্ট ক্ষতি হয়। আলােচনী,বাতৰি কাকতৰ লগতে সম্বন্ধ ছেদ হয়। বাটে-পথে সমনীয়া বা জ্যেষ্ঠ পথচাৰীৰ প্ৰতি গুৰুত্ব দেখুওৱাটোতাে দূৰৰে কথা,ইণ্টাৰনেট সংলগ্ন ম’বাইল চাই চাই যাওঁতে পথ দুর্ঘটনাতাে পৰে। বহু সময়ত ইণ্টাৰনেটত প্ৰচাৰিত ভুল বাতৰিৰ প্ৰভাৱত সমাজত নানা সংঘর্ষ হােৱাও দেখা যায়। মুঠতে ইণ্টাৰনেট আসক্তিৰ ফলত দৈনন্দিন জীৱনৰ প্ৰয়ােজনীয় সকলাে কথাতে অমনােযােগিতা লক্ষ্য কৰিব পাৰি।\nদশম শ্ৰেণীৰ অসমীয়া ইন্টাৰনেটৰ তিতা মিঠা\n৯। বাক্য ৰচনা কৰাঃ\nচিনাকি-অচিনাকি, অলীক-সপােন, নাকে-মুখে, পৰীক্ষা-নিৰীক্ষা।\nচিনাকি-অচিনাকি : চিনাকি-অচিনাকি সকলােৱে মৃণালিনীৰ কৃতিত্বৰ শলাগ ল’লে।\nঅলীক-সপােন : ভালদৰে নপঢ়ি চৰকাৰী চাকৰি কৰিব খােজাটো অলীক সপােনৰ লেখিয়া।\nনাকে-মুখে : নাকে-মুখে ৰং লাগি মইনা দেখিবলৈ পুতলাৰ দৰে হৈছে।\nপৰীক্ষা-নিৰীক্ষা : বহু পৰীক্ষা-নিৰীক্ষাৰ অন্তত মৰমীৰ দুৰাৰােগ্য ৰােগ চিনাক্ত হ’ল।\n১০। অর্থ লিখা (অভিধান চাই) :\nক্ষতি, বিজুতি, গুণাগথা, উদাস, পুঞ্জীভূত।\nউঃ ক্ষতি : নাশ, ধ্বংস, অপচয়।\nবিজুতি : যন্ত্র আদিত ওলােৱা বেমাৰ\nগুণাগথা : চিন্তা-চর্চা\nউদাস : অনুৰাগহীন, শূন্যতাবােধযুক্ত\nপুঞ্জীভূত : পুঞ্জিত, সঞ্চিত।\n(ক) কুঁৱলীক দেউতাকে কি উপহাৰ দিছিল?\nউঃ কুঁৱলীৰ দেউতাকে কম্পিউটাৰ উপহাৰ দিছিল।\n(খ) কুঁৱলীৰ বান্ধৱী শ্বেৰণে ক’লৈ পঢ়িবলৈ গৈছিল ?\nউঃ কুঁৱলীৰ বান্ধৱী শ্বেৰণে মস্কোলৈ পঢ়িবলৈ গৈছিল।\n(গ) কোনে কুঁৱলীৰ কম্পিউটাৰটোত এণ্টিভাইৰাছ ছফটৱেৰ অন্তর্ভুক্ত কৰিছিল ?\nউঃ শ্বাবানা বাইদেৱে কুঁৱলীৰ কম্পিউটাৰটোত এণ্টিভাইৰাছ ছফটৱেৰ অন্তর্ভুক্ত কৰিছিল\n(ঘ) ভাইৰাছ (VIRUS) ৰ সম্পূৰ্ণ ৰূপটো কি?\nউঃ ভাইৰাছ (VIRUS) ৰ সম্পূৰ্ণ ৰূপটো হ’ল Vital information resources under seize 1\n(ঙ) ইণ্টাৰনেটক চমুকৈ কি বুলি কোৱা হয় ?\nউঃ ইণ্টাৰনেটক চমুকৈ নেট (Net) বুলি কোৱা হয়।\n(চ) কুঁৱলী কি ব্যৱহাৰ কৰিবলৈ উদগ্রীৱ হৈ পৰিছিল?\nউঃ কুঁৱলী ইণ্টাৰনেট ব্যৱহাৰ কৰিবলৈ উদগ্রীৱ হৈ পৰিছিল।\nইন্টাৰনেটৰ তিতা মিঠা Class 10 Question Answer\n১। চমু প্রশ্নোত্তৰঃ\n(ক) কুঁৱলীৰ দেউতাকে তাইক কি আশাৰে কম্পিউটাৰটো উপহাৰ দিছিল?\nউঃ কুঁৱলীৰ জ্ঞানৰ পৰিধি যাতে অসীমলৈ বিস্তাৰিত হয়— এই আশাৰে দেউতাকে কুঁৱলীক কম্পিউটাৰটো উপহাৰ দিছিল।\n(খ) কুঁৱলীয়ে তাইৰ আইতাকৰ পৰা কি সাধুকথা শুনিছিল?\nউঃ কুঁৱলীয়ে আইতাকৰ পৰা যাদুকৰী আইনা থকা ৰাজকুমাৰীৰ সাধু শুনিছিল। ৰাজকুমাৰীয়ে জানিব খােজা যিকোনাে কথাৰ বিষয়ে আইনাখনক সুধিলেই জানিব পাৰিছিল।\n(গ) ইণ্টাৰনেটত সঘনে ব্যৱহাৰ হােৱা কেইটামান গুৰুত্বপূৰ্ণ শব্দ কি কি?\nউঃ ইণ্টাৰনেটত সঘনাই ব্যৱহাৰ হৈ থকা শব্দবােৰ হৈছে— ৱেব পেজ (Web Page), বেৱছাইট (website), হ’ম পেজ (Home Page),ব্রাউজাৰ (Browser) ইত্যাদি।\n(ঘ) ইন্টাৰনেটৰ জনপ্ৰিয়তাৰ মূল কাৰণটো কি ?\nউঃ বিজ্ঞান, কলা বা অইন যিকোনাে জানিব খােজা কথা আমাক ইণ্টাৰনেটে নিমিষতে জনাব পাৰে। এয়াই ইণ্টাৰনেটৰ জনপ্রিয়তাৰ মূল কাৰণ।\n(ঙ) কুঁৱলীয়ে কিদৰে মাক-দেউতাকৰ সমস্যা নিমিষতে সমাধান কৰিছিল ?\nউঃ ভ্রমণলৈ যাবলৈ ওলাই কুঁৱলীৰ মাক-দেউতাকৰ কত চিন্তাঙ্গ কিন্তু কুঁৱলীয়ে ইণ্টাৰনেটৰ সহায়ত টিকট কটা, হােটেল বন্দবস্ত কৰা, প্রয়ােজনীয় সাজ-পােছাক আৰু অন্যান্য লাগতিয়াল সামগ্রী কিনা ইত্যাদি কাম কৰি নিমিষতে তেওঁলােকৰ সমস্যা সমাধান কৰিলে।\n(চ) কুঁৱলীৰ মনটো কিয় বিষাদগ্রস্ত হৈ পৰিছিল ?\nউঃ কুঁৱলীৰ বান্ধৱী এজনীয়ে ইণ্টাৰনেটত বৰ বেছিকৈ ব্যস্ত হৈ থাকি একো কথালৈ মন নকৰা হৈছে। সমাজৰ পৰা বিচ্ছিন্ন হােৱাৰ দৰে থাকে, ৰাস্তাই-ঘাটেও নীতি-নিয়ম নমনাকৈ যায়। তাইৰ ভায়েক পলৰাে একেই দশা। পঢ়া-শুনালৈ পিঠি\nদি ভিডিঅ’ গেম খেলাত ব্যস্ত থাকে। সৰুৰে পৰাই পঢ়া-শুনাত চোকা ল’ৰাটোৱে ছয়মাহিলি পৰীক্ষাত কেইবাটাও বিষয়ত উত্তীর্ণই হ’ব নােৱাৰিলে। এইবােৰ কথা জানি কুঁৱলীৰ মনটো বিষাদগ্রস্ত হৈ পৰিছিল।\n(ছ) শ্বাবানা বাইদেউৱে কিহৰ দ্বাৰা সমাজত ভয়ানক সমস্যাৰ সৃষ্টি হােৱাৰ উদাহৰণ দিছিল? এইক্ষেত্ৰত কেনেদৰে সচেতন হ’বলৈ উপদেশ দিছিল ?\nউঃ শ্বাবানা বাইদেউৱে ইণ্টাৰনেটৰ কু -ব্যৱহাৰৰ দ্বাৰা সমাজত ভয়ানক সমস্যাৰ সৃষ্টি হােৱাৰ উদাহৰণ দিছিল। তেওঁ কৈছিল যে ইণ্টাৰনেটৰ সু-প্ৰয়ােগ কৰা উচিত। তেতিয়াহে উন্নতি সম্ভৱ। আজিৰ প্ৰজন্মই ছ’চিয়েল মিডিয়াৰ ব্যাপক প্রয়ােগ কৰোঁতে মনত ৰাখিব লাগিব যে ‘তাৰ দ্বাৰা প্ৰচাৰিত সকলাে বাতৰি সত্য নহয়। তদুপৰি এইবােৰ ব্যৱহাৰ কৰি যাতে পঢ়া-শুনা, খেলা-ধূলা বা চৌপাশৰ সমাজখনক যাতে আওকাণ নকৰে। এনেবােৰ কথাত সচেতন হ’বলৈকে শ্বাবানা বাইদেউৱে উপদেশ দিছিল।\n(জ) আত্ম উপলব্ধিৰে ভৰি পৰা কুঁৱলীয়ে ইন্টাৰনেট ব্যৱহাৰৰ ক্ষেত্ৰত কেনেদৰে সচেতন হােৱাৰ বাবে দৃঢ়প্রতিজ্ঞ হৈছিল?\nউঃ ইণ্টাৰনেটৰ কু-প্রয়ােগৰ বিষয়ে গম পাই কুঁৱলীৰ আত্ম-উপলব্ধি হৈছিল। তাই মনে মনে দৃঢ় প্রতিজ্ঞ হৈছিল যে ইণ্টাৰনেটৰ সুবিধা ল’বলৈ গৈ তাই পঢ়া-শুনা, খেলা- ধূলা বা নিজৰ অইন দায়িত্বক আওকাণ নকৰে। অভিভাৱকৰ অনুমতি অবিহনে কোনাে কার্যক্রম ইণ্টাৰনেটত উপভােগ নকৰে। এইবােৰত ব্যস্ত থাকি সমনীয়া বা জ্যেষ্ঠজনৰ প্ৰতি থকা দায়িত্ববােধ অকণমানো হ্রাস নকৰে।\n(ঝ) কুঁৱলীয়ে কোনবােৰ অভিজ্ঞতা বর্ণনা কৰি সকলাে বন্ধুবান্ধৱীলৈ চিঠি লিখিছিল ?\nউঃ কুঁৱলীয়ে বুজি উঠিছিল যে ইণ্টাৰনেটৰ মাত্রাধিক ব্যৱহাৰে আজিৰ প্ৰজন্মক কোঙা কৰি আনিছে। ঘৰ, আত্মীয়, সমাজৰ পৰা বিচ্ছিন্ন কৰাৰ উপক্ৰম হৈছে। দায়িত্ববােধৰ উমান নােপােৱা হৈছে বাবে বিশ্বাসযােগ্যতা হেৰুৱাইছে। এই সকলাে ঘূৰাই পাব পাৰি ইণ্টাৰনেটৰ সু-প্রয়ােগৰ দ্বাৰা। নিজৰ সকলাে দায়িত্ব সুকলমে আৰু সময়ত যথাযােগ্যভাৱে সম্পন্ন কৰি ইণ্টাৰনেটৰ সুবিধাবােৰ উপভােগ কৰিব পাৰি। নিজৰ এই অভিজ্ঞতা বর্ণনা কৰিয়েই কুঁৱলীয়ে সকলাে বন্ধু বান্ধৱীলৈ চিঠি লিখিছিল।\nCategories অসমীয়া Class 10 Tags class 10, Class 10 Assamese Post navigation


ভূটানৰ লক-ডাউনৰ কু-ফল ভূগিছে অসমৰ বহু পৰিয়ালে! কৰ্মসংস্থাপনহীন হৈছে তামুলপুৰৰ বহু পৰিয়াল– News18 assam\nভূটানৰ লক-ডাউনৰ কু-ফল ভূগিছে অসমৰ বহু পৰিয়ালে! কৰ্মসংস্থাপনহীন হৈছে তামুলপুৰৰ বহু পৰিয়াল\nদৰিদ্ৰতাৰ সুযোগ লৈছে অসাধু চক্ৰই, কামৰ প্ৰলোভনৰে অনৈতিক কাৰ্যত লিপ্ত কৰোৱাে চেষ্টা কৰিছে সাধাৰণ লোকক।\nLast Updated : August 11, 2021, 13:51 IST\nকৰ্ম সংস্থাপনহীন হ'ল বাক্সাৰ ভাৰত-ভূটান সীমান্তৰ দৰঙামেলাৰ বহু পৰিয়াল। এমুঠি অন্নৰ বাবে হাহাকাৰ দৰঙামেলাবাসী। মৰিশালীৰ নিস্তব্ধতা অঞ্চলটোত। কথাতে আছে- "একালৰ বৃন্দাবন একালত পৰে ছন" - সেয়াই এতিয়া বাস্তৱত পৰিণত হৈছে বাক্সাৰ তামুলপুৰ মহকুমাৰ ভাৰত ভূটান সীমান্তৰ বৃহত্তৰ দৰঙামেলা অঞ্চল।\nভূটান সীমান্তৰ দৰঙামেলা এসময়ত ব্যৱসায়- বাণিজ্যৰ ক্ষেত্ৰত সদা ব্যস্ত এখন ঠাই।চুবুৰীয়া বন্ধু ৰাষ্ট্ৰ ভূটানৰ সৈতে ব্যৱসায়ৰ ক্ষেত্ৰত আছিল ব্যাপক যোগাযোগ। সীমান্তৱৰ্তী ঠাইখন হৈ পৰিছিল ব্যৱসায় বাণিজ্যৰ এক প্ৰাণ কেন্দ্ৰ। কিন্তু সেই সীমান্তৱৰ্তী অঞ্চলটোত পৰিল লকডাউনৰ ব্যাপক প্ৰভাৱ। ২০২০ চনৰ পৰা কোৰোণাৰ বাবে চুবুৰীয়া ৰাষ্ট্ৰ ভূটানৰ অন্য ঠাইৰ লগতে পূৰ্বোত্তৰ ভুটানৰ চামদ্ৰুপ ঝংখাৰত সম্পূৰ্ণ লকডাউন ঘোষণা কৰি অনিৰ্দিষ্ট কাললৈ প্ৰৱেশ পথ বন্ধ কৰি দিয়ে। ফলত ব্যাপক প্ৰভাৱ পৰে স্থানীয় লোকৰ ওপৰত।\nভূটানৰ লক ডাউনে কৰ্ম সংস্থাপনহীন কৰি তুলিলে ভাৰত-ভূটান সীমান্তৰ দৰঙামেলাবাসী। বন্ধ হৈ পৰিছে ব্যৱসায়িক প্ৰতিষ্ঠান সমূহঃ\nউল্লেখ্য যে, দৰঙামেলা অঞ্চলৰ পুৰুষ-মহিলা, যুৱক- যুৱতীসহবহু লোকে ভুটানৰ চামদ্ৰুপ ঝংখাৰ জিলা সদৰৰ বিভিন্ন উদ্যোগ, ব্যৱসায়িক প্ৰতিষ্ঠানত দিন হাজিৰা কৰি পোহপাল দিছিল পৰিয়াল। ইয়াৰ উপৰিও ভাৰত-ভূটান সীমান্তৰ বিভিন্ন অঞ্চলৰ ব্যৱসায়িক প্ৰতিষ্ঠান সমূহ নিৰ্ভৰ কৰে ভূটান ৰাষ্ট্ৰৰ নাগৰিক সকলৰ ওপৰত। ২০২০ চনৰ মাৰ্চ মাহৰ পৰা কোৰোণাৰ বাবে ভূটান ৰাষ্ট্ৰৰ প্ৰৱেশ পথ সমূহ বন্ধ কৰা হয়।\nভূটানৰ প্ৰৱেশ দ্বাৰ সমূহ বন্ধ হৈ পৰাৰ লগে লগে ভাৰত ভূটান সীমান্তৰ দৰঙামেলা অঞ্চলৰ হেজাৰ হেজাৰ লোক হৈ পৰে কৰ্মসংস্থাপন হীন। ভূটানীলোক সকলো ভাৰতত প্ৰবেশ কৰিব নোৱাৰাত ভূটানী লোক সকলৰ ওপৰত নিৰ্ভৰ কৰা ব্যৱসায়িক প্ৰতিষ্ঠান সমূহ প্ৰায় বন্ধ হৈ পৰিছে। অন্ন-বস্ত্ৰৰ অভাৱত বহু শ্ৰমিকে কৰ্ম সংস্থাপন বিচাৰি গুজৰাট, কেৰেলা, মুম্বাই, দিল্লী আদিলৈ যাবলৈ বাধ্য হৈছে। আনকি শ্ৰমিক পৰিয়ালৰ ছাত্ৰ- ছাত্ৰী সকলে নিজৰ সোণোৱালী শৈশৱক বিসৰ্জন দি বিদ্যালয় এৰি নিজৰ পিতৃ মাতৃৰ লগত কৰ্মৰ সন্ধানত গতি কৰিছে বহিঃৰাজ্যলৈ।এতিয়া এমুঠি অন্নৰ বাবে হাহাকাৰ কৰিব লগীয়া হৈছে সীমান্তৱৰ্তী অঞ্চলৰ ৰাইজ।\nইতিমধ্যে হতাশ হৈ একাধিক লোকে আত্মহত্যা কৰাৰো ঘটনা ঘটিছে অঞ্চলটোত।ভূটান সীমান্তৰ দৰঙামেলা অঞ্চলৰ শশীপুৰ, এন কে দৰঙ্গা, পাটকীজুলি, হৰতোলা, পাহাৰপুৰ, খৈৰেনী, চেচাপানী, কুমাৰীকাটা, পানীটেংকী, বগাজুলি, নাগাপুৰ আদি অঞ্চলৰ শ শ শ্ৰমিকে ভূটান ৰাষ্ট্ৰ চামদ্ৰুপ জংখাৰত বিভিন্ন কোম্পানীত দৈনিক মজুৰি কৰি জীৱন নিৰ্বাহ কৰা শ্ৰমিক পৰিয়ালৰ মাজতো সৃষ্টি হৈছে হাহাকাৰ অৱস্থাৰ।\nকেতিয়া খুলিব ভূটানৰ প্ৰবেশ দ্বাৰ, তাকে লৈ এতিয়া চিন্তিত ভূটান সীমান্তবাসী ৰাইজ।\nউল্লেখযোগ্য যে, ভাৰতৰ নাগৰিকৰ বাবে ভূটানৰ প্ৰৱেশ পথ বন্ধ যদিও ভুটানৰ যান-বাহনৰ চলাচল ভাৰত ৰাষ্ট্ৰৰ অসমৰ বাক্সা জিলাৰ উপৰিও বিভিন্ন জিলাৰ মাজেদি অব্যাহত আছে I\nইপিনে দৰিদ্ৰতাৰ সুযোগ লৈ মানৱ সৰবৰাহকাৰীয়ে অঞ্চলটোৰ লোকক কৰ্মসংস্থাপনৰ প্ৰলোভনেৰে বহিঃৰাজ্যলৈ দিছে চালান।সময়ে সময়ে এনে মানৱ সৰবৰাহকাৰী আটক কৰিছে আৰক্ষীয়ে।\nFirst published: August 11, 2021, 13:39 IST\nassamBhutancorona virusLockdown in Bhutan


एक साल में बाइबल - ইণ্ডিয়ান ৰিভাইচ ভাৰচন - जनवरी 27\n1. মোচিৰ শহুৰ যিথ্ৰো মিদিয়নৰ পুৰোহিত আছিল, মোচিয়ে তেওঁৰ মেৰ-ছাগৰ জাক চৰাইছিল। তেতিয়া মোচিয়ে মৰুপ্রান্তৰ কাষদি মেৰ-ছাগৰ জাক লৈ গৈ আছিল, আৰু তেওঁ গৈ হোৰেব নামৰ ঈশ্বৰৰ পৰ্বত পাইছিল।\n2. সেই ঠাইত যিহোৱাৰ দূতে এজোপা জোপোহা গছৰ মাজত অগ্নি শিখাত তেওঁক দেখা দিলে। মোচিয়ে চাই দেখিলে যে, জোপোহাটোত জুই জ্বলি আছে, কিন্তু জোপোহাটো পুৰি যোৱা নাই।\n3. তেতিয়া মোচিয়ে ক’লে, “মই এফলীয়া হৈ যাওঁ, আৰু এই আচৰিত বিষয়টো মই চাওঁ, কিয়নো এই জোপোহাটো পুৰি যোৱা নাই?”\n4. যেতিয়া যিহোৱাই দেখিলে যে, তেওঁক চাবলৈ মোচি এফলীয়া হৈ গৈছে, তেতিয়া জোপোহাটোৰ মাজৰ পৰা ঈশ্বৰে তেওঁক মাতি ক’লে, “হে মোচি, হে মোচি।” তেওঁ ক’লে, “চাওঁক, মই ইয়াতে আছোঁ।”\n5. যিহোৱাই ক’লে, “তুমি ওচৰ চাপি নাহিবা; তোমাৰ ভৰিৰ পৰা জোতা সোলোকোৱা, কিয়নো তুমি যি ঠাইত থিয় হৈ আছা, সেয়া পবিত্ৰ ভূমি।”\n6. তেওঁ পুনৰ ক’লে, “মই তোমাৰ পূর্বপুৰুসকলৰ ঈশ্বৰ; অব্ৰাহামৰ ঈশ্বৰ, ইচহাকৰ ঈশ্বৰ, আৰু যাকোবৰ ঈশ্বৰ।” তেতিয়া মোচিয়ে নিজৰ মুখ ঢাকিলে, কিয়নো তেওঁ ঈশ্বৰক চাবলৈ ভয় কৰিলে।\n7. যিহোৱাই ক’লে, “মই মিচৰত থকা মোৰ লোকসকলৰ যন্ত্রণালৈ নিশ্চয়ে দৃষ্টি কৰিছোঁ। কাৰণ তেওঁলোক অতি কঠোৰ তত্বাৱধায়কৰ তলত আছে, মই তেওঁলোকৰ ক্রন্দন শুনিছোঁ, মই তেওঁলোকৰ যন্ত্রণাৰ বিষয় বুজি পাইছোঁ।\n8. মই তেওঁলোকক মিচৰীয়া লোকৰ হাতৰ পৰা উদ্ধাৰ কৰিবলৈ নামি আহিলোঁ। সেই দেশৰ পৰা উলিয়াই আনি, গাখীৰ মৌ-জোল বৈ থকা এখন উত্তম আৰু বহল দেশ, য’ত কনানীয়া, হিত্তীয়া, ইমোৰীয়া, পৰিজ্জীয়া, হিব্বীয়া, যিবুচীয়া লোক সকলে বাস কৰে, এনে ঠাইলৈ তেওঁলোকক নিবলৈ আহিলোঁ।\n9. এতিয়া ইস্ৰায়েলৰ লোকসকলৰ কাতৰোক্তি মোৰ ওচৰলৈ আহিল। অৱশ্যে মিচৰীয়া সকলে তেওঁলোকৰ ওপৰত কৰা উপদ্ৰবো মই দেখিছোঁ।\n10. সেয়ে মোৰ ইস্ৰায়েলী লোকসকলক মিচৰৰ পৰা উলিয়াই আনিবলৈ, মই এতিয়া তোমাক ফৰৌণৰ ওচৰলৈ পঠাওঁ।”\n11. কিন্তু মোচিয়ে ঈশ্বৰক ক’লে, “মইনো কোন যে, ফৰৌণৰ ওচৰলৈ গৈ ইস্ৰায়েলী লোকসকলক মিচৰৰ পৰা উলিয়াই আনিম?”\n12. ঈশ্বৰে উত্তৰ দি ক’লে, “অৱশ্যে মই তোমাৰ সঙ্গী হ’ম; আৰু মইয়ে তোমাক পঠালোঁ, ইয়াৰ চিন তোমালৈ এয়ে হ’ব যে, তুমি মিচৰৰ পৰা লোকসকলক উলিয়াই আনি, এই পৰ্ব্বততে তোমালোকে ঈশ্বৰৰ আৰধনা কৰিবা।”\n13. মোচিয়ে ঈশ্বৰক ক’লে, “মই যেতিয়া ইস্ৰায়েলী লোকসকলক ক’ম যে, তোমালোকৰ ওপৰ-পিতৃসকলৰ ঈশ্বৰে মোক তোমালোকৰ ওচৰলৈ পঠালে; তেতিয়া তেওঁলোকে মোক ক’ব, ‘তেওঁৰ নাম কি?’ তেতিয়া মই কি উত্তৰ দিম?”\n14. ঈশ্বৰে মোচিক ক’লে, “মই যি জন হওঁ, সেই জনেই হওঁ।” ঈশ্বৰে পুনৰ ক’লে, “তুমি ইস্ৰায়েলী লোকসকলক নিশ্চয়কৈ ক’বা যে, ‘মই যি জন হওঁ’ তেৱেঁই মোক তোমালোকৰ ওচৰলৈ পঠালে।”\n15. ঈশ্বৰে মোচিক পুনৰ ক’লে, “তুমি ইস্ৰায়েলী লোকসকলক অৱশ্যে ক’বা যে, ‘তোমালোকৰ ওপৰ-পিতৃসকলৰ ঈশ্বৰ, অব্ৰাহামৰ ঈশ্বৰ, ইচহাকৰ ঈশ্বৰ, আৰু যাকোবৰ ঈশ্বৰ যিহোৱায়ে মোক তোমালোকৰ ওচৰলৈ পঠালে। এয়ে মোৰ চিৰস্থায়ী নাম, আৰু ইয়াৰ দ্বাৰাই পুৰুষানুক্ৰমে মই সোঁৱৰণীয় হম।’\n16. তুমি যোৱা, আৰু ইস্ৰায়েলৰ বৃদ্ধ লোকসকলক একত্রিত কৰি সমবেত কৰোঁৱা। তেওঁলোকক ক’বা যে, ‘তোমালোকৰ ওপৰ-পিতৃ অব্ৰাহাম, ইচহাক, আৰু যাকোবৰ ঈশ্বৰ যিহোৱাই মোক দৰ্শন দি ক’লে যে, ‘মই তোমালোকক নিৰীক্ষণ কৰিলোঁ আৰু তোমালোকক মিচৰত কেনে ব্যৱহাৰ কৰিছে, সেয়া মই দেখিলোঁ।\n17. মিচৰ দেশত তোমালোকৰ ওপৰত কৰা উপদ্রৱৰ পৰা তোমালোকক উলিয়াই আনি, গাখীৰ, মৌ-জোল বৈ থকা সেই কনানীয়া, হিত্তীয়া, ইমোৰীয়া, পৰিজ্জীয়া, হিব্বীয়া, আৰু যিবুচীয়া সকলৰ দেশলৈ মই তোমালোকক লৈ যাবলৈ প্রতিজ্ঞা কৰিছোঁ’।\n18. তেতিয়া তেওঁলোকে তোমাৰ কথা শুনিব। তাৰ পাছত তুমি আৰু ইস্ৰায়েলৰ বৃদ্ধ লোকসকলে মিচৰৰ ৰজাৰ ওচৰলৈ গৈ, তেওঁক নিশ্চয়কৈ ক’বা যে, ‘ইব্ৰীয়াসকলৰ ঈশ্বৰ যিহোৱা আমাৰ আগত সাক্ষাৎ হ’ল। সেয়ে আমি তিনি দিন মৰুভূমিৰ মাজেৰে গৈ ঈশ্বৰ যিহোৱাৰ উদ্দেশে বলিদান কৰিবৰ অৰ্থে আমাক যাবলৈ দিয়ক।’\n19. কিন্তু মই জানো, যেতিয়ালৈকে মিচৰৰ ৰজাক বাধ্য কৰোঁৱা নহয়, তেতিয়ালৈকে তেওঁ তোমালোকক যাব নিদিব।\n20. মই নিজ হাত মেলিম, আৰু মিচৰ দেশৰ মাজত সকলো আচৰিত কৰ্মেৰে মই তেওঁলোকক আঘাত কৰিম। তাৰ পাছতহে তেওঁ তোমালোকক যাবলৈ দিব।\n21. মই মিচৰীয়াসকলৰ পৰা তোমালোকক অনুগ্ৰহপ্ৰাপ্ত কৰিম। সেয়ে তোমালোকে যোৱা সময়ত শুদা-হাতে যাব লগা নহ’ব।\n22. প্ৰতি গৰাকী মহিলাই নিজৰ ওচৰ-চুবুৰীয়া, আৰু নিজৰ ঘৰৰ ওচৰত বাস কৰা মহিলা সকলৰ পৰা ৰূপ আৰু সোণৰ অলঙ্কাৰ আৰু বস্ত্ৰ খুজিবা; আৰু তোমালোকে সেইবোৰ নিজৰ লৰা-ছোৱালীক পিন্ধাবা; এই দৰে তোমালোকে মিচৰীয়া সকলক লুট কৰিবা।”\n1. মোচিয়ে উত্তৰ দি ক’লে, “কিন্তু তেওঁলোকে যদি মোক বিশ্বাস নকৰে, আৰু মোৰ কথাও নুশুনে; আৰু তাৰ পৰিৱৰ্ত্তে তেওঁলোকে মোক ক’ব, ‘যিহোৱাই তোমাক দৰ্শন দিয়া নাই’ তেতিয়া কি হ’ব?”\n2. যিহোৱাই তেওঁক ক’লে, “তোমাৰ হাতত কি আছে?” মোচিয়ে ক’লে, “লাখুটি।”\n3. তেতিয়া যিহোৱাই ক’লে, “লাখুটি ডাল মাটিত পেলাই দিয়া।” তেতিয়া মোচিয়ে লাখুটিডাল মাটিত পেলাই দিলে, আৰু তেতিয়াই সেই লাখুটি ডাল সাপ হৈ পৰিল। মোচিয়ে তাৰ পৰা পাছ হুঁহকি গ’ল।\n4. তাৰ পাছত যিহোৱাই মোচিক ক’লে, “তুমি তোমাৰ হাত মেলি তাৰ নেগুৰত ধৰা।” মোচিয়ে নিজৰ হাত মেলি তাক ধৰিলে, আৰু তেওঁৰ হাতত সেই সাপ ডাল পুনৰ লাখুটি হ’ল।\n5. “ইয়াৰ বাবেই তেওঁলোকৰ ওপৰ-পিতৃ অব্ৰাহাম, ইচহাক আৰু যাকোবৰ ঈশ্বৰ যিহোৱাই যে তোমাক দৰ্শন দিলে, সেই কথা তেওঁলোকে বিশ্বাস কৰিব।”\n6. যিহোৱাই তেওঁক পুনৰ ক’লে, “তুমি তোমাৰ হাত চোলাত ভৰোৱা।” সেয়ে মোচিয়ে হাতখন নিজৰ চোলাত ভৰালে। পাছত তেওঁ যেতিয়া হাতখন বাহিৰলৈ উলিয়াই আনিলে, তেতিয়া তেওঁ দেখিলে যে, তেওঁৰ হাত কুষ্ঠ ৰোগেৰে হিমৰ নিচিনা বগা হৈছে।\n7. যিহোৱাই ক’লে, “তোমাৰ হাত পুনৰ চোলাত ভৰোৱা।” তেতিয়া মোচিয়ে নিজৰ হাত পুনৰ চোলাত ভৰালে; আৰু যেতিয়া বাহিৰলৈ উলিয়ালে তেওঁ দেখিলে যে, তেওঁৰ শৰীৰৰ অৱশিষ্ট অংশৰ দৰেই হাতখন পুনৰ সুস্থ হ’ল।\n8. যিহোৱাই ক’লে, “তেওঁলোকে যদি তোমাক বিশ্বাস নকৰে, আৰু মোৰ শক্তিৰ সেই প্ৰথম চিনকো যদি বিশ্বাস নকৰে, তেনেহ’লে তেওঁলোকে দ্বিতীয় চিনত বিশ্বাস কৰিব।\n9. তেওঁলোকে যদি এই দুয়োটা চিনকো বিশ্বাস নকৰে, আৰু তোমাৰ কথাও নুশুনে, তেনেহ’লে তুমি নদীৰ পৰা অলপ পানী লৈ শুকান মাটিত ঢালিবা। তেতিয়া তুমি নদীৰ পৰা লোৱা সেই পানী শুকান মাটিত ঢালি দিওঁতে, সেই পানী তেজলৈ পৰিণত হ’ব।”\n10. তেতিয়া মোচিয়ে যিহোৱাক ক’লে, “হে মোৰ প্ৰভু মিনতি কৰিছোঁ, মই বাকপটু নহওঁ; ইয়াৰ পূৰ্বেও নাছিলোঁ, বা আপুনি নিজ দাসক কথা কোৱাৰ পাছতো নহওঁ। কাৰণ মোৰ মুখ আৰু জীবা গধূৰ।”\n11. যিহোৱাই মোচিক ক’লে, “মানুহৰ মুখ কোনে নিৰ্মাণ কৰিলে? বোবা বা কলা, নাইবা চকু থকা বা অন্ধ কোনে কৰিলে? মই যিহোৱায়ে জানো তাক নকৰোঁ?\n12. তেনেহ’লে এতিয়া তুমি যোৱা; মই তোমাৰ মুখত থাকিম, আৰু তুমি কবলগীয়া কথা মই তোমাক শিকাম।”\n13. কিন্তু মোচিয়ে ক’লে, “হে মোৰ প্ৰভু অনুগ্রহ কৰি, আপুনি যি জনক ইচ্ছা কৰে, তেনে আন কোনো এজনক পঠিয়াওক।”\n14. তেতিয়া মোচিলৈ যিহোৱাৰ ক্ৰোধ প্ৰজ্বলিত হ’ল। তেওঁ ক’লে, “তোমাৰ লেবীয়া ককায়েৰ হাৰোণ ক’ত আছে? মই জানো, তেওঁ ভালকৈ কথা ক’ব পাৰে। অৱশ্যে তেওঁ তোমাক ল’গ পাবলৈ আহি আছে; আৰু তেওঁ আহি তোমাক যেতিয়া দেখিব, তেতিয়া তেওঁ আনন্দিত হ’ব।\n15. তুমি তেওঁক ক’বা, আৰু তেওঁৰ মুখে কি ক’ব লাগে সেই বাক্য দিবা। মই তোমাৰ আৰু তেওঁৰ মুখৰো সহায় হ’ম, আৰু কি কৰিব লাগে, সেই বিষয়ে তোমালোকক জনাম।\n16. তেওঁ লোক সকলৰ আগত তোমাৰ হৈ কথা ক’ব। তেওঁ তোমাৰ মুখস্থৰূপ হ’ব, আৰু তুমি তেওঁৰ ঈশ্বৰ স্বৰূপ হ’বা।\n17. এই লাখুটিডাল তুমি নিজ হাতত লোৱা। এই লাখুটি ডালেৰেই তুমি চিনবোৰ দেখুৱাবা।”\n18. তাৰ পাছত মোচিয়ে তেওঁৰ শহুৰেক যিথ্রোৰ ওচৰলৈ উভটি গ’ল, আৰু তেওঁক ক’লে, “মই বিনয় কৰোঁ, মিচৰত থকা মোৰ সম্পৰ্কীয় লোকসকল এতিয়ালৈকে জীয়াই আছে নে নাই, তাক চাবৰ বাবে তেওঁলোকৰ ওচৰলৈ উভটি যাবলৈ মোক দিয়ক।” যিথ্ৰোৱে মোচিক ক’লে, “শান্তিৰে যোৱা।”\n19. যিহোৱাই মিদিয়নত মোচিক ক’লে, “তুমি মিচৰলৈ উভটি যোৱা; কিয়নো যি সকল লোকে তোমাৰ প্ৰাণ ল’ব বিচাৰিছিল, সেই লোক সকলৰ মৃত্যু হ’ল।”\n20. তেতিয়া মোচিয়ে নিজৰ ভাৰ্যা আৰু পুত্রক এটা গাধত উঠাই ল’লে আৰু মিচৰ দেশলৈ যাত্রা কৰিলে। মোচিয়ে ঈশ্বৰৰ সেই লাখুটি ডালো নিজৰ হাতত ল’লে।\n21. যিহোৱাই মোচিক কৈছিল, “তুমি যেতিয়া মিচৰলৈ উভটি যাবা, তেতিয়া মই তোমাৰ হাতত যিবোৰ আচৰিত কাৰ্যৰ শক্তি দিলোঁ, সেই সকলো ফৰৌণৰ সাক্ষাতে কৰিবা। কিন্তু মই তেওঁৰ মন কঠিন কৰিম, আৰু সেয়ে তেওঁ তেতিয়া লোকসকলক এৰি নিদিব।\n22. তুমি ফৰৌণক নিশ্চয়কৈ ক’বা, ‘যিহোৱাই এইদৰে কৈছে: ইস্ৰায়েল মোৰ পুত্ৰ, মোৰ জ্যেষ্ঠ পুত্ৰ’;\n23. মই তোমাক কৈছিলোঁ, ‘মোৰ আৰধনা কৰিবৰ অৰ্থে মোৰ পুত্ৰক এৰি দিয়া’। কিন্তু তথাপিও তেওঁলোকক এৰি দিবলৈ তুমি অসন্মত হ’লা; সেয়ে মই তোমাৰ পুত্ৰ, তোমাৰ জ্যেষ্ঠ পুত্ৰক নিশ্চয় বধ কৰিম’।”\n24. তাৰ পাছত যাত্রা কৰি গৈ থাকোতে, ৰাতি হোৱাৰ বাবে তেওঁলোক এঠাইত থাকিল; তাতে যিহোৱাই মোচিক লগ পালে, আৰু বধ কৰিব খুজিলে।\n25. তেতিয়া চিপ্পোৰাই এটুকুৰা চিকমিকিয়া চোকা পাথৰ ল’লে; আৰু নিজৰ পুত্ৰৰ লিঙ্গাগ্ৰ-চৰ্ম্ম ছেদন কৰি, মোচিৰ ভৰিত পেলাই দি ক’লে, “নিশ্চয়ে আপুনি মোৰ পক্ষে তেজৰ দ্বাৰাই পোৱা দৰা।”\n26. সেয়ে যিহোৱাই তেওঁক এৰি দিলে। চিপ্পোৰাই ক’লে, “চুন্নতৰ কাৰণে আপুনি তেজৰ দ্বাৰাই পোৱা দৰা।”\n27. যিহোৱাই হাৰোণক কৈছিল, “তুমি মোচিৰে সৈতে সাক্ষাৎ কৰিবলৈ মৰুভূমিলৈ যোৱা।” তেতিয়া হাৰোণ গ’ল, আৰু ঈশ্বৰৰ পৰ্বতত মোচিক লগ ধৰি, তেওঁক চুমা খালে।\n28. তেতিয়া মোচিয়ে যিহোৱাই কোৱা সকলো কথা আৰু চিন দেখুৱাবৰ বাবে শক্তিৰে কাৰ্য কৰিবলৈ যিহোৱাই দিয়া আজ্ঞাৰ কথা হাৰোণক ক’লে।\n29. তাৰ পাছত মোচি আৰু হাৰোণ দুয়ো গৈ ইস্ৰায়েলী লোকসকলৰ বৃদ্ধ লোকসকলক একগোট কৰিলে।\n30. যিহোৱাই মোচিক কোৱা সকলো কথা হাৰোণে তেওঁলোকক ক’লে। তেওঁ লোকসকলৰ আগত যিহোৱাৰ শক্তিৰ দ্বাৰাই চিনবোৰো দেখুৱালে।\n31. তেতিয়া লোকসকলে বিশ্বাস কৰিলে। যিহোৱাই যে ইস্ৰায়েলী লোক সকললৈ দৃষ্টি কৰিলে; আৰু তেওঁলোকৰ যাতনাবোৰ চালে, সেই কথা শুনি তেওঁলোকে মূৰ দোঁৱাই প্রণিপাত কৰি ঈশ্বৰৰ আৰাধনা কৰিলে।\n1. হে ঈশ্বৰ, তুমি মোক ৰক্ষা কৰা, কিয়নো মই তোমাতেই আশ্ৰয় লৈছোঁ।\n2. মই যিহোৱাক ক’লোঁ, “তুমিয়েই মোৰ প্ৰভু; তোমাৰ বাহিৰে মোৰ আন কতো মঙ্গল নাই।”\n3. পৃথিবীত যি সকল পবিত্ৰ লোক থাকে তেওঁলোক মহান; তেওঁলোকৰ ওপৰতে মোৰ আনন্দ সম্পূৰ্ণ হয়।\n4. যিসকলে আন দেৱতাক মনোনীত কৰে, তেওঁলোকৰ অধিক যাতনা হ’ব, তেওঁলোকৰ দেৱতাৰ উদ্দেশ্যে অনা তেজৰ যি পেয় নৈবেদ্য, মই তাক উৎসৰ্গ নকৰিম; দেৱতাৰ নামো মোৰ ওঁঠত নলম।\n5. যিহোৱা, তুমিয়েই মোৰ আধিপত্যৰ মনোনীত ভাগ আৰু মোৰ পান-পাত্র; মোৰ ভৱিষ্যত তোমাৰ হাততে আছে।\n6. মোৰ সীমাৰ মাজত যি ঠাই পৰিছে, সেয়ে মনোহৰ ঠাই, অৱশ্যেই মোৰ এক মনোমোহা আধিপত্য আছে।\n1. হে মোৰ পুত্র, মোৰ প্রজ্ঞালৈ মনোযোগ দিয়া; সাৱধানতাৰে মোৰ তাৎপর্যপূৰ্ণ কথা শুনা।\n2. সেয়ে তুমি সুবিবেচনা শিকিব পাৰিবা; আৰু তোমাৰ ওঁঠে জ্ঞান ৰক্ষা কৰিব পাৰিব।\n3. কিয়নো ব্যভিচাৰিণীৰ ওঁঠৰ পৰা টোপে টোপে মৌ বৰষে, আৰু তেওঁৰ মুখৰ কথা তেলতকৈয়ো মসৃণ।\n4. কিন্তু শেষত তেওঁ চোকা তৰোৱালে কটাৰ দৰে কাটে। তিতা উদ্ভিদৰ দৰে হয়,\n5. তেওঁৰ ভৰি মৃত্যুলৈ নামি যায়, তেওঁ খোজ দিয়া সকলো পথ চিয়োললৈ যায়।\n6. তেওঁ জীৱন পথত কোনো চিন্তা নকৰে; তেওঁৰ খোজ আচৰ্যজনক, তেওঁ ক’লৈ গৈ আছে তেওঁ নাজানে।\n1. সেই সময়ত শিষ্য সকলে যীচুৰ ওচৰলৈ আহি সুধিলে, “প্ৰভু, স্বৰ্গৰাজ্যত শ্ৰেষ্ঠ কোন?”\n2. তেতিয়া যীচুৱে এটি শিশুক ওচৰলৈ মাতি আনি তেওঁলোকৰ মাজত থিয় কৰাই কলে,\n3. “মই তোমালোকক সঁচাকৈ কওঁ, যদি তোমালোকে মন পৰিৱর্তন কৰি শিশু সকলৰ দৰে হব নোৱাৰা, তেনেহলে কোনোমতেই স্বৰ্গৰাজ্যত প্ৰৱেশ কৰিব নোৱাৰিবা৷\n4. এতেকে যি কোনোৱে এই শিশুটিৰ দৰে নিজকে নম্ৰ কৰে, তেৱেঁই স্বৰ্গৰাজ্যত সর্ব্বশ্ৰেষ্ঠ৷\n5. আকৌ যি কোনোৱে এনে এটি শিশুক মোৰ নামেৰে গ্ৰহণ কৰে, তেওঁ মোকেই গ্ৰহণ কৰে।\n6. মোক বিশ্বাস কৰা এই নম্ৰ সকলৰ মাজৰ কোনোবা এজনক যদি কোনোৱে পাপৰ পথত লৈ যায়, তেনেহলে তেওঁক ডিঙিত এটা ডাঙৰ জাঁত বান্ধি বৰং সমুদ্ৰৰ গভীৰ পানীত ডুবাই দিয়াই তেওঁৰ পক্ষে ভাল হব।\n7. হায়! বিঘিনিৰ সময়ৰ কাৰণে এই জগত; কিয়নো বিঘিনিৰ সময় অৱশ্যেই আহিব৷ কিন্তু যি মানুহৰ দ্বাৰাই বিঘিনি হয়, তেওঁৰ সন্তাপ হ’ব৷\n8. তোমালোকক পাপলৈ নিয়াৰ কাৰণ যদি তোমালোকৰ হাত বা ভৰি হয়, তেনেহলে তাক কাটি দূৰলৈ দলিয়াই পেলোৱা; দুই হাত বা দুই ভৰি লৈ অনন্ত জুইত পেলোৱা হোৱাতকৈ, কোঙা বা খোৰা হৈ জীৱনত প্ৰৱেশ কৰাই তোমালোকৰ পক্ষে ভাল।\n9. তোমালোকৰ চকুৱে যদি তোমালোকক পাপৰ পথলৈ নিয়ে, তেনেহলে তাকো কাঢ়ি তোমালোকৰ পৰা দূৰলৈ দলিয়াই পেলোৱা; দুই চকু লৈ অনন্ত অগ্নিময় নৰকত পেলোৱা হোৱাতকৈ, বৰং কণা হৈ জীৱনত সোমোৱাই তোমালোকৰ পক্ষে ভাল।\n10. সেয়ে সাৱধানে চলিবা; তোমালোকে এই সৰু সকলৰ মাজৰ এজনকো হেয়জ্ঞান নকৰিবা; কিয়নো মই তোমালোকক কওঁ, স্ৱৰ্গত তেওঁলোকৰ দূত সকলে মোৰ স্বৰ্গীয় পিতৃৰ মুখ সদায় যেন দেখা পায়।\n11. কাৰণ যি হেৰাল, তাক বিচাৰি ৰক্ষা কৰিবলৈ মানুহৰ পুত্ৰ আহিল।\n12. তোমালোকে কি ভাবা? যদি কোনো এজন মানুহৰ এশটা মেৰ আছে অাৰু তাৰ মাজৰ পৰা যদি এটা ভুল পথে গৈ হেৰাই যায়, তেতিয়া তেওঁ জানো নিৰানব্বৈটা মেষক পাহাৰৰ দাঁতিত এৰি থৈ হেৰোৱা মেষটোক বিচাৰি নাযাব?\n13. আৰু যদি হেৰোৱাটোক কেনেবাকৈ পায়, তেনেহলে মই তোমালোকক সঁচাকৈ কওঁ যে, ভুল পথে নোযোৱা সেই নিৰানব্বৈটা মেষতকৈ, যিটো হেৰাই গৈছিল সেই মেষটোক ঘূৰাই পোৱাত তেওঁ অধিক আনন্দ কৰিব।\n14. এইদৰে এই সৰু সকলৰ মাজৰ এটিও নষ্ট হোৱাটো স্বৰ্গত থকা তোমালোকৰ পিতৃয়ে ইচ্ছা নকৰে।\n15. কিন্তু তোমাৰ ভায়েৰাই যদি তোমাৰ বিৰুদ্ধে পাপ কৰে, তেনেহলে তেওঁ অকলে থাকোতেই ওচৰলৈ গৈ তেওঁৰ দোষ দেখুৱাই দিয়া। তেওঁ যদি তোমাৰ কথা শুনে, তেনেহলে তুমি তোমাৰ ভায়েৰাক ঘূৰাই পালা।\n16. কিন্তু যদি নুশুনে, তেনেহলে দুই এজন ভাইক তোমাৰ লগত লৈ যোৱা, যাতে দুই বা তিনি জন সাক্ষীৰ কথাত প্ৰত্যেকটো বিষয় সত্য বুলি প্ৰমাণিত হয়।\n17. যদি তেওঁ তেওঁলোকৰ কথাও নুশুনে, তেনেহলে মণ্ডলীক জনাবা; মণ্ডলীৰ কথাও যদি নুশুনে, তেনেহলে তেওঁ তোমাৰ ওচৰত অনা-ইহুদী আৰু কৰ সংগ্ৰহকাৰী সকলৰ দৰে হওক।\n18. মই তোমালোকক সঁচাকৈয়ে কওঁ, তোমালোকে পৃথিৱীত যিহকে বান্ধিবা, সেয়ে স্বৰ্গতো বন্ধ কৰা হ’ব আৰু পৃথিৱীত যিহকে মুকলি কৰিবা, সেয়ে স্ৱৰ্গতো মুকলি কৰা হব।\n19. পুনৰায় মই তোমালোকক কওঁ, পৃথিৱীত তোমালোকৰ দুজনৰ যদি প্ৰাৰ্থনীয় কোনো বিষয়ত এক মন হয়, তেনেহলে স্বৰ্গত থকা মোৰ পিতৃৰ দ্বাৰাই তেওঁলোকলৈ সেই বিষয় সিদ্ধ কৰা হ’ব\n20. কিয়নো যি ঠাইত দুই বা তিনি জন মোৰ নামেৰে গোট খায়, সেই ঠাইত ময়ো তেওঁলোকৰ মাজত থাকোঁ।”


কোন সঁচা কোন মিছা? জামগুৰিহাটত উচ্ছেদক লৈ মুখ্যমন্ত্ৰী আৰু বিধায়ক পদ্ম হাজৰিকাৰ ভিন্ন মত!\nবিধায়ক আমিনুল ইছলামৰ মতে মুখ্যমন্ত্ৰী দিব ভূমি আবন্টন; পদ্ম হাজৰিকাৰ মতে দিয়া নহয়!\nকোভিডসৃষ্ট পৰিস্থিতিৰ মাজতে জামগুৰিহাটৰ একাংশ লোকক উচ্ছেদ কৰাক লৈ ইতিমধ্যে আৰম্ভ হ’ল ৰাজনীতি।\nএই উচ্ছেদৰ পাছৰ সময়ছোৱাত দুটা মত দেখিবলৈ পোৱা গৈছে। এতিয়া প্ৰশ্ন হৈছে যে কোন সঁচা কোন মিছা? এফালে যদি ধিং সমষ্টিৰ বিধায়ক আমিনুল ইছলামে ফেচবুকযোগে দাঙি ধৰিছে এটা মত তাৰ বিপৰীতে চতিয়া সমষ্টিৰ বিধায়ক পদ্ম হাজৰিকাই দাঙি ধৰিছে অন্য এটা মত।\nপ্ৰথমে আমি উল্লেখ কৰিছো যোৱা ২০ মে’ৰ দিনা ধিং সমষ্টিৰ বিধায়ক আমিনুল ইছলামে এআইয়ুডিএফে মুখ্যমন্ত্ৰীক সাক্ষাৎৰ পাছত ফেচবুকত কি লিখিছিল?\n‘কৰোনাৰ সংকটকালত জামুগুৰিহাটত একাংশ লোকক উচ্ছেদ কৰা অমানৱীয় ঘটনা সম্পৰ্কত আজি আমি এআইইউডিএফ বিধায়িনী দলৰ তৰফৰ পৰা অসমৰ মুখ্যমন্ত্ৰী মহোদয়ক সাক্ষাৎ কৰি এক স্মাৰক পত্র প্ৰদান কৰিলোঁ। এক সৌহার্দ্যপূর্ণ আলোচনাৰ অন্তত মূখ্যমন্ত্রী মহোদয়ে সাম্প্ৰতিক পৰিস্থিতিত উচ্ছেদ কাৰ্য বন্ধ ৰখা হ’ব বুলি প্ৰতিশ্ৰুতি দিয়ে আৰু ইতিমধ্যে উচ্ছেদিত ভূমিহীন লোকসকলক ২/৩ বিঘাকৈ মাটিৰ আৱণ্টন দি প্ৰধানমন্ত্ৰী আৱাস যোজনাৰ অধীনত গৃহ নিৰ্মাণ কৰি দিয়াৰ সংকল্পৰ কথা ব্যক্ত কৰে।‘ এয়া আছিল বিধায়ক আমিনুল ইছলামৰ মত।\nআমিনুল ইছলামৰ উদ্ধৃতিৰে বিভিন্ন সংবাদ মাধ্যমে বাতৰি পৰিৱেশন কৰিলে। কিন্তু এই কথা মুঠেও মানি নলয় চতিয়া সমষ্টিৰ বিধায়কগৰাকীয়ে।\nকালি অৰ্থ্যাৎ ২২ মে’ৰ দিনা নিশা এক ফেচবুক পোষ্টযোগে পদ্ম হাজৰিকাই কয় ‘মোৰ সমষ্টিৰ অন্তৰ্গত চৰ-চাপৰি অঞ্চলত অবৈধভাৱে বসবাস কৰা যিসকল লোকক প্ৰশাসনৰ দ্বাৰা উচ্ছেদ কৰা হৈছে, সেই লোকসকলক চৰকাৰীভাৱে কোনো ধৰণৰ সংস্থাপন দিয়া নহয়। দুই এটা ৱেব পৰ্টেলে এই সন্দৰ্ভত কিছু ভুল বাতৰি পৰিবেশন কৰাটো আমাৰ দৃষ্টি গোচৰ হৈছে।‘\n‘মাননীয় মূখ্যমন্ত্ৰী মহোদয়ে এই বিষয়ত ইতিমধ্যেই স্থিতি স্পষ্ট কৰি দিছে। কেৱল মাত্ৰ চতিয়া সমষ্টিৰ ভোটাৰ তালিকাত নাম সন্নিবিষ্ট লোকৰ প্ৰতি আমাৰ দায়িত্ব থাকিব আৰু ইতিমধ্যেই প্ৰায় ১৭০ টি পৰিয়ালক ভূমি পট্টা প্ৰদান কৰা হৈছে। চতিয়াৰ ভূমিত অবৈধভাৱে বসবাসকাৰী লোকৰ দপদপনি সহ্য কৰা নহ’ব। কঠোৰ হাতেৰে ইয়াক প্ৰতিহত কৰা হ’ব।‘ পোষ্টটোত এইদৰে লিখি কয় পদ্ম হাজৰিকাই।\nঅৱশ্যে, ৰাজ্যৰ মুখ্যমন্ত্ৰীয়ে এই সন্দৰ্ভত নিজাববীয়াকৈ কোনোধৰণৰ স্থিতি প্ৰকাশ কৰা নাই।\nএতিয়া চতিয়াৰ উচ্ছেদক লৈ হোৱা ৰাজনীতিক লৈ বিমোৰত পৰিছে সাধাৰণ জনতা। প্ৰশ্ন হৈছে ‘প্ৰকৃততে সত্য কোন? কাৰ বাবে উচ্ছেদিত লোকসকল বলিৰ পাঠা হ’বলগীয়া হৈছে?’


এইবাৰ অসমতো সাংঘাতিক পত্নী! নাজানি-নুশুনি বিয়া পাতি মূৰে-কপালে হাত… | Asom Live 24\nএইবাৰ অসমতো সাংঘাতিক পত্নী! নাজানি-নুশুনি বিয়া পাতি মূৰে-কপালে হাত…\nঅসম লাইভ ২৪ঃ গাঁঠিৰ ধন আৰু কপালৰ ঘাম মাটিত পেলাই এজন কৃষকে উৎপাদিত ফচল বিক্ৰী কৰি জমা কৰিছিল ধন। সেই কৃষকজনৰ নাম আবুল নছৰ। ঘৰ ধিঙৰ ৰাণীটাপু চাপৰিত। উদ্দেশ্য সাজিব এটি সোপানৰ ঘৰ, কিনিব এহাল ম’হ।\nতেনে সময়তে পত্নী ফৰিনা বেগমে স্বামীৰ সাঁচতীয়া ধন আৰু সোণ ৰূপৰ অলংকাৰ লৈ উধাও হ’ল। নিজৰ সাঁচতীয়া ধন লৈ উধাও হোৱাৰ পিছত যেন সৰগ ভাগি পৰিছে কৃষক জনৰ ওপৰত। ঘৰ সজাৰ আশা ভংগ হোৱাৰ পিছত শোকত ভাগি পৰিছে স্বামী আবুল নছৰ।\n২৯ ডিচেম্বৰত দুই প্ৰৱঞ্চকৰ সৈতে মিলি ফৰিনাই স্বামীৰ সাঁচতীয়া ধন আৰু আ-অলংকাৰ লৈ উধাও হোৱাৰ পিছতেই ওলায় পৰিল ফৰিনা বেগমৰ আচল স্বৰূপ। পূৰ্বেও এই গৰাকী বহুৰূপী মহিলাই অন্য ব্যক্তিৰ সৈতে বিবাহ পাশত আৱদ্ধ হৈ ঠগ-প্ৰবঞ্চনা কৰি ধন লুটি আনিছিল।\nফৰিনা বেগমৰ এই কথা জানিব পাৰি স্বামী আবুল নছৰে লাওখোৱা আৰক্ষী থানাত এজাহাৰ দাখিল কৰি ন্যায় ভিক্ষা মাগিছে। আৰক্ষীয়ে এই বহুৰূপী তথা প্ৰৱঞ্চক মহিলা গৰাকীক গ্ৰেপ্তাৰ কৰি উচিত শাস্তি প্ৰদান কৰিবলৈ দাবী জনাইছে দুৰ্ভগীয়া স্বামীয়ে। ধিঙৰ পৰা মুকছিদুল ইছলামৰ ৰিপ’ৰ্ট।\nTags: asom live 24assam live 24axom live 24LOVE STORYromantic storywife cheated her husband\nনমিতা বৈশ্যৰ উপন্যাস 'হালধীয়া ঘেঁহুৰ পথাৰ আৰু এজাক কাউৰী'


Equal Pay For Equal Work শ্লোগান লিখি শিক্ষাগুৰুৰ ডিজিটেল প্ৰতিবাদ ! ছচিয়েল মিডিয়াত হাজাৰ হাজাৰ শিক্ষকৰ প্ৰতিবাদৰ জোৱাৰ ...– News18 assam\nEqual Pay For Equal Work শ্লোগান লিখি ৰাজ্যজুৰি শিক্ষাগুৰুৰ ডিজিটেল প্ৰতিবাদ ! ছচিয়েল মিডিয়াত হাজাৰ হাজাৰ শিক্ষকৰ প্ৰতিবাদৰ জোৱাৰ ...\nTeacher Protest: ৰাজ্যৰ হাজাৰ হাজাৰ শিক্ষকৰ ডিজিটেল প্ৰতিবাদ (Teacher Protest)। পূৰ্বে চৰকাৰে এইসকল টেট উত্তীৰ্ণ শিক্ষকক প্ৰায় নিয়মীয়া বুলি ঘোষণা কৰি নিয়মীয়া শিক্ষকৰ সমান সা-সুবিধা দিব বুলি কৈছিল যদিও এই পৰ্যন্ত এনে সুবিধা পোৱা নাই বুলি ঠিকাভিত্তিক শিক্ষকসকলে (Contractual Teacher) অভিযোগ কৰিছে।\nৰাজ্যৰ হাজাৰ হাজাৰ শিক্ষকৰ ডিজিটেল প্ৰতিবাদ (Teacher Protest)। পূৰ্বে চৰকাৰে এইসকল টেট উত্তীৰ্ণ শিক্ষকক প্ৰায় নিয়মীয়া বুলি ঘোষণা কৰি নিয়মীয়া শিক্ষকৰ সমান সা-সুবিধা দিব বুলি কৈছিল যদিও এই পৰ্যন্ত এনে সুবিধা পোৱা নাই বুলি ঠিকাভিত্তিক শিক্ষকসকলে (Contractual Teacher) অভিযোগ কৰিছে।\nএইবাৰ ছচিয়েল মিডিয়াত সক্ৰিয় হৈ উঠিছে টেট উত্তীৰ্ণ ঠিকাভিত্তিক শিক্ষকসকল। চৰকাৰৰ পৰা প্ৰতিশ্ৰুতি অনুযায়ী সা-সুবিধা নোপোৱাৰ বাবেই প্ৰতিবাদমুখৰ হৈ পৰিছে শিক্ষাগুৰুসকল। অন্য চাকৰিয়ালে মৰগীয়া বানচ অধিক পোৱাৰ বিপৰীতে ঠিকাভিত্তিক শিক্ষকসকলে লাভ কৰে মাত্ৰ ১২ শতাংশ মৰগীয়া বানচ। এইসকল শিক্ষকৰ নাই NPSৰ সুবিধা কিম্বা ছাৰ্ভিচ বুকৰ সুবিধা। সকলো শিক্ষককে সম অধিকাৰ প্ৰদান কৰাৰ দাবীত আজি টেট উত্তীৰ্ণ ঠিকাভিত্তিক শিক্ষকসকলে দিনৰ ১২.১৫ বজাত ছচিয়েল মিডিয়াত বিভিন্ন শ্লোগানেৰে বিদ্যালয়ৰ পৰাই প্ৰতিবাদ সাব্যস্ত কৰে আৰু বিষয়টোত মুখ্যমন্ত্ৰীৰ হস্তক্ষেপ দাবী কৰে। এতিয়া প্ৰশ্ন হয়, এইসকল শিক্ষকে কেতিয়া পাব নিয়মীয়া শিক্ষকৰ সমহাৰৰ সা-সুবিধা ?\nContractual employeeTET TeacherTET Teachers protest


Skin care tips for you to brighten up yourself in Durga Puja 2021 skin care tips: শাৰদীয় পোহৰত জিলিকি উঠিব আপোনাৰ দুগাল ! পূজাৰ সময়ত ছালৰ যত্ন কেনেকৈ ল'ব ?– News18 assam\nHome » photogallery » health-well-being »Durga Puja 2021: Last moment skin care tips: শাৰদীয় পোহৰত জিলিকি উঠিব আপোনাৰ দুগাল ! পূজাৰ সময়ত ছালৰ যত্ন এনেকৈ ল'ব...\nDurga Puja 2021: Last moment skin care tips: শাৰদীয় পোহৰত জিলিকি উঠিব আপোনাৰ দুগাল ! পূজাৰ সময়ত ছালৰ যত্ন এনেকৈ ল'ব...\nSkin care tips for you to brighten up yourself in Durga Puja 2021 বছৰটোৰ ভাগৰ পাহৰি আমি কিছুদিন পূজাৰ (Durga Puja 2021) বাবে জিলিকি আছোঁ। কিন্তু মুখৰ পৰা বছৰজোৰা ক্লান্তিৰ প্ৰভাৱ আঁতৰ কৰা সহজ নহয়। পূজাৰ সময়ত আপোনাৰ বাবে কিছুমান পৰামৰ্শ (Skin Care Tips) আছে। ই ছালৰ উজ্জ্বলতা (Bright Skin) সহজে পুনৰুদ্ধাৰ কৰিব।\n| October 13, 2021, 09:06 IST\nবছৰটোৰ ভাগৰ পাহৰি আমি কিছুদিন পূজাৰ (Durga Puja 2021) বাবে জিলিকি আছোঁ। কিন্তু মুখৰ পৰা বছৰজোৰা ক্লান্তিৰ প্ৰভাৱ আঁতৰ কৰা সহজ নহয়। পূজাৰ সময়ত আপোনাৰ বাবে কিছুমান পৰামৰ্শ (Skin Care Tips) আছে। ই ছালৰ উজ্জ্বলতা (Bright Skin) সহজে পুনৰুদ্ধাৰ কৰিব।\nঅফিচৰ কঠোৰ পৰিশ্ৰম বা দীঘলীয়া বজাৰ কৰাৰ পিছত ঘৰলৈ উভতি আহিলে আপোনাৰ মুখখন ভালদৰে ধুবলৈ নাপাহৰিব। আপোনাৰ ছালৰ সৈতে খাপ খোৱা বস্তুৰে আপোনাৰ মুখখন ভালদৰে ধুব।\nৰাতি শুবলৈ যোৱাৰ আগতে আপোনাৰ মুখত কোনো প্ৰসাধন সামগ্ৰী নিদিব। সকলো মেকআপ তুলি লওক আৰু পৰিষ্কাৰ ক্লিঞ্জাৰেৰে আপোনাৰ মুখখন পৰিষ্কাৰ কৰক আৰু বিচনালৈ যাওক।\nস্প্ৰে বা লোচন বা চানস্ক্ৰীণ ব্যৱহাৰ কৰক, যি আপোনাৰ বাবে উপযুক্ত। কেৱল গ্ৰীষ্মকালতে নহয়। গোটেই বছৰটোত চানস্ক্ৰীণ ব্যৱহাৰ কৰিব লাগে। সূৰ্যৰ তেজ মৃদু হ'লেও ছালখন চানস্ক্ৰীণৰ পিছফালে ৰাখিব।\nউৎসৱৰ বতৰে আপোনাৰ ছালৰ বাবে কিছু অতিৰিক্ত যত্ন আশা কৰে। বজাৰত বিভিন্ন ধৰণৰ ফেচপেক উপলব্ধ আছে। আপুনি ঘৰত ছালৰ সৈতে খাপ খোৱা ফেচপেকো বনাব পাৰে। আপোনাৰ ছালত যোগ দিয়ক। পৰীক্ষাৰ আগতে শেষ মুহূৰ্তৰ প্ৰস্তুতিৰ দৰে আপোনাৰ ছালক শেষবাৰৰ বাবে জিলিকাই তুলিব।\nউৎসৱৰ বতৰত কৰ্মীসকলে কাৰ্যালয় আৰু ঘৰৰ সকলো কৰ্তব্য কৰিব লাগিব। ইয়াৰ ভিতৰত আছে সকলোৰে বাবে বজাৰ কৰা। ইয়াৰ ফলত ছালত অতিৰিক্ত ভাগৰ পৰে। এই সময়ত নিয়মীয়াকৈ স্ক্রাবিং কৰিলে মৃত ছালৰ কোষবোৰ সৰি পৰে আৰু সঠিক এক্সফলিয়েচন পায়।\nছালৰ সৌন্দৰ্যৰ বাবে টোনিং অতি গুৰুত্বপূৰ্ণ৷ শেষত, পূজাৰ আগতে ফেচিয়েল কৰিবলৈ নাপাহৰিব৷ সৰ্ব্ব্বতে, আপোনাৰ সৌন্দৰ্য শাৰদীয় পোহৰত জিলিকি উঠিব যদিহে আপোনাৰ ছালে হাঁহিব।


xukhdukh.com August 22, 2013 goodnews,\n১. অনলাইনতে কৰক তথ্য জনাৰ বাবে আবেদনঃ কালি উন্মোচন হোৱা www.rtionline.govt.in ৱেব-চাইটৰ জৰিয়তে ঘৰৰ পৰাই লাভ কৰিব পাৰিব কেন্দ্ৰীয় চৰকাৰৰ ৩৭টা বিভাগৰ তথ্য৷ ১০টকা মাচুল ইণ্টাৰনেট বেংকিঙেৰে জমা কৰি লাভ কৰিব ৩৫০০শব্দ পৰ্যন্ত তথ্য, হেল্পলাইন নম্বৰ ০১১-২৪৬২২৪৬১ অফিচ খোলা সময়ত হব সেৱাৰত৷\n২. কেন্দ্ৰীয় মন্ত্ৰীগোটৰ সতে মুখ্যমন্ত্ৰীৰ বৈঠকত সিদ্ধান্তঃ অসমত গৰাখহনীয়াত ক্ষতিগ্ৰস্থ সকলেও এতিয়াৰ পৰা লাভ কৰিব কেন্দ্ৰীয় চৰকাৰৰ অৰ্থ-সাহাৰ্য৷ প্ৰাকৃতিক দুৰ্যোগ শিতানতে ইয়াক গণ্য কৰিবলৈ আহ্বান জনালে মুখ্যমন্ত্ৰীয়ে৷\nগুৱাহাটীৰ ৰাজপথত সচেতন ৰাইজৰ সমদল\n৩. সদৌ অসম ভিত্তিত ভূপেন্দ্ৰ সংগীতৰ প্ৰতিযোগিতাৰ প্ৰাইজমানী ৫০হাজাৰ টকা হ’ল ঘোষিতঃ এই আয়োজন শিৱসাগৰত অহা ৮ছেপ্তেম্বৰত সুধাকণ্ঠৰ জন্মদিন পালন কৰিবলৈ দিখৌপৰীয়া সন্মিলিত যুৱ সংঘৰ৷\n৪. অহা ২৩আগষ্টত মুক্তি পাব পুলক গগৈৰ পৰিচালনাৰে নিৰ্মিত নতুন অসমীয়া কথাছবি "মমতাজ", কালি হৈ গ’ল প্ৰিমিয়াৰ শ্বঃ প্ৰখ্যাত কথা-সাহিত্যিক চৈয়দ আব্দুল মালিকৰ চুটিগল্প "কাঠফুলা"ই পালে চলচ্চিত্ৰৰ ৰূপ ৷\n৫. চোৰাং চিকাৰী বিৰূদ্ধে বনকৰ্মীয়ে এতিয়াৰ পৰা ব্যৱহাৰ কৰিব পাৰিব অত্যাধুনিক মৰণাস্ত্ৰ, প্ৰতিৰক্ষা মন্ত্ৰণালয়ে দিলে অনুমতিঃ মানৱবিহীন বিমান উৰণতহে জাৰি কৰিলে বাধা৷ শেহতীয়াকৈ পুনৰ দুটা গঁড় হত্যাই জোকাৰিছে বন্য প্ৰেমীকঃ বনমন্ত্ৰীয়ে দোহাৰিলে বিশেষ ব্যৱস্থা গ্ৰহণৰ আশ্বাস৷\n৬. স্ত্ৰী শিক্ষাক উৎসাহ দিবলৈ এতিয়া ৰাজ্যৰ সকলো নৱম-দশম শ্ৰেণীৰ ভিতৰৰ সকলো ছাত্ৰীলৈ বিনামূলীয়া চাইকেল দিবলৈ মুখ্যমন্ত্ৰীয়ে জাৰি কৰিলে নিৰ্দেশ৷\n৭. বিশ্বত দুই তৃতীয়াংশ মানুহক ইণ্টাৰনেটৰ ব্যৱহাৰৰ বিষয়ে জ্ঞান দিবলৈ ফেচবুকৰ প্ৰতিষ্ঠাপক মাৰ্ক জুকাৰবাৰ্গে আৰম্ভ কৰিলে ইণ্টাৰনেট.অৰ্গঃ জুকাৰবাৰ্গৰ এই পৰিকল্পনা সফল হ’লে অচিৰেই বিশ্বত ইণ্টাৰনেট ব্যৱহাৰকাৰীৰ সংখ্যা হবগৈ পাৰে ৪বিলিয়ন পৰ্যন্ত৷\n৮. জম্মু-কাশ্মীৰৰ দৰে ৩৭০,৩৭১(ক) ধাৰাৰ আধাৰত অসমক বিশেষ ৰাজ্যৰ মৰ্যদা দিবলৈ দাবী তুলিলে ভাৰতৰ কমিউনিষ্ট পাৰ্টিৰ অসম ৰাজ্য পৰিষদেঃ খিলঞ্জীয়াৰ সাংবিধানিক সুৰক্ষা, ছয়-জনগোষ্ঠীৰ জনজাতিকৰণ, সম্পদৰ অধিকাৰৰ বাবে অসমক জনজাতীয় ৰাজ্য ৰূপে ঘোষণাৰ বাবেও তুলিলে দাবী৷\n৯. বিদ্যুত কৰ্মীৰ কাঞ্চীপুৰমত হোৱা ৰাষ্ট্ৰীয় সন্মিলনত অসমৰ দাবী হ’ল উত্থাপিতঃ আলোচনাৰ অন্ততঃ জনস্বাৰ্থ বিৰোধী নীতিৰ পৰা বিৰত থাকিবলৈ মুখ্যমন্ত্ৰী তথা শক্তিমন্ত্ৰীলৈ পঠালে ফেক্স-বাৰ্তা৷\n১০. বিগত ১৯৬২ৰ চীনা আক্ৰমণৰ পটভূমিত ৰচিত দুটি কালজয়ী গীত "কত জোৱানৰ মৃত্যু হ’ল" আৰু "ৱে মেৰে ৱতন কে লোগো" গীত দুটাৰ পঞ্চাশ বছৰ পূৰ্ণ হোৱা উপলক্ষে শিৱগাৰৰ "সংস্কাৰ ভাৰতী"য়ে আয়োজন কৰিছে "সীমান্তলৈ স্বৰাঞ্জলি" শীৰ্ষক সংগীত প্ৰতিযোগিতাৰ, ৩১আগষ্টত, শিৱসাগৰ জিলা নাট্য মন্দিৰত৷\n১১. পুনৰ আৰম্ভ হ’ব ময়নাগুৰি যোগীঘোপা ৰে’লপথ নিৰ্মাণৰ কামঃ ৰে’ল মন্ত্ৰীয়ে প্ৰতিশ্ৰুতি দিলে অসম তথা বংগৰ যৌথ দাবী সমিতিক৷\n১২. বড়োলেণ্ডলৈ সমৰ্থন জনাই ৰাইজৰ ক্ষোভত ঘৰ জাহ যোৱা অবড়ো নেতালৈ বিটিচি পৰিষদৰ সহায়ৰ হাতঃ তিনি লাখকৈ আগবঢ়ালে ক্ষতিপূৰণৰ ধন৷\n১৩. অসমৰ প্ৰস্তাৱিত উচ্চ সদনক নৃ-গোষ্ঠীয় সংসদৰ ৰূপ দিবলৈ দাবী তুলিলে কৃষক মুক্তি সংগ্ৰাম সমিতিয়েঃসকলো জাতি জনগোষ্ঠীৰ প্ৰতিনিধিৰে এই সংসদ গঢ়াৰ বাবে ঘূৰণীয়া মেজমেল অনুষ্ঠিত কৰাৰ বাবেও তুলিলে দাবী৷\n১৪. অসমৰ অন্যতম সংখ্যালঘু অসমীয়া শিখ সকলে এইবাৰ দাবী তুলিলে সুকীয়া উন্নয়ন পৰিষদ গঠনৰঃ অহা ২৫আগষ্টত গুৰু টেগবাহাদুৰ জাতীয় ন্যাসৰ উদ্যোগত নগাঁৱত আয়োজন কৰিছে বক্তৃতামালাৰ, উপস্থিত থাকিব ডঃ লক্ষ্মীনন্দন বৰা, ডঃ নগেন শইকীয়া তথা হোমেন বৰগোহাঞি৷\n১৫. আঠজন কিশোৰকে ধৰি মুঠ ৩৩৮জন ভাৰতীয় কাৰাবন্দীক মুকলি কৰি দিবলৈ সাজু হৈছে পাকিস্তানঃ অহা শুকুৰবাৰে তেখেতলোকক মুকলি কৰি দিয়াৰ আছে সম্ভাৱনা৷\n১৬. অংগদানত দেশৰ ভিতৰতে শীৰ্ষত তামিলনাডুঃ "জীৱনৰ উপহাৰ" নামৰ অংগ দান জনপ্ৰিয়কৰণ আঁচনিত এপল’ হস্পিতেলৰ কৰ্মৰত ১০হাজাৰ কৰ্মীয়ে মস্তিষ্কৰ মৃত্যুৰ পাছত দেহদানৰ ঘোষণা পত্ৰত স্বাক্ষৰ কৰি দেখুৱালে আদৰ্শ৷\n১৭. পুনেত অন্ধবিশ্বাস বিৰোধী সমাজকৰ্মী নৰেন্দ্ৰ ডাভলকাৰক গুলীয়াই হত্যা কৰাৰ পাছতে গণৰোষৰ পৰা বাচিবলৈ মহাৰাষ্ট্ৰ চৰকাৰে ল’লে পদক্ষেপঃ ডাভলকাৰে যুগুতাই উলিওৱা অন্ধবিশ্বাস বিৰোধী বিধেয়ক ৰাজ্যপাল যোগে অধ্যাদেশ জাৰি কৰিবলৈ গ্ৰহণ কৰিলে সিদ্ধান্ত৷\n১. নিজৰ চাকৰি ঠিকাত দিলে টেট’ শিক্ষকে তাকো খোদ শিক্ষামন্ত্ৰীৰ সমষ্টিত ৷\n২. মাজনিশা ৰাজপথত মৰিয়নিৰ বিধায়ক ৰূপজ্যোতি কুৰ্মীৰ উৰ্দ্ধতালি, আৰক্ষীক প্ৰহাৰঃ চাৰিটাকৈ গোচৰ ৰুজু৷\n৩. শ্বেয়াৰ বজাৰৰ চেনচেক্স নামিল ১৮০০০ৰ তললৈঃ দেশৰ শ্বেয়াৰ বজাৰত চাৰিদিনত লোকচান ৪.৩৫লাখ কোটি টকা৷ ১ পাউণ্ডৰ দাম হলগৈ ১০০টকা৷\n৪. জয়সাগৰ পুখুৰীত নামিছে কাছৰ চোৰাং ব্যৱ্সায়ীঃ কেঁকো সাপ বিচাৰি চলাথ কৰিছে নগালোকে৷\n৫. দৰঙ কলেজত শ্ৰেণীকোঠাত প্ৰেমিকে প্ৰহাৰ কৰিলে প্ৰেমিকাকঃ ৰণাংগণত পৰিণত তেজপুৰ থানা, উত্তেজিত ছাত্ৰৰ দলক আৰক্ষীৰ লাঠী চালনা ৷


sexual-wellness-how-you-know-about-hug-which-is-sexual-or-not-swpb-skd– News18 Assam\nUpdated:March 22, 2021, 3:14 PM IST\nএই কথা সহজে নিৰ্ধাৰণ কৰিব পাৰি। এই কথা নিৰ্ধাৰণ কৰিবলৈ কোনো ফৰ্মূলা নাথাকে, যাৰ জৰিয়তে ক’ব পৰা যায় যে এই আলিংগন ছেক্সুৱেল হয়নে নহয়।\nLast Updated: March 22, 2021, 3:14 PM IST\nআলিংগনৰ প্ৰকৃতি ছেক্সুৱেল হয় নেকি? কাৰোবাক আলিংগন কৰাৰ পৰা কেতিয়া বিৰত থাকিব লাগে? কেনেকৈ জানিব পাৰিব কাৰোবাক আলিংগন কৰিলে ভাল পাবনে নাপায়? এই প্ৰশ্নৰ উত্তৰত বিশেষজ্ঞ পল্লৱী বাৰ্নৱালে সমিধান দিয়ে এইদৰে।\nআলিংগন কৰা মানেই যৌনতা নহয়। সেয়া নিৰ্ভৰ কৰে আপুনি কাক আলিংগন কৰিছে আৰু কিদৰে আৰু কি পৰিস্থিতিত কৰিছে। কিছুমান আলিংগনৰ প্ৰকৃতি ছেক্সুৱেল হয়, যদিহে আপুনি বহুত অন্তৰংগভাৱে কাৰোবাক আলিংগন কৰিছে আৰু দ্বিতীয় ব্যক্তিৰ শৰীৰৰ সকলো স্থানত স্পৰ্শ কৰিছে, আনকি অনুচিত স্থানতো। যদি কোনো আলিংগন অস্বস্তিৰ পৰ্যায়ৰ অধিক সময়লৈ চলে, তেন্তে ইয়াক যৌন সংকেত বুলি ক’ব পাৰি। আপুনি শৰীৰৰ ভাষাৰ ওপৰত নজৰ ৰাখিব লাগিব।\nএই কথা সহজে নিৰ্ধাৰণ কৰিব পাৰি। এই কথা নিৰ্ধাৰণ কৰিবলৈ কোনো ফৰ্মূলা নাথাকে, যাৰ জৰিয়তে ক’ব পৰা যায় যে এই আলিংগন ছেক্সুৱেল হয়নে নহয়। আটাইতকৈ সুৰক্ষিত পদ্ধতি হ’ল যদি আপুনি কোনো ব্যক্তিক ভালদৰে নাজানে আৰু আপুনি নাজানে যে তেওঁ আলিংগন কৰিলে কি ধৰণে ল’ব, তেন্তে কাষৰ পৰা তেওঁক আলিংগন কৰক। এনেধৰণৰ পৰিস্থিতিত কাষৰ পৰা আলিংগন কৰাটো খুব বিনম্ৰতা, কোমলতা আৰু সুৰক্ষিত হয়।\nযদি সন্মুখৰজনে ইয়াৰ উত্তৰত দুয়ো বাহু মেলি দিয়ে তেন্তে আপুনি কাষৰ পৰা আলিংগন কৰাৰ পৰিৱৰ্তে উচিত পদ্ধতিৰে আলিংগন কৰিব পাৰে। যদি কোনোৱে আপোনাৰ সৈতে আলিংগন কৰিব বিচাৰে আৰু আপুনি এই প্ৰস্তাৱত উৎসাহিত নহয়, তেন্তে আপুনি হাতখন আগবঢ়াই দিব পাৰে বা কান্ধিত লাহে লাহে থপৰিয়াই দিব পাৰে। কান্ধত থপৰিয়াই দিলে আৰু হাত মিলালে আপুনি বন্ধুত্বপূৰ্ণ ব্যৱহাৰ বজাই ৰাখিব পাৰিব।\nযদি আলিংগনৰ ফলত কোনো সময়ত আপুনি অসহজ অনুভৱ কৰে তেন্তে আপুনি সেই লোকজনক নিজৰ হাতেৰে লাহেকৈ আঁতৰাই দিব পাৰে, যাতে তেওঁ বুজি পায় আরু ভৱিষ্যতে দ্বিতীয়বাৰ আপোনাৰ সৈতে এনেধৰণৰ চেষ্টা নকৰে। আলিংগন বিপজ্জনক হ’ব পাৰে কিন্তু যদি আপুনি সাৱধান হয় তেন্তে ইয়াক ভালকৈ বুজিব পাৰিব।\nFirst published: February 26, 2021, 8:41 PM IST


তেওঁলোকে শৰীৰৰ এনে ঠাইত মাৰিছিল, মই ক’বও নোৱাৰো, গাৰ্হস্থ্য হিংসাৰ অভিযোগেৰে উচ্চ ন্যায়ালয়ৰ প্ৰাক্তন ন্যায়াধীশৰ বোৱাৰীয়ে ৰাজহুৱা কৰিলে ভিডিঅ’ |they-hit-me-in-places-i-cannot-reveal-daughter-in-law-of-former-hc-judge-alleges-domestic-violence-releases-video– News18 Assam\nতেওঁলোকে শৰীৰৰ এনে ঠাইত মাৰিছিল, মই ক’বও নোৱাৰো, গাৰ্হস্থ্য হিংসাৰ অভিযোগেৰে উচ্চ ন্যায়ালয়ৰ প্ৰাক্তন ন্যায়াধীশৰ বোৱাৰীয়ে ৰাজহুৱা কৰিলে ভিডিঅ’\nৰক্ষকেই যেতিয়া ভক্ষকৰ ৰূপ লয়!\nUpdated:September 21, 2019, 2:11 PM IST\nচিচিটিভিৰ ফুটেজৰ এটা দৃশ্য\nUpdated: September 21, 2019, 2:11 PM IST\nএটা শিহৰণকাৰী ভিডিঅ’। হায়দৰাবাদ উচ্চ ন্যায়ালয়ৰ এগৰাকী প্ৰাক্তন ন্যায়াধীশৰ বোৱাৰীয়ে মুকলি কৰা এই ভিডিঅ’ ৰাজহুৱা কৰি শহুৰ পৰিয়ালৰ বিৰুদ্ধে গাৰ্হস্থ্য হিংসাৰ অভিযোগ আনিছে। এই চিচিটিভি ফুটেজটোত দেখা গৈছে এগৰাকী মহিলাক এজন পুৰুষ আৰু এহাল বয়োবৃদ্ধ লোকে কৰা আক্ৰমণৰ দৃশ্য। মানুহজনে মহিলাগৰাকীক মাৰিছে, ডিঙিত ধৰি চোফাত থেলি বহুৱাই দিছে, মজিয়াত চোঁচৰাই নিছে। ইয়াৰ মাজতে দুটি কণমানিয়ে নিজৰ মাতৃক ৰক্ষা কৰিবলৈ আপ্ৰাণ চেষ্টা কৰিছে।\nএই গাৰ নোম শিয়ৰি উঠা দৃশ্য ৰাজহুৱা কৰি ৩০বছৰীয়া সিন্ধু শৰ্মাই যৌতুকজনিক অত্যাচাৰৰ বিস্ফোৰক কৰিছে শহুৰ পক্ষৰ বিৰুদ্ধে।\nৰামমোহন ৰাও হৈছে হায়দৰাবাদ উচ্চ ন্যায়ালয়ৰ এজন প্ৰাক্তন জ্যেষ্ঠ ন্যায়াধীশ আৰু ২০১৭চনৰ আগষ্ট মাহত তেওঁ মাদ্ৰাজ উচ্চ ন্যায়ালয়ত কৰ্মৰত অৱস্থাত অৱসৰ গ্ৰহণ কৰিছে। ২০১৬চনত তেওঁক হায়দৰাবাদ উচ্চ ন্যায়ালয়ৰ পৰা বদলি কৰা হৈছিল।\nযোৱা এপ্ৰিল মাহত সিন্ধুৱে নিজৰ ঘৰৰ পৰা ওলাই গৈ এক অভিযোগ দাখিল কৰিছিল। তেওঁ নিজৰ ঘৰৰ সন্মুখতো প্ৰতিবাদ কৰিছিল। নিজৰ সন্তানদ্বয়ৰ জিম্মা বিচাৰিও তেওঁ ন্যায়ালয়ৰ কাষ চাপিছে।\nযৌতুকজনিত দাবীৰ অভিযোগ এই চিচিটিভি ফুটেজৰ পিছত গতি লাভ কৰিছে।\nমোৰ কাৰণে এয়া এক দুঃস্বপ্ন আছিল, মই কেতিয়াও নাপাহৰো। এই ভিডিঅ’বোৰ যোৱা এপ্ৰিল মাহৰ আৰু মই যেনেতেন ঘৰৰ পৰা ওলাই আহিবলৈ সক্ষম হ’লো। তেওঁলোকে মোক এনেকুৱা ঠাইত মাৰ–ধৰ কৰিছিল মই ক’বও নোৱাৰো।\nমহিলাগৰাকীয়ে নিউজ18ক জনোৱা মতে শহুৰ, শাহু, স্বামী আৰু সন্তানকেইটি চিনেমা চাবলৈ তেওঁক এৰি থৈ গৈছিল। ঘৰলৈ উভতি আহি স্বামীয়ে তেওঁক মাৰ ধৰ কৰিবলৈ লয় কাৰণে তেওঁৰ কামত প্ৰম’চন নোহোৱাক লৈ হতাশাগ্ৰস্ত হৈ পৰিছিল।\nমই নিজৰ কোঠাত শুই আছিলো আৰু তেনেকুৱাতে তেওঁ গৰজি আহি মোক আক্ৰমণ কৰে। তেওঁৰ চাকৰিত প্ৰম’চন নোহোৱাক লৈ তেওঁৰ খং উঠিছিল। তেওঁৰ প্ৰম’চন হোৱা নোহোৱাক লৈ মই কি কৰিম? মোৰ শাহুৱে তেওঁক উচতাই আছিল।\nইয়াৰ পিছৰ ঘটনা ভিডিঅ’ত দেখাৰ দৰে আছিল অতি নিৰ্মম। গোটেই পৰিয়ালটোৱে মিলি মহিলাগৰাকীক নিষ্ঠুৰভাৱে মাৰ পিট কৰে।\nভিডিঅ’ত দেখা সময়লানি এপ্ৰিল মাহৰ ২০ তাৰিখৰ ২৩.৩০ বজাৰ। বয়োবৃদ্ধ দম্পতি আৰু মানুহজনে মিলি মহিলাগৰাকীক একেলগে আক্ৰমণ কৰিছিল। পিছফালে সেই সময়ত টিভি চলি আছিল।\nমূল দুৱাৰেদি মহিলাগৰাকীয়ে পলাবলৈ চেষ্টা কৰোতে স্বামীয়ে তেওঁক ধৰি পিছফালৰ পৰা প্ৰহাৰ কৰে।\nযুঁজ–বাগৰৰ মাজত মহিলাগৰাকীয়ে মূল দ্বাৰৰ ফালে যাবলৈ লয়। তেওঁক আকৌ টানি চোফাত বহুৱাই দিয়া হয়। এই সময়ত এজন বৃদ্ধই তেওঁক (সম্ভৱতঃ শহুৰ) টানি আনি চোফাত থেলি জোৰকৈ ধৰি কিবা বুজাই থকাৰ চেষ্টা কৰা দেখা গৈছে।\nআন এগৰাকী মহিলা যি বোৱাৰীগৰাকীক মূল গেটলৈ যাব নোৱাৰাকৈ ধৰি আছিল ঘৰৰ বনকৰা মহিলা বুলি ধৰা হৈছে।\nমাতৃৰ ওপৰত কৰা এই অত্যাচাৰৰ সমগ্ৰ দৃশ্য পৰিয়ালটোৰ দুই আৰু চাৰি বছৰীয়া শিশুৱে আতংকিত হৈ প্ৰত্যক্ষ কৰি আছিল। কোনোবা এটা মুহূৰ্তত চাৰি বছৰীয়া শিশুটিয়ে মাকক ৰক্ষা কৰিবলৈও আগবাঢ়ি আহে কিন্তু পিতৃয়ে তেওঁক টান মাৰি নিয়ে।\nপ্ৰাক্তন ন্যায়াধীশ পৰিয়ালটোৰ এই ভয়ংকৰ কাণ্ডৰ পিছতে তেওঁলোকৰ বিৰুদ্ধে ভাৰতীয় দণ্ডবিধিৰ যোৱা এপ্ৰিল মাহত ৪৯৮ এ আৰু ৩২৩ তথা ৪০৬ ধাৰাৰ অধীনত গোচৰ ৰুজু কৰা হৈছে। অভিযোগ অনুসৰি পৰিয়ালটোহে নিজৰ বোৱাৰীগৰাকীক মাৰ ধৰ কৰাৰ লগতে চিকিত্‍সালয়ত অচেতন কৰিবলৈ দৰৱ খুৱাবলৈও লৈ গৈছিল। কিন্তু চিকিৎসক অমান্তি হৈছিল। শেহতীয়াকৈ মহিলাগৰাকীৰ স্বামীয়ে বিবাহ বিচ্ছেদৰ আৱেদন কৰিছে কিন্তু হায় ভাৰতীয় নাৰী! মহিলাগৰাকীয়ে স্বামীপৰিয়ালৰ অক্ষমণীয় অপৰাধ ক্ষমা কৰিবলৈও সাজু, সন্তানদুটিৰ স্বাৰ্থত!\nমই তেওঁলোকক শাস্তি দিব খোজা নাই, কেৱল ন্যায় বিচাৰিছো। মই বিচ্ছেদ নিবিচাৰো কাৰণ সন্তানদুটিক মই দেউতাকৰ অ‍বিহনে ডাঙৰ হোৱাটো নিবিচাৰো।\nচকুলো টুকি সিন্ধুৱে কয় নিউজ18ক।


Class 10 Maths Ex 15.1 Q11-Q16 Assamese Medium »\nClass 10 Maths Ex 15.1 Q11-Q16 Assamese Medium\nআমি আলোচনা কৰি আছোঁ Class 10 Maths Chapter 15 ৰ অনুশীলনী 15.1 যত সৰ্বমুঠ ২৫ টা প্ৰশ্ন আছে। ইয়াৰ Exercise 15.1 Q1 – Q10 Solution, Exercise 15.1 Q11 – Q16 Solution আৰু Exercise 15.1 Q17- Q25 Solution হিচাপে ভাগ কৰি আলোচনা কৰিব চেষ্টা কৰিছো।\nAssamese Medium ত আজি আমি Exercise 15.1 Q11 – Q16 Solution PDF Notes সমাধান দিবলৈ আমি প্ৰস্তুত কৰিছো আৰু আপোনাৰ বাবে তলৰ লিংকত আপলোড কৰিছো। আপুনি তাৰ পৰা ডাউনলোড কৰিব পাৰিব।\nতলত আমি Class 10 Maths Ex 15.1 Q11-Q16 উল্লেখ কৰিছো আৰু তাৰ সমাধান সমূহ তলৰ PDF ত দিয়া হৈছে কাৰণ গণিত বিষয়ৰ সমাধন টাইপ কৰাত বহুত অসুবিধা হয়।\nআপুনি যদি Class 10 Maths Assamese Medium ৰ Video Class চাব খোজে, তেন্তে ‘Assamese Medium‘ YouTube Channel ত চাব পাৰিব।\nClass 10 Ex 15.1 Q11-Q16 Assamese Medium | অনুশীলনী 15.1\n11. গোপীয়ে তেওঁৰ একুৱেৰিয়ামৰ বাবে এখন দোকানৰপৰা এটা মাছ কিনি আনিলে। চিত্র 15.4ত দেখুওৱাৰ দৰে দোকানীজনে 5টা মতা মাছ আৰু 8 মাইকী মাছ থকা চৌব্বাচাৰ পৰা যাদৃচ্ছিকভাৱে যিকোনো এটা মাছ ধৰি দিলে। মাছটো মতা মাছ হোৱাৰ সম্ভাৱিতা কি?\n12. এখন খেল এডাল চলন্ত কাউঁচিনযুক্ত, যিডাল 1, 2, 3, 4, 5, 6, 7, 8 যিকোনো এটা সংখ্যাৰ পিনে টোৱাই ৰৈ যায় আৰু এই ফলাফল সমশক্য। সম্ভাৱিতা কি যাতে এইডালে গৈ ৰয়—\n(ii) এটা অযুগ্ম সংখ্যাত?\n(iii) 2তকৈ ডাঙৰ এটা সংখ্যাত?\n(iv)9তকৈ সৰু এটা সংখ্যাত?\n13. এটা লুডুগুটি এবাৰ মাৰি পঠিওৱা হৈছে।\n(i) এটা মৌলিক সংখ্যা,\n(ii)2আৰু6ৰ মাজৰ এটা সংখ্যা;\n(ii) এটা অযুগ্ম সংখ্যা, পোৱাৰ সম্ভাৱিতা নির্ণয় কৰা।\n14. ভালদৰে মিহলোৱা 52 টা কাৰ্ড থকা এযোৰ তাচপাতৰপৰা এটা কাৰ্ড টানি লোৱাহ’ল।\n(i) এটা ৰঙা ৰঙৰ ৰজা\n(ii) এটা মুখ কার্ড\n(iv) হৰতনৰ গোলাম\n(iii) এটা ৰঙা মুখ কার্ড\n(v) এটা ইস্কাপন\n(vi) ৰোহিতনৰ ৰাণী, পোৱাৰ সম্ভাৱিতা নির্ণয় কৰা\n15. ৰোহিতনৰ পাঁচটা কার্ড— দহ, গোলাম, ৰাণী, ৰজা আৰু টেক্কা তলমুৱা কৰি ভালদৰে মিহলোৱা হ’ল। এটা কার্ড যাদৃচ্ছিকভাৱে টনা হ’ল।\n(i) কাৰ্ডটো ৰাণী হোৱাৰ সম্ভাৱিতা কি?\n(ii) যদি ৰাণী টনা হয় আৰু একাষৰীয়াকৈ ৰখা হয়, দ্বিতীয় কাৰ্ডটো টানিলে (ক) এটা টেক্কা (খ) এজনী ৰাণী পোৱাৰ সম্ভাৱিতা কি?\n16. 12 টা বেয়া কলম দুৰ্ভাগ্যৱশতঃ 132 টা ভাল কলমৰ লগত মিহলি হ’ল। মাত্ৰ চকুৰে চাই এটা কলম ভালনে বেয়া কোৱাটো সম্ভৱ নহয়। গোটটোৰপৰা এটা কলম তুলি লোৱা হ’ল, কলমটো ভাল হোৱাৰ সম্ভাৱিতা নির্ণয় কৰা।\nশেষ বাক্য: আজি আমি আলোচনা কৰিলোঁ Class 10 Maths Ex 15.1 Q11-Q16 ৰ সমাধান। আপুনি যদি এই সমাধানত কিবা অসুবিধা পাইছে তেন্তে comment section ত জনাব। আমি আপোনাৰ যিকোনো সমস্যাৰ সমাধান দিবলৈ প্ৰয়াস কৰিম। বিশেষ সুবিধাৰ বাবে আপুনি Assamese Medium Facebook Page, Instagram Page, Twitter ত Follow কৰিব পাৰে।\nDownload Now: Class 10 Maths Ex 15.1 Q11-Q16 Assamese Medium PDF Solution\n1 thought on “Class 10 Maths Ex 15.1 Q11-Q16 Assamese Medium”\nPingback: Class 10 Maths Ex 15.1 Q17-Q25 Assamese Medium | সম্ভাৱিতাৰ অনুশীলনী ১৫.১ » Assamese Medium